Filozofia je veda, alebo štúdium tých najvšeobecnejších otázok o bytí, o pôvode sveta, vesmíru, človeka, o zmysle existencie, etike, o hodnotách, o bohu, jazyku a o poznaní všetkého, čo čiastkové vedy nedokážu vysvetliť. Filozofia sa zrodila v starovekom Grécku niekedy v 6. stor. pr. Kr. Pôvodne sa tak nenazývala, tento názov jej dal neskôr Pytagoras. Filozofiu môžeme definovať ako lásku k múdrosti. **Filos**  - láska, milovanie a**Sofia** - múdrosť. Grécki filozofi si ako prvý kládli otázky na ktoré hľadali odpovede. Otázky po **poznaní, pochybnosti a údiv** sa stali predpokladom pre vznik tejto vedy. V 6. stor sa i v ďalekom východe zrodili myslitelia (Budha, Konfucius, Lao-c ´), ktorí sa usilovali pochopiť našu existenciu, ale nekládli si otázky, mali svoju koncepciu života a tú predkladali iným. Vysvetľovali si svet po svojom a nevideli pochybnosti, ani všadeprítomnú záhadu sveta. Nepovažujeme ich názory za filozofiu, skôr je to učenie, náuka alebo ideológia.

Filozofia ako taká sa zaoberá 3 hlavnými otázkami a niekoľkými ďalšími čiastkovými otázkami.

**Hlavné filozofické otázky sú:**

***ONTOLÓGIA***  - náuka o bytí, o podstate sveta, z čoho vznikol ako vznikol, čo je substancia, súcno, prečo niečo je – existuje. V čom sa líči bytie človeka od iných vecí...

***Gnozeológia*** - náuka o poznaní . Ako máme poznávať tento svet, je pravdivejšie racionálne poznanie, alebo zmyslové – empirické. Čo je pravda, existuje vôbec, alebo má každý svoju pravdu. Čo je subjekt, objekt, poznatok atď

***Fil. antropológia*** - náuka o človeku, o jeho pôvode, kto je človek, odkiaľ prišiel a kam smeruje. Pýta sa nie na to ako funguje ľudské telo, ale prečo vôbec existuje taká mysliaca bytosť, čo dokáže meniť svet. Je to náhoda? Je to niekoho plán? A čo bude s nami? Aký bude človek 22 stor.

Ďalšie filozofické disciplíny:

***Etika*** - dnes je už samostatná vedná disciplína. Otázky správneho a nesprávneho konania. Je to veda o mravnom správaní. Pýta sa na otázky čo je dobro? Aké je správne konanie, čo treba urobiť ako sa zachovať v tej či inej situácii.

***Estetika***  - náuka o kráse. Čo je krása, čo je škaredé, čo je vkus. Prečo sa mení estetické vnímanie človeka. Existuje stála trvalá estetická norma?

***Axiológia*** – náuka o hodnotách. Aký je hodnotový rebríček človeka, prečo sa mení, z čoho vychádza. Je vojna nevyhnutná?

***Filozofia jazyka*** - pýta sa aký význam má komunikácia v našom živote.

***Psychológia*** - dnes samostatná vedná disciplína. Náuka o duši.

***Sociológia*** - dnes samostatná disciplína . Veda o spoločnosti.

***Politológia*** - dnes samostatná vedná disciplína. Veda o štáte a práve.

**Chronológia filozofického myslenia**

1. **Antická filozofia** - Predsokratova filozofia ( milétska škola, Pytagoras, herakleitos, eleáti, sofisti, atomisti)

Klasické obdobie (Sokrates, Aristoteles, Platón)

Poklasické odobie ( stoická škola, Epikuros, Novoplatonici

1. **Stredoveká filozofia** Patristika - učenie svätých otcov   
    Scholastika - učenie v školách
2. **Renesančná filozofia** - filozofia 14 – 16. stor. návrat k antickej filozofii, menej viery a viac rozumu
3. **Novoveká filozofia** - 17 -19. stor. Racionalizmu a empirizmus. Otázky poznania sveta

**Osvietenstvo**  - 18. stor. Odklon od viery a dôvera v rozum v techniku a modernizáciu

**Klasická nemecká filozofia** - 18. stor. Opäť otázka bytia, z čoho a ako vznikol svet

1. **Filozofia 19. stor.** Otázka človeka, jeho zmysel a cieľ... Otázka vedy, prečo je tu a načo je dobrá. Má sa človek podriadiť vede, alebo má žiť svoj vlastný život.
2. **Filozofia 20. storočia** Reaguje na 2 svetové vojny, na utrpenie a preto sa pýta na čo má človek urobiť, ako má správne žiť...

**Najdôležitejšie pojmy používané vo filozofii ( skrátená verzia)**

Okrem tých, ktoré už boli spomenuté sú to:  
**Racionalizmus** – náuka o rozumnom chápaní skutočnosti. Rozumové poňatie vecí má prednosť  
**Empirizmus** - náuka o zmyslovej skúsenosti. Zmyslové vnímanie je dôležitejšie ako rozum.  
**Materializmus** - svet vznikol z hmoty, matérie. Boh neexistuje  
**Idealizmus** - svet má pôvod v nehmote, myšlienke, bohu, duši, energii v niečom nehmotnom  
**Panteizmus** - Boh je rozplynutý v prírode. Boh je všade  
**Ateizmus** - Boh neexistuje, existuje len surová hmota, ktorá sa vyvíja  
**Gnosticizmus** - svet je poznateľný  
**Agnosticizmus** - svet je nepoznateľný. Svet s a nedá spoznať. Ostane záhadou  
**Determinizmus** - Všetko je predurčené, dopredu dané  
**Súcno** - všetko čo je, existuje  
**Substancia** - podstata, základná látka