MATEMATIKA II – úroky, úspory, pôžičky – skupina A

1. Do banky sme vložili 4 000€, úroková miera banky je 1,50 % p.a. Celú sumu aj s úrokmi chceme vybrať po deviatich mesiacoch. Aká by mala byť výška úrokov za toto obdobie pri jednoduchom úrokovaní?

2. Akú sumu musím vložiť do banky, ak chcem mať o desať rokov na účte 30 000€ a predpokladám, že po celú dobu bude úroková miera 2,99 % pri 19% zdanení?

3. Akú sumu musí pán Novák každoročne vkladať, aby pri ročnej úrokovej miere 8 % (už po zdanení) mal po patich rokoch na účte 2500€?

4. Pán Mladučký si požičal na nové auto 10 000 eur. Pôžičku musí splácať na konci každého roku, ročný úrok je 8 %. Vypočítajte koľko mu z dlhu ostane po 3 splátkach vo výške 2 500 €.

5. Akú výšku má Tomášov vklad, ktorý sa pri úrokovej miere 2,85% p.a. pripísaním čistého výnosu po 1 roku zvýši na 1000 €, ak sadzba dane je 15% ?

BONUSOVÁ ÚLOHA:

Porovnajte, kto bude mať po 5 rokoch sporenia na účte viac: Barbora, ktorá vloží začiatkom každého roka na účet 1200 €, pri 3,2 % p.a. alebo Dominik, ktorý vloží jednorázovo 6500 € pri 2% p.a. pri rovnakej 19% dani.

MATEMATIKA II – úroky, úspory, pôžičky – skupina B

1. Veriteľ požičal dlžníkovi sumu 30 000€ s tým, že mu o dva mesiace dlžník vráti 31 000€. Aká je ročná úroková miera tejto pôžičky pri jednoduchom úrokovaní?

2. Akú sumu musí pán Novák uložiť, aby pri ročnom úroku 8 % mal po piatich rokoch 2500 eur (spolu vklad aj úroky) pri 19% zdanení?

3. Koľko budeme mať na sporiacom účte po 50 rokoch sporenia, ak banka ponúka fixnú úrokovú mieru 3 %, a plánujeme vkladať 1200€ ročne?

4. Požičala som si 30 000 eur, ktoré musím splatiť do 10 rokov. Aká musí byť minimálna ročná splátka, ak úrok je 6 % ročne ?

5. Pán Oliver si uložil 12 000 € na 5 mesiacov pri 9% p.a. Bude si môcť z úrokov z tohto vkladu kúpiť televízor za 525 €

BONUSOVÁ ÚLOHA:

Porovnajte, kto bude mať po 5 rokoch sporenia na účte viac: Barbora, ktorá vloží začiatkom každého roka na účet 1500 €, pri 3 % p.a. alebo Dominik, ktorý vloží jednorázovo 7500 € pri 2,2% p.a. pri rovnakej 19% dani.