**FRANCÚZSKA REVOLÚCIA**

Počas vlády kráľov Ľudovíta XIV. , XV. a Ľ XVI. sa zhoršila ekonomická situácia Francúzska a doplatilo na to najchudobnejšie obyvateľstvo . V r**. 1789** Ľudovít XVI. zvolal poradu generálnych stavov (= 3 stavov), je to ako dnešný parlament.

1.stav- šľachta a 2.stav- duchovenstvo nemuseli platiť dane, proti tomu vystúpil 3.stav, na schôdzi zastúpený mešťanmi. Ich poslanci opustili snem a vytvorili Národné zhromaždenie. Vyhlasovali, že všetci majú mať rovnaké práva, ich heslom bolo: **„ Sloboda, rovnosť, bratsvo!“-** Liberté, égalité, fraternité!

Kráľ ich chcel rozpustiť, poslal proti nim vojsko. Vtedy so svojimi prívržencami zaútočili na Bastilu ( parížske väzenie pre politických väzňov) a 14.7.1789 ju dobyli. 14. 7. je francúzsky štátny sviatok. Vypukla revolúcia. Národné zhromaždenie prijalo 2 dekréty – Dekrét o zrušení poddanstva a **Deklaráciu práv človeka a občana.**

Znamenalo to :

* Rovnosť pred zákonom
* Zrušenie privilégií šľachty
* Možnosť pre všetkých zastávať funkcie a úrady
* Slobodu slova
* Slobodu zhromažďovania
* Náboženskú slobodu
* Nedotknuteľnosť súkromného majetku
* Slobodu podnikania

Všimnite si, sú to všetko práva, ktoré dnes považujeme za samozrejmé, ale do vtedy o tom mohli mnohé krajiny len snívať. Preto je francúzska revolúcia taký významný prelom v dejinách. Lebo znamenala začiatok dnešnej modernej doby. Ale tiež treba povedať, že skoro všetky tieto práva boli už zahrnuté v americkej ústave, ktorá stála pri vzniku USA 1776, ale o tom neskôr. Hlavnými autormi týchto práv boli americkí a francúzski intelektuáli a politici: **Jefferson, Washington, T. Paine, Voltaire, Rousseau...**

Samozrejme, že tieto práva neboli hneď a spočiatku uplatňované, najmä vo Francúzsku trvalo ešte dlho kým platili v plnej miere pre všetkých. Ani v USA neplatili hneď pre všetkých, napr. černosi si ich mohli vychutnať až v 20. stor.

Francúzsko prijalo novú ústavu a stalo sa **konštitučnou monarchiou** (=moc kráľa bola obmedzená konventom) na 3 roky.

Susedné štáty sa rozhodli pomôcť fr. kráľovi a potlačiť revolúciu. Takmer dobyli Paríž. Na pomoc Parížanom prišli dobrovoľníci z celého Francúzska. Z Marseille prišli s revolučnou piesňou Marseillaisa – dnes je to fr.hymna .

Situácia sa radikalizovala, vzbúrenci chceli nastoliť republiku. Kráľ s rodinou chcel utiecť , ale chytili ho a  popravili i s jeho manželkou- Máriou Antoinettou – pod gilotínou . Vyhlásili **REPUBLIKU** a parlament premenovali na Konvent-1792. Najsilnejšou skupinou v Konvente boli girondisti – umiernení, jakobíni – radikálni republikáni a cordeliéri. Práve títo hlasovali v konvente o poprave kráľa a manželky. Začali sa boje medzi stranami , až nakoniec prevzali moc jakobíni.

Zaviedli prísnu diktatúru . Začala krutovláda, ktorá najprv odstraňovala protivníkov, neskôr aj ľudí so svojich radov. Na čele s Maximiliánom Robespierom zaviedli všeobecnú brannú povinnosť. Jakobíni útočili aj proti cirkvi. Zaviedli nový kalendár. Hlásali úplnú rovnosť, boli však veľmi krutí a radikálni, kto im len trocha oponoval skončil pod gilotínou. Jakobíni mali byť poslami Deklarácie, ktorá znamenal rovnosť a slobodu všetkých ľudí, no naopak zaviedli diktatúru, prenasledovanie a popravy. Zaviedli Výbor pre verejné blaho, kde mal hlavné slovo Maximilián Ropespiere. Začala sa politika teroru. Doplatil na ňu i veľký revolucionár Dante, vodca cordelierov. Strach a nedôvera nakoniec dostali na gilotínu i Robespiereho.  
K moci prišli termidiriáni, prívrženci nových zmien . Jakobínov zosadili z moci. Uvoľnili hospodárstvo, ktoré Jakobíni prísne riadili. Chceli oživiť ekonomiku. Zakladali sesterské republiky v Taliansku, Španielsku...Zaviedli novú ústavu, vytvorili 5 členné Direktórium, ale ani Direktóriom sa situácia nezlepšila, preto povolali Napoleona Bonaparte, ten postupne obnovil poriadok. Potlačil povstanie, uskutočnil štátny prevrat, po ktorom sa moci ujal 3 členný konzulát. Napoleon sa stal prvým konzulom. O 5 rokov neskôr v roku 1804 sa vyhlási za cisára. Koniec francúzskej revolúcie.

Myšlienky Fr.revolúcie inšpirovali aj v zahraničí – napr. v Uhorsku sa uhorskí jakobíni snažili zaviesť demokratické zmeny, vytvoriť federatívnu republiku, ale boli kruto potlačení .

Gilotína bol stroj na stínanie hláv, ktorý skonštruoval doktor Gilotin, dostal za úlohu skonštruovať stroj na rýchle a bezbolestné ukončenie života.