**Funkčné jazykové štýly, slohové postupy, slohové útvary – súhrnné opakovanie**

**3. ročník – A skupina**

1. Vymenuj 3 výrazové prostriedky, ktoré sa používajú v hovorovom štýle.
2. Do akého FJŠ patria útvary: životopis, úradný list, objednávka, splnomocnenie?
3. Akú základnú funkciu plní umelecký FJŠ? Jeho útvary majú vždy .................. podobu.
4. Stručne vysvetli, aký je to teoreticko-náučný štýl. Jeho útvary plnia vždy ..................... funkciu.
5. Rečnícke útvary plnia 3 funkcie: ........................................................
6. Čo sú to masmédiá, akú plnia funkciu?
7. Vymenuj všetky slohové postupy.
8. Čo je to slohový útvar?
9. Napíš, ktorý/é slohový/é postup/y sa vyskytujú v odbornom FJŠ.
10. Napíš, ktoré FJŠ patria medzi štýly verejného styku.

**V každej z nasledujúcich ukážok urč funkčný jazykový štýl, slohový postup a slohový útvar:**

a/ **Lyrika** je jeden z troch základných druhov umeleckej literatúry spolu s [drámou](http://sk.wikipedia.org/wiki/Dr%C3%A1ma) a [epikou](http://sk.wikipedia.org/wiki/Epika).

V lyrike sa predvádza autorov vzťah ku skutočnosti ako bezprostredný zážitok, ako

záznam faktov, vyjadrovanie subjektívnych reakcií, pocitov, nálad a myšlienok. Na rozdiel

od epiky a drámy lyrika pri práci s témou nerešpektuje časovú následnosť (je ne[sujetová](http://sk.wikipedia.org/wiki/Sujet),

nedejová). Čas v lyrike sa nepohybuje od minulosti k budúcnosti, nemá príznaky

uplývania, lyrický zážitok pociťujeme ako trvale platný.

b/ **Divadelné predstavenie**

Dňa 19. 10. 2017 sme opäť po roku zorganizovali celoškolské divadelné predstavenie. Po dobrých skúsenostiach sme sa rozhodli navštíviť Spišské divadlo v Spišskej Novej Vsi.

Klasická próza slovenského realistického autora Martina Kukučína s názvom Rysavá jalovica dostala podobu inscenácie, v ktorej excelovali štyria herci. Príbeh, v ktorom nechýbali humorné situácie a slovný humor, nenechal nikoho chladným. Po nedorozumeniach a rôznych peripetiách nastáva v závere harmonizácia vzťahov medzi postavami a uvedomenie si svojich nedostatkov...

c/ **I. Krasko – Otrok**

Som ten, ktorému v uši znela pieseň matky – otrokyne.

Tá pieseň z mojej duše nikdy, nikdy nevyhynie.

Tak smutno znela, divným bojazlivým bôľom

sa tíško niesla naším úhorovým poľom,

až chytila sa v detskej trasúcej sa duši.

d/  **Čestné vyhlásenie**

Dolepodpísaný Jozef Mrkvička, narodený 6. 6. 1996, bytom Športová 1, 056 01 Gelnica, týmto čestne vyhlasujem, že dňa 11. 9. 2015 som prevzal poštovú zásielku, v ktorej chýbalo jedno balenie (30 kusov) lieku PROAXIN.

V Gelnici 14. 4. 2017 Jozef Mrkvička

**Funkčné jazykové štýly, slohové postupy, slohové útvary – súhrnné opakovanie 3. ročník – B skupina**

1. Hovorový štýl plní základnú funkciu................ Jeho útvary majú najmä ...............podobu.
2. Napíš, ktoré FJŠ patria medzi štýly súkromného styku.
3. Stručne vysvetli, aký je to populárno-náučný štýl. Jeho útvary plnia vždy ............funkciu.
4. Žánre umeleckého FJŠ delíme do 3 skupín: .................................................
5. Vysvetli pojem ,,funkčný analfabetizmus”.
6. Rečnícky štýl z hľadiska vzniku je ................................., vznikol v období, ktoré sa volá ................
7. Publicistický štýl plní plní 3 funkcie: .........................................................
8. Čo je to slohový postup?
9. Napíš názvy 4 základných slohových útvarov.
10. Vysvetli základný rozdiel medzi úvahovým SP a výkladovým SP.

**V každej z nasledujúcich ukážok urč funkčný jazykový štýl, slohový postup a slohový útvar:**

a/ **Miroslav Válek – Jesenná láska (úryvok)**

Láska je strašne bohatá, láska tá všetko sľúbi, no ten, čo ľúbil, sklamal sa a ten, čo sklamal, ľúbi. Prach dlhých, smutných letných dní na staré lístie padá, poznala príliš neskoro, ako ho mala rada.

b/ Jazykovedné výskumy z 19. storočia poukázali na to, že vývin jazykov nebol náhodný, ale sa uskutočňoval podľa istých zákonitostí, t. j. jazyky sa vyvinuli zo spoločného prazákladu - prajazyka– INDOEURÓPSKYPRAJAZYK - PRAINDOEURÓPČINA. Najstaršie písomné pamiatky v indoeurópskych prajazykoch sú z 3. tis. p. n. l. Hovorilo ním spoločenstvo, ktoré žilo v oblasti Malej Ázie a na Blízkom východe...

c/ Najvyššia dnes: **18 °C** Najnižšia dnes: **6 °C**

Východ slnka: 05:12:00       Západ slnka: 19:53:00

d/ Vec

Potvrdzujúca objednávka divadelného predstavenia

Záväzne potvrdzujeme objednávku dopoludňajšieho divadelného predstavenia

Ženský zákon (po špiski) pre študentov a pedagógov našej školy v termíne **7.10. 2016**

**(piatok)**o 10. hodine.

Počet účastníkov predstavenia: **150 ľudí.**

Platba bude realizovaná formou kultúrnych poukazov 150x 2 kultúrne poukazy= 300,

ktoré budú poslané vopred na adresu Spišského divadla...