**Funkčné jazykové štýly – opakovanie – 1. ročník – C skupina**

V každej z nasledujúcich ukážok urč funkčný jazykový štýl, slohový postup a slohový útvar:

1. **Miroslav Válek – Jesenná láska (úryvok)**

Láska je strašne bohatá, láska tá všetko sľúbi, no ten, čo ľúbil, sklamal sa a ten, čo sklamal, ľúbi. Prach dlhých, smutných letných dní na staré lístie padá, poznala príliš neskoro, ako ho mala rada.

1. **Ezop – Pes a kúsok mäsa (úryvok)**

Pes našiel veľký kus mäsa a niesol ho v zuboch, že si ho niekde v pokoji zje.

Prišiel k potoku, ponad ktorý viedla lávka, a pustil sa po nej na druhú stranu. Uprostred zastal a pozrel sa dolu. Z vodnej hladiny naň hľadel jeho vlastný odraz.

Pes si uvedomil, že vidí seba. Myslel si, že pozerá na iného psa a kusiskom mäsa v pysku...

### Bezsvedomie – multimediálny antidiskriminačno-motivačný koncert

Dňa 26. 11. 2013 sme sa zúčastnili pri príležitosti Dňa študentstva výchovného

koncertu s názvom Bezsvedomie. Program pre nás pripravila spoločnosť LETart production.  
     Počas sedemdesiatich minút sa striedali hovorené slovo s  piesňami profesionálnych hudobníkov. Emocionálny zážitok bol doplnený  o projekciu motivačných obrazov...

K. Blahovská, výchovná poradkyňa školy

## Volám sa Kristína Holecová. Narodila som sa 15.4.1989 v Gelnici. Som slovenskej národnosti a štátnym príslušníkom SR. Matka Jana Holecová je súkromná podnikateľka. Otec Juraj Holec pracuje v štátnej správe. Súrodencov nemám...

## 

1. **Lyrika** je jeden z troch základných druhov umeleckej literatúry spolu s [drámou](http://sk.wikipedia.org/wiki/Dr%C3%A1ma) a [epikou](http://sk.wikipedia.org/wiki/Epika).

V lyrike sa predvádza autorov vzťah ku skutočnosti ako bezprostredný zážitok, ako

záznam faktov, vyjadrovanie subjektívnych reakcií, pocitov, nálad a myšlienok. Na rozdiel

od epiky a drámy lyrika pri práci s témou nerešpektuje časovú následnosť (je ne[sujetová](http://sk.wikipedia.org/wiki/Sujet),

nedejová). Čas v lyrike sa nepohybuje od minulosti k budúcnosti, nemá príznaky

uplývania, lyrický zážitok pociťujeme ako trvale platný.