**Fyzika a chémia v praxi**

....zážitkové experimentovanie na našej škole

Opäť po roku sa 31. 1. 2018 uskutočnil ďalší ročník prehliadky tradičných ale i netradičných, no predovšetkým zaujímavých pokusov z  fyziky a chémie. Celkovo 17 študentov školy si pripravilo súbor experimentov, ktoré prezentovali nielen pred svojimi spolužiakmi ale aj pred žiakmi deviatych ročníkov základných škôl Gelnice, Švedlára a Helcmanoviec. Po prehliadke pokusov v učebniach sa všetci študenti školy presunuli na školský dvor, kde boli pripravené pokusy, ktoré potrebovali trochu viac priestoru.

Všetkým experimentátorom ďakujeme za prezentáciu, prostredníctvom ktorej sme videli, že fyzika a chémia nie sú len predmety plné vzorcov a poučiek.

Špeciálne poďakovanie patrí aj prírodovedeckej fakulte UPJŠ, ktorá pomohla pri realizácií niektorých pokusov poskytnutím tekutého dusíka.