**Fyzika a chémia v praxi**

....zážitkové experimentovanie na našej škole

Opäť po dlhšej prestávke sa na našej škole znova uskutočnil ďalší ročník prehliadky tradičných ale i netradičných, no predovšetkým zaujímavých pokusov z  fyziky a chémie. Niekoľko študentov z rôznych tried si pripravilo súbor zaujímavých experimentov, ktoré prezentovali pred svojimi spolužiakmi, a ktoré si mohli aj sami odskúšať. Boli to experimenty ako napríklad horiaca ruka, oheň pod vodou, levitujúce mince, aký silný je podtlak, trochu iná tekutina, tajomné sfúknutie sviečky a iné. Po prehliadke pokusov v učebniach sa študenti školy presunuli na školský dvor, kde bol pripravený ďalší zaujímavý pokus, ktorý potreboval trochu viac priestoru. Jednalo sa zemiakové delo, ktoré pripravili chlapci z 2. A. Pokus bol veľmi zaujímavý a málo kto by povedal, že sa dá vystreliť aj zemiak.

Všetkým experimentátorom ďakujeme za prezentáciu, prostredníctvom ktorej sme videli, že fyzika a chémia nie sú len predmety plné vzorcov a poučiek, ale sú to predmety plné zážitkového poznania.