**Praktická fyzika a chémia**

***...zážitkové experimentovanie na našej škole***

Opäť po roku sa 30. 1. 2019 uskutočnil ďalší ročník prehliadky tradičných, ale i netradičných, no predovšetkým zaujímavých pokusov z fyziky a chémie. Už po druhýkrát sme našu popularizačnú aktivitu otvorili verejnosti a umožnili účasť aj žiakom základných škôl. Celkovo ?? deviatakov z Gelnice, Kluknavy a z Helcmanoviec ponuku využilo a prišli si pred prevzatím polročného vysvedčenia „zaexperimentovať“ na naše gymnázium. V škole už na nich čakali študenti, ktorí si pre nich v laboratóriách fyziky a chémie pod vedením pani učiteliek Viťazkovej a Škarbekovej pripravili celý súbor zaujímavých pokusov z rôznych oblastí. Úlohou návštevníkov bolo na základe vlastných vedomostí odhaliť princíp činnosti a precvičiť si tak vedecké myslenie. Voľný čas v rozvrhu prehliadok vyplnil deviatakom riaditeľ školy riešením zaujímavých hlavolamov a logických hádaniek v konferenčnej miestnosti. Po programe v učebniach sa všetci presunuli na školský dvor, kde bol pripravený experiment s tekutým dusíkom, ktorý potreboval trochu viac priestoru.

Samozrejme sa nezabudlo ani na našich študentov a po deviatakoch prehliadku jednotlivých pokusov absolvovali aj žiaci našej školy.

Veríme, že takáto praktická prezentácia vedeckých poznatkov sa našim aj cudzím žiakom páčila. Všetkým experimentátorom ďakujeme za prezentáciu, prostredníctvom ktorej sme videli, že fyzika a chémia nie sú len predmety plné vzorcov a poučiek. Špeciálne poďakovanie patrí Prírodovedeckej fakulte UPJŠ v Košiciach, ktorá pomohla pri realizácii niektorých pokusov poskytnutím tekutého dusíka.