**Georg Wilhelm Friedrich Hegel 1770 – 1831**

****

**„Čo je rozumové je skutočné, a čo je skutočné, je rozumové.“**

G. W. F. Hegel je ďalší z významných filozofov nemeckej klasickej filozofie. Narodil sa v Stuttgarte 27. augusta 1770. Študoval na gymnáziu v Stuttgarte, kde sa zoznamuje s myšlienkami osvietenstva a humanistického klasicizmu, živo sa zaujíma aj o dejepis, pričom sa venuje historikom Thukydidesom a Tacitom. Neskôr (1788) študuje filozofiu a teológiu na univerzite v Tübingene. Stretáva sa tu s myšlienkami francúzskej revolúcie, ktoré aj živo propaguje v tzv. „politickom klube“. Do tohto klubu okrem iného patria aj debaty o potrebe nového mravného vyššieho poriadku v Európe. Po štúdiách pracoval ako domáci učiteľ no neskôr získal miesto profesora na univerzite v Berlíne. Jeho prednášky boli hojne navštevované a sám bol medzi študentami obľúbený. V roku 1831 umrel na choleru, ktorou ho nakazila jeho manželka. Ako irónia osudu vyznieva fakt, že jeho žena sa vyliečila, on ale nie.

**Filozofia:**  **Ak človek správne myslí, dopracuje sa k podstate sveta, lebo je dostupná racionálnemu poznaniu. Myslenie musí byť oslobodené od mylných úsudkov, klamov, nejasností, pochopím to, čo je skutočné. ZA ZÁKLAD VŠETKÉHO POVAŽUJE ROZUM!**

( je podstatou vecí). Skutočnosť je podľa Hegela vytváraná našim vedomím. Celá skutočnosť je vedomím a vo vedomí sa aj vyvíja. Skutočnosť teda vychádza z jediného princípu a to z večnej absolútnej idey, ktorá sa neustále vyvíja a zo seba tvorí ďalšie veci a javy. Inak povedané všetko bytie (duchovné či prírodné) je stupňom vývoja ducha. Bytie sa pri tom vyvíja cez protiklady v zmysle vzorca **„téza – antitéza – syntéza“.**Hegel rozlišuje ľudského ducha a božského ducha, ktorý neskôr nevyhnutne musia splynúť. Ľudského ducha považuje Hegel za obraz božieho ducha. Ľudský duch si uvedomuje seba samého v troch štádiách a to sú:

**Sebauvedomenie ľudského ducha:**

**1.štádium** - Je to uvedomenie si svojej existencie, bez toho aby sme ešte poznali seba samého v detailoch. Uvedomenie si existencie v najjednoduchšej forme (Téza – uvedomujem si, že som)

**2.štádium** - človek začína sám seba objavovať. Začína si uvedomovať svoje vlastnosti a funkcie. Človek sa v tomto štádiu delí na „ja-pozorované“ a „ja - pozorujúce“. (Antitéza – rozpor - pozorované a zároveň pozorujúce). Sám sebe sa odcudzuje.

3.štádium - Človek dochádza k hlbšiemu sebapoznaniu sa. Človek sa zmieruje sám so sebou. (Syntéza – splynutie – pozorované a pozorujúce je jedno a to isté).

**Sebauvedomenie božského ducha –absolútnej idey**

**1.štádium** – absolútna idea sa vyvíja sama v sebe, v ríši čistého rozumu, existuje sama o sebe mimo priestor a čas. Ide o obdobie pred vznikom prírody.( TÉZA). Toto štádium zhrnul v diele LOGIKA.

**2.štádium** – sa absolútna idea sama sebe odsudzuje a prejavuje sa v podobe prírody(inobytí). Hľadá samu seba ( ANTITÉZA). Dielo: FILOZOFIA PRÍRODY

**3.štádium** – sa absolútna idea navracia sama k sebe, k sebapoznaniu. A prejavuje sa vo svojej najvyššej forme, v jednotlivých aspektoch v rodine, morálke, v práve, umení, náboženstve. Na 3.stupni sa idea prejavuje ako absolútny duch.( SYNTÉZA) dielo: Filozofia ducha.

**Filozofia dejín** – dejiny predstavujú vývoj ducha v čase, dejiny sú pokrokom v uvedomovaní si slobody, na tomto procese sa však zúčastňujú len tie národy, ktoré majú vytvorený štát, ostatné národy sú nehistorické

Uprednostňoval germánske národy

Nemecký národ má vyššie poslanie obrodiť svet, najdôležitejší je germánsky duch

Nikdy sa nedá nejaká udalosť alebo osobnosť posudzovať izolovane, vždy je dôležité hodnotiť v širších súvislostiach.

1. **Diela: Fenomenológia ducha** – je to najvýznamnejšie Hegelove dielo, ktoré sa zaoberá vysvetlením jeho filozofického systému, a jeho fungovaním. Dočítame sa v ňom aj o systéme dejín.
2. **Logika**–
3. **Filozofia prírody**
4. **Filozofia ducha**