**UČEBNÉ OSNOVY**

**Štvorročné štúdium**

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov predmetu** | | | **GEOGRAFIA** | | | | |
| **Časový rozsah výučby** | | |  | | | | |
|  | Ročník | | 1. | 2. | 3. | 4. | Spolu |
|  | Štátny vzdelávací program | | - | 2 | - | – | - |
|  | Školský vzdelávací program | | – | – | – | – | – |
|  |  | Voliteľný maturitný predmet | – | – | – | -\* | -\* |
|  |  | Voliteľný maturitný seminár | – | – | – | -\* | -\* |
|  | SPOLU | | - | 2 | - | -\* | -\* |
| **Kód a názov odboru štúdia** | | | 7902 500 gymnázium | | | | |
| **Stupeň vzdelania** | | | vyššie sekundárne vzdelanie ISCED 3A | | | | |
| **Forma štúdia** | | | Denná | | | | |
| **Dĺžka štúdia** | | | Štvorročná | | | | |
| **Vyučovací jazyk** | | | slovenský jazyk | | | | |

\* Uvedená časová dotácia v 4. ročníku platí len pre študentov, ktorí si vyberú voliteľný maturitný predmet Geografia a voliteľný maturitný Seminár z geografie.

**CHARAKTERISTIKA PREDMETU**

Učebný predmet geografia rozvíja u žiakov poznanie planéty Zem má napomôcť žiakom pochopiť premeny a aktuálny stav prírody Zeme a ľudskej spoločnosti a spoznať zákonitosti ich fungovania, dokázať spájať a využívať poznatky aj z iných predmetov a oblastí / napr. z histórie, biológie, matematiky, umenia/. Zdokonaliť sa v práci s rôznymi mapami, štatistickými materiálmi a inými zdrojmi informácií. Geografia sa zameriava tiež na zdokonaľovanie sa v zručnostiach pri narábaní s databázami, diagramami, grafmi. Aplikovať poznatky do regiónov a použitím analýzy a syntézy dokázať porovnávať vybraté regióny medzi sebou aj so slovenskou realitou a vyhodnotiť ich. V súčasnosti sa kladie dôraz na schopnosť prezentovať región.

Predmet integruje aj témy osobného a sociálneho rozvoja, environmentálnej výchovy, multikultúrnej výchovy, témy z mediálnej výchovy.

V súvislosti s európskou integráciou je potrebné, aby žiaci mali poznatky o historických, geografických a kultúrnych danostiach regiónov, s ktorými chcú v škole alebo mimo školy spolupracovať.

V rámci napĺňania geografických cieľov, obsahu a štandardu sa nekladie dôraz na jednoduché osvojovanie encyklopedických poznatkov, ale ťažiskom je zamerať sa na identifikáciu základných zákonitosti, väzieb aktuálnych problémov na Zemi a v spoločnosti, ich riešenie a iné.

Do popredia posúvame rôznorodosť jednotlivých kultúr v rôznych častiach sveta.

Prostredníctvom geografie žiaci získajú schopnosť rozpoznať a pochopiť význam tolerancie a úcty k iným národom, dôležitosť poznania a ochrany prírodnej a kultúrnej, pestovanie kladného postoja a úcty k svojmu okoliu, iným národom, a samozrejme k sebe samému.

**CIELE UČEBNÉHO PREDMETU**

Vo vyučovaní geografie sa všetky aktivity odvíjajú od hlavného cieľa – zvládnutia a správneho využitia nadobudnutých geografických poznatkov a zručnosti v praxi . Žiaci majú dokázať aplikovať a hodnotiť geografické informácie, čo znamená informácie získané z máp, literatúry, médií, osobných skúseností z regiónu alebo z iných oblastí sveta. – analyzovať obsah mapy, orientovať sa podľa nej , získavať informácie z diagramov, schém či tabuliek s geografickou tematikou a iné. Orientovať sa aktuálnych situáciách vo svete a na Slovensku. V jednotlivých regiónoch Zeme dokázať posúdiť súčasnú politickú a ekonomickú situáciu.

Jednotlivé čiastkové kompetencie možno zhrnúť do viacerých tematických okruhov :

* analýza a interpretácia súboru vstupných faktografických informácií, ktoré žiak dokáže sám získať a ich transformovať do hodnotiacich a sumarizujúcich výstupov. Schopnosť pracovať s týmito výstupmi v podobe tematických máp, tabuliek, schém, diagramov a blokdiagramov;
* praktické zvládnutie riešenia problémových situácií – práca s GPS, využitie IKT –tvorba projektov;
* aplikovať poznatky o zákonitostiach premien geografickej krajiny pri posudzovaní perspektív vybraných regiónov – modelové situácie cestovná kancelária, rozvoj regiónu, prezentácia vlastného regiónu;
* racionálne zhodnotenie dosahu ľudskej činnosti na životné prostredie a budovanie postojov, ktoré sú v súlade s optimalizáciou využitia krajiny pri minimálnych zásahoch do prírody - udržateľný rozvoj /
* viesť žiakov k vnímaniu odlišnosti medzi jednotlivými národmi, kultúrami,a náboženstvami a v konečnom dôsledku k odmietavému postoju k intolerancii, xenofóbii a násiliu;
* spoznávanie kultúr a zvykov obyvateľov rôznych štátov sveta, ktoré vedie k akceptácii ich spôsobu života
* rozvíjať komunikatívnu kompetenciu – využívaním samostatných prejavov žiakov a používaním správnej geografickej terminológie.

OBSAH VZDELÁVANIA

Obsah geografického vzdelávania v gymnáziách úzko nadväzuje na geografické vyučovanie v základných školách, preto sa očakáva ovládanie geografických pojmov a najmä názvov (osvojených počas výučby geografie v základných školách). Vychádza z obsahu základných tém geografie – fyzickej, humánnej aj regionálnej, ale dôraz sa kladie na prepojenie tém a komplexné hodnotenie geografických javov. Cieľom je orientácia vo svete na základe geografickej charakteristiky. Obsah je zameraný tak, aby bolo moţné prostredníctvom neho rozvíjať kľúčové kompetencie. Okrem samotnej geografie obsahuje aj témy prierezových oblastí: multikultúrnej, mediálnej, environmentálnej výchovy, osobnostného a sociálneho rozvoja.

**Hlavné témy:**

***Geografia v praxi*** - možnosti uplatniť geografické informácie v bežnom živote. Charakteristika a význam máp. Určenie polohy bodu na Zemi pomocou zemepisných súradníc (v stupňoch). Vysvetliť tematický obsah mapy. Praktické využitie systémov GPS. Návod na analýzu diagramov, schém a tabuliek a ich geografického obsahu. Zhotovenie diagramov, tabuliek a i. z podkladových údajov. Práca s tematickými mapami a ich konštrukcia.

***Planéta Zem*** - globálna charakteristika vlastností Zeme z planetárneho hľadiska a jej dôsledkov, ktoré sú základnou príčinou mnohých prírodných procesov.

***Príroda Zeme*** - interpretácia základných prírodných zákonitostí pri analýze atmosféry, hydrosféry, litosféry, biosféry, pedosféry s dosahom na humánnogeografickú sféru. Charakteristika základných pojmov a zdôraznenie ich vzájomného pôsobenia pri utváraní typov krajiny na Zemi. Zhodnotenie ich vplyvu na život a jeho kvalitu.

***Človek a spoločnosť*** – aplikácia poznatkov na svetadiely a Slovensko. Identifikácia prvkov krajiny na Zemi (jej zložiek) a väzieb medzi nimi s dôrazom na humánnogeografické javy. Poukázanie na rozmanitosť ľudstva podľa jazykov a náboženstiev a kultúrnych zvyklostí s dôrazom na toleranciu, porozumenie a mierové spolužitie medzi nimi. Charakteristika prirodzeného a mechanického pohybu obyvateľstva. Zhodnotenie príčin nerovnomerného zaľudnenia súše Zeme a prejavov ľudskej činnosti (napr. sídla, priemysel, doprava). Porovnanie podmienok na život a prácu v rôznych regiónoch Zeme a na Slovensku. Analýza zásahov človeka do prírody Zeme a upozornenie na tie s negatívnym dosahom pre budúce generácie. Námety na možnosti odstránenia a minimalizáciu záporných javov. Charakteristika možností, foriem, druhov a oblastí cestovného ruchu vo svete a na Slovensku. Potenciál, opis a význam kultúrnohistorických pamiatok, veľkých športových udalostí či pútí. Regionálna geografia sveta a Slovenska

***Človek v krajine a jej ochrana*** Analýza súčasného stavu a tendencií vyčerpávania surovinových zdrojov. Príčiny a dôsledky znečisťovania prírodných zložiek krajiny a globálne dopady činnosti človeka na ekosystémy Zeme. Pozitívne príklady medzinárodnej spolupráce pri odstraňovaní týchto nežiaducich javov.

**VÝCHOVNÉ A VZDELÁVACIE STRATÉGIE**

sú zamerané na rozvíjanie funkčnej gramotnosti v oblastiach:

* čitateľskej gramotnosti – čítať s porozumením odborný text, vyberať z neho informácie, triediť ich, využívať, prezentovať.
* získavať údaje z nesúvislých textov, grafov, diagramov máp, tabuliek, štatistických údajov.
* dôležitou súčasťou je aj čítanie obrázkov, rozvíjanie vizuálnej gramotnosti

**STRATÉGIA VYUČOVANIA**

Na vyučovacích hodinách budeme využívať rôzne vyučovacie metódy, diskusia. práca s Internetom, štatistické spracovanie údajov, skupinové vyučovanie, príprava projektov, prezentácie projektov, problémové vyučovanie, frontálne vyučovanie, organizovať exkurzie a vychádzky do prírody – miestna krajina, uskutočniť exkurzie - jaskyne, Vysoké Tatry, praktické činnosti- práca s mapou, práca s informáciami, orientácia na mape, riešenie geografických problémov.

Základné otázky geografie sú:

* Čím je to zaujímavé?
* Kde to je?
* Ako to vyzerá?
* Ako tam žijú ľudia?

**KLASIFIKÁCIA A HODNOTENIE PREDMETU GEOGRAFIA**

Na vyučovacích hodinách geografie budeme ako podklady na hodnotenie a klasifikáciu výchovno-vzdelávacích výsledkov žiaka používať tieto metódy, formy a prostriedky:

1. sústavné **pozorovanie** **výkonov** žiaka, jeho aktivity na hodine a jeho pripravenosti na vyučovanie formou systému plusov a mínusov. Toto hodnotenie premietneme do klasifikácie žiaka / 3 plusy = známka 1, 3 mínusy = 5 / pričom tieto známky budú tvoriť najviac 25 % hodnotenia .
2. **písomné skúšky**
   1. krátke previerky z posledných 2-3 vyučovacích hodín (s periodicitou podľa rozhodnutia vyučujúceho, minimálne však 2 za polrok),
   2. tematické písomné práce (s periodicitou podľa rozhodnutia vyučujúceho), ak žiak nenapíše písomnú prácu, učiteľ rozhodne o termíne a spôsobe náhrady hodnotenia – nasledujúca hodina

**c) ústna odpoveď** (minimálne raz za polrok pri hodinovej dotácií, minimálne 2 x za polrok pri 2 hodinovej dotácií).

1. **iné hodnotenie činnosti žiaka** - hodnotenie projektu, referátu, grafickej a praktickej zručnosti, orientácia na mape .

Pri hodnotení ústnej odpovede uplatňovať princíp sebahodnotenia zo strany žiaka a objektívne hodnotenie odpovede triedou.

Ak žiak nesplní uvedené kritéria hodnotenia, vyučujúci navrhne komisionálne preskúšanie na záver klasifikačného obdobia.

**Stupnica hodnotenia písomných skúšok :**

100 – 90 % výborný

89 – 75 % chválitebný

74 – 50 % dobrý

49 – 33 % dostatočný

32 – 0 % nedostatočný

**UČEBNÉ ZDROJE**

* Učebnica, Mičian a kol. Geografia pre 1. ročník gymnázia, 1.-2.časť,
* Učebnica Regionálna geografia
* Učebnica SR Geografia 2. roč., 2 časť
* Školský atlas SR
* R. Čeman: Rekordy zeme – neživá príroda
* Odborné časopisy: National geographic, GEO, Ľudia a zem
* DVD: mapa a zemský povrch ( Salvo Film)
* Zem ako vesmírne teleso
* Čas na Zemi
* Školský atlas sveta
* Prezentácie, Obrazový materiál
* Odporúčané časopisy, doplnkovú literatúru, tematické mapy
* www stránky (napr. [www.gweb.cz](http://www.gweb.cz))

PRIEREZOVÉ TÉMY

Multikultúrna výchova – výchovné pôsobenie zamerané na rozvoj akceptácie iných kultúr ako aj na rozvoj medziľudskej tolerancie, spoznávanie iných kultúr a pochopenie iných kultúr. Žiak získava informácie o histórii, zvykoch, tradíciách.

/ 2.ročník – Obyvateľstvo sveta, regióny sveta, kultúra veda šport /

Osobnostný a sociálny rozvoj - rozvinúť morálne vlastnosti žiakov, tvoriace základ vlasteneckého a národného cítenia naučiť žiakov uplatňovať svoje práve, ale rešpektovať názory, potreby a práva ostatných podporovať svojim obsahom prevenciu sociálno - patologických javov. Rozvíjať sociálne zručnosti potrebné pre život a spoluprácu

/ 2.ročník – Obyvateľstvo sveta /

Ochrana života a zdravia –

/1.ročník / Kvinta– Hydrosféra –Pitná voda, Potravinová sebestačnosť /

Environmentálna výchova – rozvíjať spoluprácu pri ochrane a tvorbe ŽP a tvorbe na miestnej regionálnej a medzinárodnej úrovni. Pochopiť sociálne a kultúrne vplyvy, ktoré determinujú ľudské hodnoty a správanie.

/1.ročník / Kvinta – Zmena klímy –Diskusia možnosti dopadu globálneho otepľovania na prírodu a človeka; Znečistenie oceánov a morí, Cunami – ovplyvňovanie života v pobrežných oblastiach; Odlesňovanie a zalesňovanie, dôsledky ľudskej aktivity na pôdy rastlinstvo a živočíšstvo; Svetové pralesy – pľúca Zeme; 2.ročník – Ochrana prírody a krajiny, Regióny sveta /

**Mediálna výchova** – rozvinúť u žiakov spôsobilosť – mediálnu kompetenciu t. j. zmysluplne, kriticky a selektívne využívať média a ich produkty. Vytvoriť si vlastný názor na základe prijímaných informácií.

**Tvorba projektu a prezentačné zručnosti -** Učebné osnovy a hodnotenie žiakov zahŕňa tvorbu projektu a prezentáciu projektu. Rozvíjame kompetencie tak, aby vedeli žiaci komunikovať, argumentovať, používať informácie a pracovať s nimi, riešiť problémy, poznať samých seba a svoje schopnosti, spolupracovať v skupine a prezentovať sa.

Tým žiaci rozvíjajú svoje osobné a sociálne spôsobilosti **– prierezová téma osobný a sociálny rozvoj žiaka.**

OBSAH VZDELÁVANIA

2.ROČNÍK 66 HODÍN ROČNE / 2 hod. týždenne

|  |  |  |  |  |
| --- | --- | --- | --- | --- |
| Tematický celok  počet hodín | Obsahový štandard | | Výkonový štandard | Prostriedky  hodnotenia |
|  | Téma | Pojmy | Spôsobilosti |  |
| **Zmeny na politickej mape Zeme**  **sveta – 4 hod.**  **Fyzická geografia**  **Geografia obyvateľstva**  **15 hod.**  **Geografia sídel**  **EURÓPA, ÁZIA, AFRIKA, AMERIKA, AUSTRÁLIA, SLOVENSKO GEOGRAFIA OBYVATEĽSTVA, SÍDIEL, HOSPODÁRSKA GEOGRAFIA GEOGRAFIA CESTOVNÉHO RUCHU**  **Ochrana a tvorba**  **krajiny-10 hod**  **REGIÓNY SVETA Slovensko** | Vývoj a aktuálny stav, vznik nových štátov  organizácie  Vedieť sa orientovať na politickej  mape sveta.  Prírodné pomery Horotvorné pohyby, endogénne sily, exogénne sily, procesy, pohorie, kotlina, nížina, úpätie, svah, ľadovcový kotol, kar, ľadovcová dolina, skalné mesto  Podnebné pásma, všeobecná cirkulácia ovzdušia, smer prúdenia vetrov, monzúny, pasáty, západné vetry, severné vetry, klimatické diagramy Bioklimatické pásma, pásmovitosť vegetácie na Zemi – príčiny a hlavné charakteristické črty jednotlivých pásiem Národné parky Pamiatky svetového dedičstva UNESCO  Rozmiestnenie obyvateľstva  v jednotlivých regiónoch sveta,  najväčšie populácie sveta  pohyb obyvateľstva –Dynamika  prirodzený a mechanický  migrácia obyvateľstva, druhy migrácie a jej prejavy, prirodzený prírastok  Štruktúra obyvateľstva podľa veku a pohlavia. Jazyková a religiózna štruktúra obyvateľstva. Kultúra a spôsob ţivota v jednotlivých regiónoch  Sídla. Klasifikácia sídiel. Aglomerácia, konurbácia. Proces urbanizácie. Súčasné tendencie urbanizácie sveta.  Ekonomika a obchod v regiónoch Vznik a vývoj priemyselnej výroby. Odvetvia priemyselnej výroby. Súčasné tendencie vývoja priemyselnej výroby. Príčiny nerovnomerného rozmiestnenia priemyslu. Hlavné oblasti koncentrácie priemyselnej výroby. Veľké technické diela. Zahraničný obchod. Export a import.  Teritoriálne zameranie zahraničného obchodu  Európske dopravné systémy Hlavné druhy dopravy. Činitele ovplyvňujúce výstavbu dopravných ciest. Cestovný ruch možnosti a miesta oddychu a rekreácie na Zemi a na Slovensku. Zimná a letná rekreácia – lokality. Kultúrnohistorické pamiatky. Veľké športové a kultúrne podujatia a púte  Človek v krajine. Krajina a jej ochrana, krajina, zložky krajiny a väzby medzi nimi, životné prostredie udržateľný rozvoj.  Štáty sveta podľa jednotlivých regiónov. Regióny Slovenska (západné Slovensko, stredné Slovensko – juh, sever, východné Slovensko | Štáty, svetadiely hlavné mestá, kolónie  vybraných štátov.  Organizácie, OSN, NATO, EÚ  Fluviálny, eolický, glaciálny, biogénny reliéf  Najvyššie pohoria svetadielov  Prevládajúci smer vetra  Rastlinstvo a živočíšstvo  rozmiestnenie obyvateľstva,  vplyv prírodných podmienok  na rozmiestnenie, príchod  príčiny rozdielnej natality a mortality  Urbanizácia, kontraurbanizácia  Sektory hospodárstva  Druhy dopravy  Cestovný ruch  Zahraničný obchod  Import, export  Skleníkový efekt, globálne otepľovanie, ozónová diera, dezertifikácia, kyslé dažde | Vymenovať významné udalosti v 19. a 20. storočí, ktoré výrazne mali vplyv na zmeny na politickej mape  Poznať zameranie jednotlivých  organizácií  Podľa mapy charakterizovať prírodné pomery jednotlivých regiónov sveta, využívať poznatky z fyzickej geografie. Používať správnu terminológiu. Porovnať oblasti podľa geografickej polohy. Určiť na mape najdôležitejšie povrchové celky a porovnať povrch v jednotlivých regiónoch. Zdôvodniť rozdielnosť tvarov povrchov v rôznych oblastiach sveta na základe horotvorných procesov. Zaradiť jednotlivé regióny sveta do podnebných pásiem, opísať hlavné podnebné činitele, ktoré pôsobia na charakter podnebia. Zaradiť jednotlivé regióny sveta do bioklimatických pásiem, porovnať ich podľa množstva zrážok, prevládajúcej vegetácie a živočíšstva. Opísať vybrané pamiatky UNESCO – zameranie na prírodné lokality  Na základe údajov z rôznych zdrojov porovnať vývoj obyvateľstva vybraných regiónov Zeme, Slovenska a prognózy jeho vývoja z hľadiska rozmiestnenia obyvateľstva, dynamiky obyvateľstva (pôrodnosti, úmrtnosti, prirodzeného prírastku). Porovnať Slovensko a štáty Európy a sveta podľa tabuliek v ukazovateľoch: pôrodnosť, úmrtnosť, prirodzený prírastok, priemerná dĺžka života. Lokalizovať jednotlivé štáty. Definovať mechanický pohyb obyvateľstva a jeho typov s dôrazom na migráciu. Porovnať jazykovú, religióznu štruktúru obyvateľstva jednotlivých regiónov Zeme a Slovenska. Porovnať základné črty jednotlivých náboženstiev a ako ovplyvňujú spôsob života a kultúru v rôznych častiach sveta. Vysvetliť problémy utečencov – príčiny a dôsledky tohto javu.  Vymodelovať sídlo s jeho infraštruktúrou. Vybrať si sídla Európy a opísať ich znaky. Porovnať proces urbanizácie v jednotlivých regiónoch Zeme a Slovenska.  Analyzovať príčiny nerovnomerného rozmiestnenia priemyslu. Uviesť príklady priemyselných odvetví a ich rozmiestnenie vo svete. Uviesť príklady technických diel na Zemi a Interpretovať rôzne spôsoby grafického znázornenia grafov zahraničného obchodu na základe exportu a importu vo vybratých regiónoch Zeme. Porovnať zahraničný obchod v rôznych regiónoch podľa vybratých dôležitých komodít. Porovnať dopravné systémy (hlavné druhy dopravy). V rôznych častiach sveta a analyzovať činitele, ovplyvňujúce výstavbu dopravných ciest.  Charakterizovať regióny Slovenska z hľadiska rozvoja priemyselnej výroby a ich porovnanie. Porovnať možnosti a miesta oddychu a rekreácie na zemi a na Slovensku z hľadiska sezóny a z hľadiska zamerania cestovného ruchu. Charakterizovať najvýznamnejších oblastí zimnej a letnej rekreácie. Opis známych kultúrnohistorických pamiatok vo svete (pamiatky UNESCO).  Opísať krajinu s jej zložkami v okolí školy. Uviesť príklady znečistenia krajiny v rôznych častiach sveta.  Charakterizovať v regiónoch, uviesť informácie o ich historickej, geografickej a kultúrnej charakteristike. Vytvoriť prezentáciu kultúrnych zvyklostí a tradícií vo vybraných štátoch sveta. Vytvoriť prezentáciu | Praktické zručnosti  **Hodnotenie** Tvorba projektu  Prezentačné zručnosti  **Hodnotenie** Tvorba projektu  Prezentačné zručnosti |

|  |  |  |  |  |
| --- | --- | --- | --- | --- |
| **Hospodárstvo a cestovný ruch**  **10 hod.** | Hospodárstvo  Odvetvia priemyselnej výroby  Postavenie štátov v svetovom  hospodárstve  Oblasti koncentrácie  Dopravné systémy  Poľnohospodárstvo  .  Cestovný ruch  Exkurzia, itinerár cesty | priemyselná výroba,  poľnohospodárstvo, služby,  veda, finančníctvo  Hlavné druhy a smery vývoja dopravy  Dopravné systémy základné členenie dopravy,  dopravné systémy v regiónoch  sveta, prístavy, letiská  Problémy,  rozširovanie  poľnohospodárskej  výroby, zastavanie  poľnohospodárskej  pôdy, dopravné  cesty a ich vplyv na  prírodu  druhy cestovného ruchu,  destinácie - horské, prímorské, kultúrne | Podľa štatistických údajov  a informácií z rôznych zdrojov  porovnať postavenie vybraných  štátov v hospodárstve sveta,  aktualizovať podľa najnovších  údajov  Ktoré druhy hospodárstva stagnujú a ktoré majú rastový trend.  Ako sa na hospodárskom raste  prejaví aj v budúcnosti globálna  hospodárska kríza  Na základe získaných údajov zo  zdrojov porovnať objem  a nákladovosť jednotlivých druhov dopravy a taktiež aj z hľadiska ekologického.  Vyhodnotiť súčasný stav.  Vytvoriť vlastný zoznam oblastí  cestovného ruchu, zhodnotiť ich potenciál na základe vytvorených vlastných kritérií, tvorba portfólia, kriticky hodnotiť klady, nedostatky  Vytvoriť návrh trasy exkurzie v ľubovoľnej lokalite. | Individuálne skúšanie  Praktické zručnosti |

|  |  |  |  |  |
| --- | --- | --- | --- | --- |
| **Ochrana a tvorba**  **krajiny-10 hod**  **Kultúra, veda, šport – 4 hod** | Človek v krajine. Krajina a jej ochrana, krajina, zložky krajiny a väzby medzi nimi, životné prostredie udržateľný rozvoj.  Oblasti ohrozené v Afrike,Amerike  Olympijské hry  Religiozita | Zdroje znečisťovania vody, pôdy, vzduchu, ozónová diera, kyslé dažde znižovanie  biodiverzity, rozširovanie púští,  znehodnocovanie pôdy a vody  Tropické dažďové lesy  princípy fair - play  olympijské hry, olympizmus,  Náboženstvá, kultúrne tradície,  čínska kultúra, japonská, grécka, polynézska, | Opísať krajinu s jej zloţkami v okolí školy. Uviesť príklady znečistenia krajiny v rôznych častiach sveta.  Porovnať základné črty svetových  náboženstiev.  Diskutovať na tému: má  náboženstvo miesto v našom  živote?  Vytvoriť si zaujímavé portfólio  o svetových kultúrach na základe  vybraného znaku.  Rozlišovať rôzne súčasti kultúr. | **Hodnotenie** Tvorba projektu  Prezentačné zručnosti  Individuálne skúšanie  Praktické zručnosti |

|  |  |  |  |  |
| --- | --- | --- | --- | --- |
|  | Kultúrne a prírodné  dedičstvo, národné  parky  Príroda a kultúra | UNESCO, zoznam  pamätihodností a miest, ktoré  majú označenie svetové  kultúrne dedičstvo | získavať informácie o miestnom,  národnom, európskom a svetovom kultúrnom dedičstve, zasadiť ich do komplexu krajiny,  vážiť si kultúrne a umelecké hodnoty svetových kultúr  Uviesť príklady vzťahov prírody  a kultúry v rôznych častiach sveta  a vyhodnotiť ich.  Spoločenské zvyky v rôznych oblastiach sveta  Poznať základné charakteristiky  spoločenského správania,  Vyjadriť sa k tradíciám, poznať ich a diskutovať na tému majú tradície význam v našom súčasnom živote ?  Máme si ich vážiť? . |  |