***Prednáška a beseda s cestovateľom Radoslavom Hoppejom***

... vedeli ste, že aj na Slovensku máme Sochu Slobody? Alebo, že Slovenskom má tiež svoju “ púšť“ ?? ...

To všetko a mnoho iného sa mali možnosť dozvedieť žiaci III.O triedy počas športovo – vzdelávacej aktivity dňa 6.4.2022.

Ako najlepšie spoznať rýchlo, zaujímavo a efektívne aj tie najmenej známe lokality na Slovensku? Nuž vybrať sa práve k ním! A ako interpretovať nové a zaujímavé poznatky našim žiakom? Nuž pozvať na návštevu cestovateľa a bloggera... A práve dňa 6. 4. 2022 v rámci vzdelávacej aktivity neodmietol naše pozvanie pán Radoslav Hoppej, ktorý je známym slovenským cestovateľom a bloggerom, ktorého môžete poznať zo sociálnych sietí pod názvom Nie je túra bez Štúra. Pútavým rozprávaním doplneným skvelou prezentáciou nás preniesol ku konkrétnym zaujímavým lokalitám, na ktoré môže byť Slovensko naozaj hrdé.

Po zaujímavej prednáške mali naši žiaci mnoho zvedavých otázok, na ktoré sa dozvedeli odpovede.

O tom, že prednáška s besedou naozaj zaujala svedčí aj milý odkaz pre Rada napísaný žiakmi:

*„Veľmi sa nám páčili Vaše fotografie a zážitky, určite nás to inšpirovalo. Taktiež by sme chceli v budúcnosti navštíviť niekoľko z Vašich precestovaných lokalít. Ďakujeme za ochotu prísť medzi nás (online). „*

Po skončení besedy sme sa občerstvili vlastnoručne pripravenými smotanovo – ovocnými pohármi.

Ešte raz veľmi pekne ďakujeme p. Hoppejovi a už teraz sa tešíme na jeho nové cestovateľské zážitky po Slovensku.

Text: Mgr. Ivana Sokolská