**Gymnázium Gelnica, SNP 1, 056 01 Gelnica**

**Zápisnica**

z Hodnotiacej pedagogickej rady (klasifikačnej) za 1. štvrťrok školského roka 2023/2024, konanej dňa 16. 11. 2023

**Prítomní:** podľa priloženej prezenčnej listiny

**Program:** 1. Kontrola plnenia úloh z predchádzajúcich porád

2. Správy triednych učiteľov o dochádzke, prospechu a správaní žiakov za 1. štvrťrok

2023/2024

3. Závery z gremiálnej rady

4. Školský poriadok – prerokovanie nového ŠP

5. Diskusia, rôzne

Pedagogickú radu otvoril a viedol riaditeľ školy RNDr. D. Andraško.

K jednotlivým bodom programu:

1. Kontrola plnenia úloh z predchádzajúcich porád

Úlohy z porady dňa 11.10.2023:

1. Pedagogická rada prerokovala bez pripomienok Hodnotiacu správu o výsledkoch školy 2022/2023 a Podmienky prijatia pre školský rok 2025/2026 (+ aktualizáciu pre rok 2024/2025) a odporúča ich riaditeľovi predniesť na Rade školy. Riaditeľ zašle PZ finálnu verziu Správy na pripomienkovanie.

Zodpovedný: AND Termín: 12.10. 2023 (Rada školy) SPLNENÉ,

25.10.2023 (finálna verzia HS) NESPLNENÉ

1. Pedagogická rada prerokovala organizačné zabezpečenie Správnej voľby povolania - burzy stredných škôl a riaditeľ zadáva zodpovednosť za jednotlivé úlohy PZ podľa harmonogramu, ktorý bude zavesený na nástenke v zborovni.

Zodpovední: všetci PZ Termín: do 23.10.2023 (pridelenie žiakov), SPLNENÉ,

do 25.10. 2023 (príprava) SPLNENÉ,

1. Riaditeľ školy zadáva vyučujúcich ANJ pripomienkovať pripravovaný projekt kooperácie na programe Erasmus+ v rámci konzorcia s AFS Intercultura Slovakia.

Zodpovední: všetci učitelia ANJ Termín: do 13.10. 2023 8.00 SPLNENÉ.

**2.** V tomto bode vystúpili triedni učitelia so správami o prospechu, správaní a dochádzke žiakov

jednotlivých tried za 1. štvrťrok školského roka 2022/2023. V správach, ktoré sú súčasťou

tejto zápisnice, sú uvedené nasledujúce informácie: počet žiakov, zmeny počtu žiakov,

prospech, počet vymeškaných hodín – trieda spolu, priemer na žiaka, ospravedlnené

neospravedlnené, pochvaly a výchovné opatrenia.

L. Horváthová, tercia – pokarhanie riaditeľom školy

D. Klempárová, tercia – pokarhanie riaditeľom školy

E. Mohler, kvarta – pokarhanie triednym učiteľom

E. Cina, 3.A – ústne napomenutie triednym učiteľom

S. Brutovský, 4.A – pokarhanie triednym učiteľom

Súčasťou správ triednych učiteľov boli aj návrhy na zaslanie oznámenia rodičom o slabom

prospechu alebo o neprospievaní žiaka.

D. Bunda, 2.A

P. Kočiš, 2.A

M. Horváth, 2.A

Ľ. Medvec, sexta

M. Demko, sexta

E. Cina, 3.A

V. Lániyová, 3.A – Návrh na zrušenie IUP k 1. 2. 2024. Povinnosťou žiačky je prísť podať

riaditeľovi školy ústne vysvetlenie, následne bude pravdepodobne IUP zrušený.

Počas tohto bodu vstupovali so svojimi krátkymi príspevkami niektorí kolegovia: Mgr. Petríková – preskúšanie M. Horvátha a J. Kakalejčíka z predmetu ANJ, RNDr. Andraško – informoval o Š. Tóthovej, ktorá externe študuje na SŠ v Anglicku, taktiež informoval o tom, že nemôžeme vyžadovať od žiakov tlačenie materiálov a podmieňovať tým známku, skôr využívať možnosť uverejňovať materiály na EDUPAGE alebo ručné robenie poznámok.

**3.** Gremiálna radasa konala 15. 11. 2023, o jej záveroch informoval riaditeľ školy RNDr. Andraško:

a) **DOD pre deviatakov** – 13. 12. 2023 (streda), 6 stanovíšť, v každom aktivity približne na 15 minút, propagačné materiály pre učiteľov a žiakov, príprava informačného letáku;

b) **Deň pozdravu** – 21. 11. 2023 – aktivita pre 4 žiakov (jeden žiak z prímy, sekundy, tercie a kvarty) – počas ranného príchodu žiakov do školy, dvakrát dve dvojice žiakov budú pripomínať vo vestibule školy zdravenie;

c) **DOD pre piatakov** – 10. 2. 2024 (sobota);

d) **Propagácia štúdia** – webová stránka, školy, Facebook, Instagram – propagácia školy je dostatočná, nie je dôvod na platenú reklamu v tlači, je možnosť prezentovať štúdium na našej škole na okolitých ZŠ;

e) **Office 365** – žiaci získali príspevok od štátu na zakúpenie notebookov, informovali sa o možnosti získať licenciu – riaditeľ školy vysvetlil, aké má škola možnosti, aby sa žiakom pomohlo – zapojenie sa do projektu, platby za licenciu mesačne, nastavenie programu postupne vo všetkých školských počítačoch a notebookoch, zároveň absolvovanie aktualizačného vzdelávania;

**4.** Školský poriadok – prerokovanie nového ŠP po zapracovaní nových paragrafov a aktualizácia existujúcich paragrafov vedením školy – RNDr. Andraško, RNDr. Slovenkaiová, Mgr. Blahovská, riaditeľ školy prezentoval pedagogickej rade najdôležitejšie zmeny: mobilné telefóny – ich odkladanie počas vyučovacích hodín, úprava zovňajška žiačok a žiakov, výchovné opatrenia – jednotlivé stupne, následne s pripomienkami vystúpili jednotliví pedagógovia, názory žiakov, ktoré vzišli zo Školského parlamentu tlmočila Mgr. Blahovská. Drobné pripomienky budú zapracované do Školského poriadku, ktorý začne platiť od 2. štvrťroka školského roka 2022/2023.

**5. Diskusia, rôzne**

Keďže pedagógovia intenzívne prezentovali svoje názory priebežne, do diskusie sa nikto neprihlásil, pán riaditeľ poďakoval za účasť a pedagogickú radu ukončil.

Uznesenie:

V Gelnici 17. 11. 2023 Zápisnicu zapísala: Mgr. K. Blahovská

Zápisnicu overil: Mgr. R. Burčák