**G. W. F. Hegel**

Hegela zaraďujeme do skupiny nemeckých klasických idealistov, kam patria i **Schelling, Fichte a Kant**, ktorú môžeme charakterizovať ako **racionálnu,  idealistickú a ontologickú**. Znamená to že, ich záujmom je vysvetliť princíp a fungovanie sveta, ako vznikol a z čoho vznikol ( ontológia) prostredníctvom rozumu, teda bez pozorovania a skúmania zmyslami. Niekedy sa jej hovorí i špekulatívna filozofia. To vysvetľuje, že je racionálna a ontologická, no a idealistická znamená, že ako princíp všetkého podstatu a pôvod sveta videli v niečom nehmotnom, idealistickom.

Hegel vypracoval veľmi rozsiahle a bohaté dielo, ako prvý vysvetlil celý prírodný , dejinný a duchovný svet ako proces, to znamená v neustálom pohybe, zmeny a vývoja, pričom vo svete existuje len jedna podstata celej skutočnosti.  
 Napísal diela **: Fenomenológia ducha, Logika ako veda a Encyklopédia filozofických vied**. Svoju hlbokú úvahu začína výrokom : „čo je skutočné je rozumné a čo je rozumné je skutočné.“ Bol presvedčený o racionálnom usporiadaní sveta. Rozum i naša idea, myšlienka je súčasťou tohto rozumne usporiadaného sveta, ktorý je nepochybne skutočný, teda objektívny. **Potom i myšlienka musí byť objektívna - skutočná.  
Preto sa jeho filozofia nazýva objektívny idealizmus.** Hegel tvrdil, že existuje len jedna podstata sveta a tou podstatou je idea, myšlienka. Nazval ju **absolútnou ideou, alebo absolútnym duchom.** Je to neosobný duchovný princíp sveta. Absolútna idea, rozum je prvotná a aktívna sila. Príroda a spoločnosť sú len jej prejavom. Idea ako podstata sveta je prítomná v každej veci, v každom jave. Hegel teda stotožnil myslenie a bytie, ducha a hmotu.   
Na začiatku je teda **absolútna Idea, ktorá má obsah, hodnoty, zákonitosti, energiu a silu**. Ak ju máme pochopiť musíme ju pochopiť vo vývoji. K absolútnej idey tak patrí proces **vznikania, diania, zmeny – Hegel to nazýva stávanie.** Stávanie je nepretržitá , spontánna premena vecí a javov. Absolútno sa teda chápe dialekticky**. Dialektika je neustála zmena jednej kvality na inú vyššiu.**V procese stávania absolútno neguje svoje počiatočné formy a stáva sa iným absolútnom.   
 **Téza → Antitéza → Syntéza**. Pričom syntéza je nová kvalita, nová hodnota, vyšší stupeň poznania. Takto sa absolútna idea, alebo absolútny duch premieňa a mení. Protirečenie je zdrojom pohybu, to tvrdil už Herakleitos. Tento proces, premeny absolútneho ducha nie je ale samoúčelný, má svoj účel, kde sa završuje. Téza o rozumnej skutočnosti nie je na začiatku ale na konci jej vývoja, tam kde sa Idea završuje, realizuje.   
**Absolútna Idea prechádza troma stupňami**: na prvom stupni sa idea vyvíja sama v sebe, v myslení, lebo v prvom štádiu je Idea , len myšlienkou. - Téza → antitéza ( dielo Logika )  
**Na druhom stupni** sa Idea odcudzuje sama sebe, popiera samu seba, svoju existenciu a mení sa na inú existenciu, na existenciu **Inobytia**, na existenciu prírody**. Inobytie - príroda**.(dielo Filozofia prírody)   
**V treťom štádiu** sa Idea vracia k sebe, ale mení sa už na **Ducha**. Duch smeruje od individuálneho vedomia cez objektívny duch ( **štát, právo, náboženstvo**) k absolútnemu duchu ( **umenie, náboženstvo a filozofia** - dielo Filozofia ducha). Absolútna Idea sa mení na ducha až v keď sa z prírody inobytia evolúciou premenila na spoločnosť, potom na prvé štáty a spoločenstvá. Tu už vystupujú i ľudia, tí sú rovnako ako všetko súčasťou tohto ducha. Ľudia si vytvárajú morálku a náboženstvo. No duch svoju cestu nekončí, ide ďalej a mení sa na umenie, náboženstvo a filozofiu. To je vrchol poznania, týmto procesom **sa Duch zavŕšil , uvedomila si sám sebe**. Celý tento proces má iba jediný účel - sebauvedomenie si ducha. V náboženstvu, umení a filozofii, si skutočne uvedomujeme kto sme a akí sme. To je sebauvedomenie ducha, ktoré nastáva až v človeku.

Takto Hegel nepriamo upozornil i na práva národov na sebaurčenie, čo bol veľký odkaz pre všetky malé národy (Slováci) , aby bojovali za svoje práva. Preto mal Hegel veľký odkaz i pre nás. Jeho prívrženci sa začali deliť na Mladohegelovci a Starohegelovci