Deti, rodičia a Halloween

28.10.2018

Blíži sa začiatok novembra a zatiaľ čo sa v cirkvi pripravujeme na slávnosť Všetkých svätých a na spomienku na všetkých verných zosnulých, za oknami a na uliciach našich dedín a miest sa objavujú oranžové vydlabané dyňe, často do podoby smrtky.

Nič proti dyniam, nakoniec je z nich výborná polievka a viem, že niekde ich prinášajú na jeseň ľudia s ostatnými plodmi zeme do kostola na poďakovanie za úrodu.

Len súvislosť s tou podivnou propagáciou mentality strachu a šírenie kultu smrti je pre nás zarážajúca.

Problém teda môže nastať v situácii, keď sa vďaka móde spojí tento sviatok s nejakými magickými rituálmi a zasväteniami.

V školách a v obciach sa chystajú v súvislosti s Halloween rôzne atrakcie, predovšetkým pre deti.   
S tým, nás samozrejme napadajú otázky, ako deťom školského veku vysvetliť rozdiel medzi Slávnosťou Všetkých svätých, pamiatkou zosnulých a Halloween, a ako sa k takýmto akciám ako veriaci kresťania vlastne postaviť, keď s nimi vnútorne nesúhlasíme a pritom získavajú medzi deťmi stále väčšiu obľubu.

Vysvetliť deťom rozdiel medzi kresťanskými sviatkami a pohanským Halloween nie je snáď tak ťažké, pokiaľ o oboch niečo vieme. Slávnosť Všetkých Svätých a modlitby za zomrelých úzko súvisia s našou vierou a skúsenosťou viery. Za viditeľným svetom okolo nás sa skrýva svet neviditeľný, ktorý s nami úzko súvisí. V modlitbe a láske sme spojený so svojim Bohom, anjelmi, ktorých nám Pán dal, aby nás viedli a chránili, a tiež s tými, ktorí nás predišli do vecnosti: svätý sa za nás prihovárajú a pomáhajú nám z neba; naši zomrelý zasa potrebujú našu modlitbu. Sú tu ale taktiež padlý anjeli, démoni, ktorí nás pokúšajú a snažia sa nás všemožným spôsobom odviesť od Boha, od každodenného života s Ježišova od otvorenosti Duchu Svätému.   
  
Podstatou Halloween je dávna prax špiritizmu, ktorý je s kresťanstvom jednoznačne nezlučiteľný. Je to anglosaský pohanský sviatok, ktorý má korene v prastarej tradícii dávnych Keltov. Satanisti túto noc z 31.10. na 1.11. slávia ako narodeniny vládcu temnôt a snažia sa ostatných vtiahnuť do svojich magických rituálov skrze kult smrti a vyvolávanie duchov zomrelých. Názov vznikol skrátením angl. „All-Hallowes-eve“, teda „Predvečer Všetkých svätých“. Dnes je tento importovaný pohanský sviatok predovšetkým predmetom zábavy a obchodu. Ľudia sú vyzvaný, aby vytvorili hallowenskú strašidelnú atmosféru vďaka maskám a strašidelným kostýmom.

Vo väčšine prípadov v našom prostredí však ide len o módnu záležitosť pochádzajúcu z pohanských tradícií z cudziny.   
To, čo najviac znepokojuje, je však stále silnejúca propaganda mágie, čarodejníctva a okultizmu zameraná na deti a mládež, ako by išlo o niečo normálneho. K tomuto má poslúžiť i slávenie Halloweenu. Deti sú postupne uvádzané do magickej mentality, v ktorej pomocou rôznych kúziel, zariekania a zasväcovania môžu meniť skutočnosť, zatiaľ čo v kresťanstve prijímame všetko ako nezaslúžený dar od Boha, ktorý je nám daný z jeho lásky, keď oň stojíme.

Čo robiť konkrétne, keď sa v našich škôlkach a školách zo slávenia Halloweenu urobila náplň spoločného prežívania zábavy alebo dokonca vyučovania? Neviem, ako veľmi je to možné – asi, ako, kde, aby sa rodičia ohradili a v škole svoje deti z takýchto aktivít ospravedlnili. Istotne je ale nutné, aby sami boli presvedčený o tom, čo je správne a čo nie, a aby o tom hovorili so svojimi deťmi. Je taktiež dôležité zistiť, či ide o neškodný karneval s maskami a dyňami, alebo o niečo hlbšieho s negatívnym duchovným dopadom na deti.  
Istotne je potom dobré jasne všetky s tým spoločné aktivity posunúť do role rozprávky a zábavy, ktorá podľa nás síce nie je najvhodnejšia, ale dá sa tolerovať. Sami ale musíme rozlíšiť, či chceme takýmto veciam venovať svoj čas a taktiež peniaze.

30. nedeľa cez rok

**AI** V živote máme veľa prianí, ktoré sa časom zmenšujú a napokon nám ostáva jedno dve priania. Najčastejšie potom povieme, aby sme boli zdraví my a naša rodina.

**KE** Aj v živote slepca Bartimeja bolo už len jedno prianie: chcel vidieť.

**DI** Keď počul, že Ježiš bude prechádzať okolo neho vycítil, že má poslednú šancu, aby sa mu jeho prianie splnilo. Najprv využíva svoj silný hlas a kričí: "Ježišu, syn Dávidov, zmiluj sa nado mnou". Potom je odolný voči ľuďom, ktorí ho napomínajú, aby mlčal. Možno si mysleli, že to pokazí Ježišovi dobrý dojem z Jericha. Jemu ale na dojme nezáleží a reaguje tak, že kričí ešte hlasnejšie. Možno boli prítomní prekvapení, keď Ježiš povedal, aby ho zavolali. A tak ako mocne kričal, tak potom mocne vyskočil a prišiel k Ježišovi. Predložil Ježišovi svoje prianie a počul od neho najkrajšie slová v živote: "Choď, tvoja viera ťa uzdravila". On z vďačnosti, že vidí, nasledoval potom Ježiša.

**PAR** Slepý žobrák Bartimej nás učí o sile viery v kritických životných stavoch.

Prvým poučením je to, že nerezignoval, že sa nevzdal. Aj v našom ľudskom trápení sa nám ponúkajú dve možnosti: rezignácia a viera. Kritickým bodom v živote človeka je stav, keď si povie, že na jeho živote sa už nedá nič zmeniť. Keď to jednoducho všetko vzdá. Jediným postojom, ktorý zachraňuje, je postoj neustálej viery a nádeje. Druhým poučením je vplyv prostredia. V bolestiach ľudia dokážu aj pomôcť, ale dokážu aj znechutiť. Dokážu vytrvalo vplývať na utrápeného človeka, že na jeho "osude" sa nedá už nič zmeniť. O tom boli presvedčení aj ľudia okolo Ježiša v Jerichu. Sme svedkami boja jedinca proti ľudskej presile. Oni spokojní a šťastní, že sú zdraví, že mohli vidieť Ježiša, že sa s nim mohli porozprávať. On žobrák ležiaci na ceste a k tomu ešte nevidiaci. Bol to nerovnomerný boj a predsa ho vyhral ten najbiednejší. Vyhral ho preto, lebo sa nedal ovplyvniť.

Tretím ponaučením je, že človek, ktorý chce zmeniť svoj stav, musí mať vieru takú silnú, že dokáže "kričať". Slabá viera nám nepomôže. Lieči nás jedine vytrvalá viera. Viera, ktorá je schopná ísť až na maximálnu hranicu pokory a dôvery v Boha. Viera tak mocná, že sa jej čuduje aj prostredie a niekedy sa z takejto viery vysmieva.

**MY** Možno sme už prežili, alebo nás čakajú situácie, keď ostaneme len my sami so svojim krížom. Keď nám už nikto z ľudí nepomôže. Vtedy prichádza naša najväčšia životná šanca. Vystúpiť so svojou vierou až na vrchol, až na Golgotu ku Kristovmu krížu a zvíťaziť nad sebou a nad celým svetom. Tam nám dá Ježiš svetlo v ktorom uvidíme zmysel všetkého nášho trápenia. Až potom ho budeme skutočne, aj keď budeme slabí, chorí, ležiaci na lôžku, nasledovať. V tejto chvíli poznáme, že sme sa stali jeho najbližší priatelia, že on vstúpil do nášho života a dal mu novú hodnotu.

Potom budeme schopní aj iným pomáhať dosiahnuť túto métu. Lebo človek môže svedčiť len o tom, čo sám prežije. Nebudeme iných okrikovať a znechucovať, ako ľudia slepého Bartimeja, ale im pomôžeme, aby aj oni mali odvahu k odvážnej viere.

**ADE** Najväčším našim prianím je zdravie pre nás a pre našich najbližších. K tomuto prianiu pridajme ešte jedno: aby sme aj my aj tí, ktorých máme radi dokázali s vierou zvládnuť najdramatickejšie chvíle nášho života.