**Gymnázium Gelnica, SNP 1, 056 01 Gelnica**

**Zoznam maturitných zadaní z predmetu slovenský jazyk a literatúra**

**ZADANIE 1**

1. Definujte pojem komunikácia, druhy komunikácie – efektívna, asertívna a devalvujúca.

Vysvetlite pojmy empatia a imidž. Uveďte niekoľko spoločenských zásad komunikácie.

Pracujte s ukážkou č. 1.

2. Charakterizujte poviedku ako žáner, vonkajšiu a vnútornú kompozíciu prozaického diela.

Zaraďte jednotlivé ukážky do literárneho obdobia, stručne priblížte ich dejovú líniu

a aplikujte poznatky o poviedke a o kompozícii prozaického diela na uvedených ukážkach.

-----------------------------------------------------------------------------------------------------------------

**ZADANIE 2**

1. Definujte pojem lexikografia, charakterizujte jednotlivé druhy slovníkov, pracujte

s konkrétnymi výtlačkami slovníkov, podčiarknuté slová v ukážke č. 1 vysvetlite podľa

výkladového, pravopisného a synonymického slovníka.

2. Charakterizujte román ako žáner, druhy románov podľa rôznych kritérií, typy rozprávača,

horizontálne členenie prozaického textu: pásmo rozprávača, pásmo postáv.

Aplikujte poznatky o danej problematike na konkrétnych ukážkach.

-----------------------------------------------------------------------------------------------------------------

**ZADANIE 3**

1. Vysvetlite štýlové rozvrstvenie slovnej zásoby v slovenčine. Svoju odpoveď doložte

príkladmi z textov ukážok. Zatrieďte slová podľa príslušnosti k štýlovej vrstve: frekvencia,

vesna, vyučko, firhang, mobil, mašina.

2. Charakterizujte jednotlivé literárne druhy a literárne žánre.

Zaraďte ukážky k literárnemu druhu a literárnemu žánru. Svoje tvrdenia doložte

argumentmi.

-------------------------------------------------------------------------------------------------

# ZADANIE 4

1. Definujte pojem morfológia. Popíšte systém slovných druhov a ich gramatických kategórií

v slovenčine. Vyhľadajte v texte príklady na jednotlivé slovné druhy alebo doložte

vlastným príkladom. Určte gramatické kategórie podčiarknutých slov.

2. Vymenujte obdobia periodizácie svetovej a slovenskej literatúry a časovo ich ohraničte.

Vyberte jedno obdobie a stručne ho charakterizujte. Zaraďte jednotlivé ukážky ku

konkrétnej literárnej perióde.

-----------------------------------------------------------------------------------------------------------------

**ZADANIE 5**

1. Vymenujte významných kodifikátorov spisovnej slovenčiny a uveďte ich prínos v oblasti

jazykovedy. Pracujte s ukážkou č. 1. Určte jednotlivé znaky bernolákovčiny

a štúrovčiny. Porovnajte bernolákovčinu a štúrovčinu so súčasným spisovným jazykom.

2. Charakterizujte antickú literatúru a časovo ju ohraničte.

Nájdite v ukážkach charakteristické znaky diela starovekej literatúry. Uveďte konkrétne

príklady na prítomnosť gréckej mytológie v našej civilizácii.

-------------------------------------------------------------------------------------------------

**ZADANIE 6**

1. Charakterizujte funkčné jazykové štýly a slohové postupy. Objasnite uplatnenie slohových

postupov vo funkčných jazykových štýloch. Vyberte si jednu z ukážok a aplikujte na nej

poznatky o FJŠ a SP. Svoje tvrdenie odôvodnite. Vychádzajte z ukážky č. 2 a vytvorte

krátku úvahu (5 viet).

2. Zaraďte slovenskú stredovekú literatúru do príslušného obdobia vo vývine svetovej

literatúry. Charakterizujte podmienky vzniku staroslovienskej kultúry a vysvetlite pojmy

staroslovienčina, hlaholika a cyrilika. Nájdite v ukážkach charakteristické znaky diela

stredovekej literatúry.

---------------------------------------------------------------------------------------------------------------

# ZADANIE 7

1. Definujte pojmy: štylistika, funkčný jazykový štýl (FJŠ), slohový postup (SP) a slohový

útvar. Rozdeľte FJŠ podľa oboch kritérií, objasnite uplatnenie SP v jednotlivých FJŠ.

Charakterizujte štýlotvorné činitele. Aplikujte na ukážkach.

2. Charakterizujte pojmy dráma, základné dramatické žánre, moderné dramatické žánre,

vonkajšie a vnútorné členenie dramatického textu, divadelná hra. Poznatky aplikujte na

konkrétnych ukážkach. Rozlíšte monológ, dialóg, repliku, časť ľubovoľnej ukážky

pretransformujte na text prozaický.

----------------------------------------------------------------------------------------------------------------

**ZADANIE 8**

1. Definujte pojem písmo. Objasnite diakritické a interpunkčné znamienka v slovenčine a ich

uplatnenie v jazykových prejavoch. Pracujte s ukážkou č. 2 a vysvetlite písanie úvodzoviek

v priamej reči, resp. doložte vlastné príklady.

2. Charakterizujte humanistickú a renesančnú literatúru, časovo ju ohraničte, zaraďte do

kontextu svetovej literatúry. Vysvetlite pojmy humanizmus a renesancia. Ktoré udalosti

ovplyvnili v tomto období zmenu pohľadu na človeka? Poznatky aplikujte na ukážkach.

---------------------------------------------------------------------------------------------

**ZADANIE 9**

1. Definujte pojem frazeológia a zaraďte frazeológiu do jazykového systému.

Charakterizujte príslovia, porekadlá, pranostiky. Pracujte so slovníkom, uveďte

príklady na jednotlivé druhy frazeologizmov. Pracujte s ukážkou č. 2 a vysvetlite, aké

frazeologizmy vystihujú nasledujúce obrázky.

2. Charakterizujte barok ako literárny smer, časovo ohraničte, vysvetlite pojem barok,

vymenujte protiklady typické pre barok.

Vysvetlite didakticko-reflexívnu poéziu. Pracujte s ukážkou, aktualizujte jej

myšlienky pre dnešok. Určte vonkajšiu kompozíciu básne a znaky sylabického

veršového systému.

-------------------------------------------------------------------------------------------------

**ZADANIE 10**

1. Charakterizujte výkladový slohový postup a popíšte kompozíciu výkladu ako slohového

útvaru. Zdôvodnite znaky výkladového slohového postupu na vlastnej práci SOČ,

štruktúru práce a uplatnenie postupov logického myslenia. Demonštrujte správny

bibliografický zápis podľa slovenských noriem.

2. Charakterizujte pojmy lyrika, ľúbostná lyrika, reflexívna lyrika, duchovná lyrika. Pracujte

s jednotlivými ukážkami, zaraďte ich k jednotlivým druhom lyriky. Nájdite v ukážkach

rôzne umelecké prostriedky.

----------------------------------------------------------------------------------------------

**ZADANIE 11**

1. Charakterizujte vlastnosti rečníckeho štýlu, typy rečníckych útvarov. Popíšte fázy tvorenia

rečníckeho prejavu, využitie jazykových a mimojazykových prostriedkov. Pripravte si úvod

slávnostného prejavu na stužkovej slávnosti a predneste ho.

2. Charakterizujte pojmy lyrika, prírodná lyrika, spoločenská lyrika. Zaraďte autora do

Príslušnej literárnej periódy. Pracujte s jednotlivými ukážkami, nájdite v nich znaky

jednotlivých druhov lyriky. Nájdite v ukážkach rôzne umelecké prostriedky.

----------------------------------------------------------------------------------------------------------------

**ZADANIE 12**

1. Definujte pojmy: jazyk, reč, lingvistika, rozdelenie lingvistiky**,** funkcie jazyka, jazyková norma,

úzus, kodifikácia jazyka, kodifikačné príručky, kodifikačné inštitúcie.

Na základe práce s ukážkou č. 1 posúďte, aká tendencia jazyka sa v nej prejavuje?

2. Charakterizujte v rámci súčasnej slovenskej poézie poppoéziu. Uveďte mená slovenských

spevákov alebo skupín, ktoré vás oslovujú. Zdôvodnite svoje tvrdenia. Pracujte s ukážkou

č. 2, analyzujte motívy a v ukážke č. 3 a, b, c určte meno interpreta piesne.

aké témy najčastejšie tento typ poézie spracúva?

-----------------------------------------------------------------------------------------------------------------

**ZADANIE 13**

1. Definujte životopis a zaraďte ho do príslušného funkčného jazykového štýlu. Vysvetlite

pojem curriculum vitae. Rozlíšte administratívny a beletrizovaný životopis. Svoje tvrdenia

dokladujte na jednotlivých ukážkach alebo doložte vlastným príkladom**.** Dopracujte text

ukážky č. 1a do konečnej podoby.

2. Zaraďte J. Kollára a J. Hollého do kontextu slovenskej literatúry. Nájdite myšlienky

humanity a vlastenectva v Kollárovej Slávy dcére a Hollého Svatoplukovi. Objasnite ideu

slovanstva a dokumentujte jej odraz v diele J. Kollára. Aktualizujte myšlienky oboch autorov.

----------------------------------------------------------------------------------------------------------

**ZADANIE 14**

1. Definujte pojmy informatika, informácia. Vymenujte a charakterizujte niektoré zdroje

informácií, taktiež aj možnosti spracovania informácií – osnova, konspekt, tézy (sylaby),

poznámky vo vlastnej knihe, pojmové mapovanie, INSERT...

Vymenujte najznámejšie knižnice na Slovensku.

2. Vysvetlite podmienky a osobitosti slovenského romantizmu v porovnaní so svetovým

romantizmom. Prezentujte ucelený pohľad na osobnosť Ľudovíta Štúra ako vedúceho

predstaviteľa slovenského národného hnutia i celého obdobia slovenského romantizmu.

Pracujte s uvedenými ukážkami.

-----------------------------------------------------------------------------------------------------------------

**ZADANIE 15**

1. Vysvetlite základné zásady slovenskej ortoepie. V texte nájdite príklady na uplatnenie

základných princípov slovenskej výslovnosti (mäkkosť, tvrdosť, kvantita, rytmické krátenie,

znelostná asimilácia, výslovnosť „v”, dvojhlások, zdvojených spoluhlások).

Prečítajte daný text nahlas, pri jeho čítaní uplatnite poznatky o správnej výslovnosti.

2. Charakterizujte obdobie slovenského romantizmu, časovo ohraničte, uveďte špecifiká

slovenského romantizmu, urobte prehľad autorov slovenského romantizmu.

Pracujte s ukážkami, interpretuje typ romantickej postavy a prozodický systém, ktorý v nej

autor uplatňuje. Aktualizujte myšlienky z diel pre dnešok.

-----------------------------------------------------------------------------------------------------------------

**ZADANIE 16**

1. Charakterizujte opisný slohový postup, uveďte druhy opisu. Vymenujte, v ktorých

funkčných jazykových štýloch sa uplatňuje opisný slohový postup. Zdôvodnite využitie

jednotlivých druhov opisu v umeleckom diele, v odbornej literatúre a v bežnom živote.

Nájdite v ukážkach príklad na opis, svoje tvrdenia zdôvodnite.

2. Charakterizujte realizmus ako literárnu periódu, taktiež ako umeleckú metódu zobrazovania

skutočnosti. Vysvetlite pojem naturalizmus. Objasnite podstatu konfliktu v románe Honoré

de Balzaca Otec Goriot. Poukážte na vzťah rodič – dieťa, ktorý sa formuje/deformuje na

pozadí morálky a spôsobu života vtedajšej spoločnosti. Aktualizujte pre dnešok.

-----------------------------------------------------------------------------------------------------------------

**ZADANIE 17**

1. Charakterizujte prozodické vlastnosti reči. Teoretické poznatky aplikujte na ukážkach alebo

doložte vlastnými príkladmi.

2. Definujte pojmy literárna moderna, avantgarda, zaraďte do kontextu literárneho vývoja,

popíšte spoločenské a kultúrne podmienky vzniku moderny.

Pracujte s ukážkami, aplikujte na nich poznatky o moderne a avantgarde. Interpretujte vami

vybranú ukážku.

-----------------------------------------------------------------------------------------------------------------

**ZADANIE 18**

1. Vymenujte základné interpunkčné znamienka. Vysvetlite interpunkciu v jednoduchej

a zloženej vete. Poznatky aplikujte na ukážkach, respektíve uveďte vlastné príklady.

2. Charakterizujte vývin slovenskej medzivojnovej prózy. Na vybraných ukážkach vysvetlite

podstatu jednotlivých umeleckých smerov a prúdov medzivojnovej literatúry.

Na vybraných ukážkach identifikujte črty moderných smerov.

---------------------------------------------------------------------------------------------------------------

**ZADANIE 19**

1. Vysvetlite pojem jazyk a objasnite funkcie jazyka. Zdôvodnite, ktorá z funkcií jazyka

Prevláda v daných ukážkach. Uveďte niektoré jazykovedné disciplíny a povedzte, čo je

predmetom ich skúmania. Vysvetlite územné a vnútorné členenie slovenského národného

jazyka.

2. Charakterizujte hlavné smery a prúdy vo vývine svetovej literatúry po roku 1945. Aké dve

základné tendencie sa v nej prejavili? Na vybraných ukážkach analyzujte znaky

jednotlivých literárnych prúdov.

----------------------------------------------------------------------------------------------------------

**ZADANIE 20**

1. Charakterizujte publicistický štýl, jeho znaky, žánre publicistického štýlu. Pracujte

s konkrétnym výtlačkom periodika, vyjadrite sa k jeho štruktúre, k úlohe titulku.

Prezentujte výsledky svojej žurnalistickej práce v rámci rozširujúcich hodín mediálnej

výchovy.

2. Charakterizujte vývin slovenskej literatúry po roku 1945. Aké tendencie sa v nej

prejavovali? Pracujte s vybranými ukážkami a aplikujte na nich poznatky o uvedenej

problematike.

----------------------------------------------------------------------------------------------------------------

**ZADANIE 21**

1. Charakterizujte administratívny štýl, vysvetlite jeho funkciu, uveďte jeho znaky, útvary

 možnosti uplatnenia. Sformulujte žiadosť o prijatie do zamestnania – obsahovo a formálne

správne.

2. Charakterizujte komédiu ako žáner, uveďte jej znaky a najznámejších predstaviteľov

Komédie vo svetovej a slovenskej literatúre, zaraďte ich do literárneho kontextu.

Poznatky aplikujte na ukážkach.

--------------------------------------------------------------------------------------------------------------

**ZADANIE 22**

1. Charakterizujte rozprávací slohový postup, rozprávanie ako žáner, umelecké rozprávanie,

jeho znaky, dramatizujúce prvky rozprávania, pásmo rozprávača, pásmo postáv.

Pretransformujte repliku Antigony na prozaický text (5 viet).

2. Charakterizujte tragédiu ako žáner, uveďte jej znaky, uveďte najznámejších predstaviteľov

tragédie vo svetovej a slovenskej literatúre, zaraďte ich do literárneho kontextu. Poznatky

aplikujte na ukážkach.

-----------------------------------------------------------------------------------------------------------------

# ZADANIE 23

1. Uveďte znaky charakteristiky, vysvetlite rozdiel medzi priamou a nepriamou

charakteristikou. Definujte autocharakteristiku. Vysvetlite využitie charakteristiky

v hovorovom, náučnom a umeleckom jazykovom štýle.

Pracujte s ukážkou č. 1 a vytvorte charakteristiku postavy, ktorá v nej vystupuje.

2. V slovenskej literatúre 19. a 20. storočia nájdite diela, v ktorých vystupuje ženská postava,

stručne tieto diela charakterizujte. Ako sa podarilo jednotlivým autorom v ich umeleckom

stvárnení vytvoriť obraz ženy, porovnajte. Je vám životná filozofia týchto postáv blízka

alebo vzdialená?

-----------------------------------------------------------------------------------------------------------------

**ZADANIE 24**

1. Definujte pojem veta, rozdeľte vety podľa modálnosti, zloženia a členitosti.

Nájdite príklady v ukážkach alebo doložte vlastnými príkladmi.

2. Humor a jeho poslanie v dielach slovenskej a svetovej literatúry. Odlíšte humor, iróniu,

satiru. V ktorých literárnych žánroch sa využíva humor ako hlavný umelecký princíp?

----------------------------------------------------------------------------------------------------------------

**ZADANIE 25**

1. Definujte pojmy informatika a informácia. Charakterizujte informačné pramene (primárne,

sekundárne, terciárne). Vysvetlite rozdiel medzi správou a oznámením. Sformulujte

ľubovoľnú správu a oznámenie tak, že dodržíte ich základné znaky.

2. Charakterizujte klasicizmus a osvietenstvo, zaraďte do kontextu literárneho vývoja.

Na základe práce s uvedenými ukážkami načrtnite typické znaky klasicistického diela,

typ literárneho hrdinu a rozdelenie žánrov.

----------------------------------------------------------------------------------------------------------------

**ZADANIE 26**

1. Charakterizujte vety podľa zloženia, určte typy jednoduchých viet a súvetí. Urobte

syntaktický rozbor podčiarknutých viet v ukážke, vypíšte z ukážky po 2 príklady na

prisudzovací a určovací sklad.

2. Zaraďte autorov ukážok do literárneho obdobia a národnej literatúry, definujte spasiteľský

prúd, kritický realizmus. Charakterizujte dejovú líniu a hlavnú postavu oboch diel.

Objasnite hlavnú myšlienku a tému oboch diel. Analyzujte a zhodnoťte príčiny

nedorozumení medzi dospievajúcim a dospelými v ukážke. Vyjadrite aj vlastný názor.

--------------------------------------------------------------------------------------------------------------

**ZADANIE 27**

1. Ortografia a pravopisné princípy v slovenčine. Základná pravopisná príručka. Odôvodnite

pravopis výrazov: *podaj mi to – my už ideme, futbalový tím – nevyrušuj ho tým, má veľa*

*bitov – má veľa bytov, Červená čiapočka – červená čiapočka, Biely potok – Biely Potok,*

*bojovní kohúti – bojovné kohúty, dobiť – dobyť.*

2. Typy literárnych postáv a ich uplatnenie v jednotlivých literárnych obdobiach. Identifikujte

typy postáv v ukážkach 1 až 3, odôvodnite svoje rozhodnutie. Ktorý literárny druh

poskytuje spisovateľovi väčšie možnosti pri zobrazovaní vnútorného sveta literárnych

postáv? Argumentujte.

-----------------------------------------------------------------------------------------------------------------

**ZADANIE 28**

1. Definujte súvetie, vysvetlite rozdiel medzi priraďovacím a podraďovacím súvetím.

Objasnite písanie čiarok v súvetiach. Vyberte z nasledujúcich spojok štyri a zostavte štyri

jednoduché podraďovacie súvetia tak, že hlavnú vetu *Oznámili sme im,* doplníte vedľajšou

vetou pripojenou rozličnými spôsobmi: *len čo, aby, ale, kedy, či, že.*

2. Vymenujte a stručne charakterizujte veršové systémy časomerný, sylabický, sylabotonický

a ich uplatnenie v jednotlivých literárnych obdobiach. Vysvetlite pojem rým

a charakterizujte druhy rýmov. Definujte verš a strofu. Charakterizujte voľný verš.

Poznatky aplikujte na literárnych ukážkach.

-----------------------------------------------------------------------------------------------------------------

**ZADANIE 29**

1. Definujte pojem morfológia. Popíšte systém slovných druhov a ich gramatické kategórie

v slovenčine. V podčiarknutých slovách určte slovné druhy.

2. Sociálna téma (alkoholizmus) v slovenskej próze, špecifikujte vplyv problému na výchovu

detí. Aktualizujte pre dnešok. Zaraďte ukážky do literárneho druhu a vymenujte jeho

základné znaky. Zaraďte autorov ukážok do kontextu slovenskej literatúry.

Charakterizujte realistickú metódu písania v slovenskej literatúre. Určte rozprávača

ukážok.

-----------------------------------------------------------------------------------------------------------------

**ZADANIE 30**

1. Charakterizujte základné znaky a funkciu výkladového slohového postupu. Porovnajte

výklad a úvahu. Uveďte najmenej dve komunikačné situácie, v ktorých sa uplatňuje

výkladový slohový postup. Pripravte a predneste úvahu na tému *Škola* (minimálne 8 viet).

2. Téma lásky v slovenskej poézii 19. až 21. storočia. Do akej miery sa líši jej spracovanie

v jednotlivých literárnych obdobiach. Pracujte s ukážkami. Zaraďte ukážky k literárnemu

druhu, charakterizujte lyriku, vymenujte a bližšie špecifikujte najmenej tri lyrické žánre.

Uveďte obrazné umelecké prostriedky, ktorými autori v ukážkach dosiahli umeleckú

výpoveď.

-----------------------------------------------------------------------------------------------------------------

V Gelnici ..................................... Mgr. Kamila Blahovská

Vyučujúca SJL