**Hodnotenie predmetovej komisie telesnej a brannej výchovy**

**za školský rok 2021/ 2022**

**Vyhodnotenie činnosti**

PK pracovala podľa plánu práce. Na jednotlivých zasadnutiach členovia pripravovali a hodnotili tieto výchovno – vzdelávacie úlohy:

schválenie tematických plánov

príprava súťaží a kurzov

iné formy výučby TEV, problémy a ich riešenie

oslobodení žiaci od TEV

analýza výsledkov v prospechu za jednotlivé klasifikačné obdobia

záujmová činnosť žiakov,

Dlhodobé športové súťaže KSK

**1. Plánovanie programu výučby**

* upravené časovo tematické plány príslušných predmetov
* formulované ciele výučby – jednoznačné, zrozumiteľné a primerané osobnostiam študentov
* výber učiva – zmysluplný, obsahuje štandard výučby
* formy výučby:  
   - hodiny Tv vo všetkých priestoroch, v letných mesiacoch dôraz na pobyt vonku

- účelové cvičenia –organizácia, plán, príprava študijného materiálu a pomôcok,   
 príprava učiteľov na poučenie o bezpečnosti...

PRVÉ – 20.-21. 9. 2021,1.10.2021

2. ročník– zodp. –RoM 2.ABCD

1. ročník –zodp. - DoM 1.CD

1. ročník –zodp. - ToR 1.AB

DRUHÉ – 9. 05. 2022

1.ročník – 1.ABCD – ToR

2.ročník - 2.ABCD – DoJ

KOŽaZ – kurz na ochranu života a zdravia – 3. ročník s dennou dochádzkou

Vedúci kurzu – Mgr. Martin Roško

3.A,B – 06.-08.9.2022

( školský dvor) – organizácia,

príprava študijného materiálu a pomôcok, poučenie o bezpečnosti.

Inštruktori: DoM, CeM, ToR, RoM

Náhradný termín pre žiakov, ktorí sa nemohli zúčastniť riadneho termínu, sa

konal v dňoch 7.a 8.6.2022.

PLK – plavecký kurz – 2. ročník – v tomto školskom roku sa plavecký kurz pre nízky

záujem zo strany študentov neuskutočnil

LK – lyžiarsky kurz – v tomto školskom roku sme venovali príprave lyžiarskych

kurzov veľkú pozornosť, nakoľko epidemiologická situácia v súvislosti s

koronakrízou už druhý rok nepriala ich organizovaniu. Pracovali sme na ich

príprave tak, že ako náhle to opatrenia dovolili, absolvovali sme kurz pre žiakov

1.ročníka. I napriek prísnym epidemickým pravidlám záujem bol veľký.

Hoci sme sa nevyhli nákaze dvoch žiačok v priebehu kurzu a niektorých

ďalších/vrátane pedagógov/ po návrate z kurzu, cieľ bol splnený. Päť dní na

čerstvom vzduchu s pohybovou aktivitou, trávených so spolužiakmi bolo skvelou

možnosťou načerpať po náročnom období nové sily, fyzické i psychické.

Keďže žiaci druhého ročníka v predchádzajúcom školskom roku nemohli kurz

absolvovať kvôli koronakríze, vyhoveli sme veľkému záujmu a v marci sme

organizovali lyžiarsky kurz pre 87 druhákov.

1. termín - 68 žiakov – 24.1.-28.1.2022, (5 dní)

triedy - 1.A,B,C,D

vedúci kurzu – PaedDr. Renáta Toporcerová

stredisko Tatranská Lomnica, hotel Morava

inštruktori: DoM, CeM, IvP, RoM, SpA

ištruktor externý: Monika Muchová- snowboard

lekár- MUDr. Ján Fabian

2.termín – 87 žiakov - 14.-18.3.2022 (5 dní)

stredisko Tatranská Lomnica, hotel Morava

vedúci kurzu – PaedDr. Renáta Toporcerová

inštruktori: CeM, JaI, DoM, LiM, IvP

ištruktor externý: Viktória Lesňáková- snowboard

lekár- MUDr.Vladimír Osif

- **úlohy členov PK** - splnené

**- nástenky** - zodpovedný: ToR

**- súťaže** – športové:

**I. Súťaže SAŠŠ (Slovenská asociácia športu na školách):**

Škola sa zúčastnila všetkých súťaží organizovaných SAŠŠ. I tento školský rok bol poznačený koronakrízou a športové súťaže sa organizovali v upravenom režime. Konali sa súťaže v cezpoľnom behu, basketbale a bedmintone. Najvýraznejší úspech na Krajských majstrovstvách dosiahli dievčatá a chlapci v basketbale, zhodne sa umiestnili na 5.mieste pod vedením p.Dovčíka.

Za tieto úspechy patrí poďakovanie všetkým učiteľom Tv, ktorí venovali počas celého roku dostatok času príprave žiakov na všetky súťaže.

**II. Dlhodobé súťaže( KSK ):**

V rámci Dlhodobých súťaží organizovaných KSK Košice sme boli i tento rok úspešní, mnohí naši žiaci sa vo voľnom čase venujú športu a na týchto súťažiach si môžu zmerať sily so svojimi rovesníkmi, reprezentovať školu a robiť jej svojimi výkonmi dobrú reklamu.

Myšlienka organizovania týchto súťaží je dobrá, nakoľko ide o postupové súťaže zakončené v mesiaci jún Krajskou olympiádou a žiaci športujú pravidelne celý rok, no problémy spojené s financovaním celej súťaže a neujasnené organizačné otázky jej uberajú na kvalite. Nie je doriešená ani účasť učiteľov TSV na týchto aktivitách, nakoľko neodučia hodiny povinnej Tv a tieto sú málokedy odborne suplované alebo neskôr nahrádzané.

S účasťou na týchto súťažiach je spojená i veľká administratívna a organizačná záťaž /dohadovanie termínov, vypisovanie tlačív, organizovanie žiakov/, učitelia, ktorí sa týchto súťaží zúčastňujú, sú väčšinou v práci hodiny navyše /cestovanie do vzdialenejších miest/, no napriek tomu sú považovaní za tých, ktorí najviac v práci vymeškávajú.

I napriek pripomienkam sa situácia nezlepšila ani tento školský rok. Ich organizáciu poznačila koronakríza, budeme sledovať, akým smerom sa bude uberať ich organizovanie v budúcom školskom roku. Krajská futbalová liga, ako aktivita KSK, je len ďalším príkladom nekoncepčnosti pri organizovaní športových súťaží.

Sme za to, že systém súťaží i spôsob financovania musia byť jednotné a stabilné, bez každoročných zmien, ktoré zaťažujú učiteľov.

Mesto organizovalo Večerný beh, na ktorom sme sa opäť zúčastnili s výbornými výsledkami. Ešte len žiak 2.ročníka Bruno Labuda obsadil v elitnej kategórii mužov 18.miesto a žiačka Júlia Karásová zvíťazila v kategórii dorasteniek.

V tomto školskom roku sa telocvikári zúčastňovali na športových súťažiach spolu 15 krát. Z toho 6 krát Dlhodobé súťaže. Jednotlivo : ToR – 5, DoM – 7 , CeM – 4.

**III. Školské kolá:**

- rezervy sú v organizovaní školských kôl rôzneho charakteru, čo súvisí so  zaneprázdnenosťou našich žiakov v popoludňajších hodinách

- v mesiaci október sme organizovali medzitriedny mixvolejbalový turnaj. Finále, ktoré sa konalo 18.10.2021, malo veľmi dobrú úroveň a víťazom sa stalo družstvo 3.C triedy, 2.m.- 4.C, 3.m.- 2.B trieda.

Poďakovanie patrí členkám volejbalové družstva školy, ktoré pomáhali telocvikárom s organizáciou celého turnaja.

Naši študenti sa počas celého roka aktívne podieľali na organizácii rôznych športových podujatí v meste či už ako rozhodcovia, alebo zapisovatelia či pomocný personál.

V rámci tanečných vystúpení moderného i ľudového tanca v rámci mestských i školských podujatí naši žiaci propagujú šport a pohyb pravidelne.

**IV. Iné:**

*1. Večerný beh mestom -* 1.6.2022 *-* bežecká súťaž **zodp. ToR**

2. *Športový deň pracovníkov školy* – 30.6.2022 **zodp.ToR, CeM**

**2. Projekty**

V rámci projektu Podpora rozvoja športu, ktorý sa týkal zabezpečenia športového vybavenia pre kondičnú telocvičňu, sme z prostriedkov Rodičovského združenia našej školy dokončili jej vybavenie potrebným náčiním. Tá je k dispozícii pre výučbu telesnej výchovy i mimoškolské aktivity žiakov v plnom rozsahu. Je špeciálnym priestorom pre funkčný tréning a gymnastiku. Pre zvýšenie úrovne cvičenia plánujeme zaradiť do výuky digitálne technológie a rozšíriť vyučovanie tsv o nové metódy. Ide o nákup televízneho prijímača a kvalitnej reprosústavy.

**3. Pracovné podmienky pre výučbu**

- sú dobré, máme k dispozícii pekný vonkajší areál, ale nakoľko ho študenti využívajú počas zastupovaných hodín k relaxu, čím narúšajú priebeh vyučovania, bolo by vhodné, aby sa v jeho priestoroch nezdržiavali /k dispozícii je záhrada školy/a dohliadal na to zastupujúci pedagóg.

- chýba veľká telocvičňa / záujem žiakov o šport, krúžková činnosť/

- primeraný počet študentov a ich zloženie v triedach - dodržané

- zapájanie talentovaných žiakov do súťaží – priebežne

- voliteľný predmet telesná výchova špecializácia pre študentov 4.ročníka sa javí ako dobré riešenie, pretože žiaci pripravujúci sa na talentové prijímacie skúšky majú vytvorený priestor pre spoločnú prípravu. V tomto školskom roku sa pre nižší počet prihlásených toto oddelenie neotvorilo, preto sme ich prípravu riešili formou krúžkovej činnosti

- integrovanie čiastočne oslobodených žiakov do vyučovacieho procesu – títo boli začlenení do skupín zdravých žiakov / 13 žiakov/, do skupiny oslobodených žiakov bolo zaradených 15 žiakov, títo sa podieľali na organizácii hodín,navrhujeme otvoriť pre takýchto žiakov samostatnú skupinu zdravotne oslabených, aby sme upravenou pohybovou činnosťou a cielenými cvičeniami pracovali na udržovaní zdravia týchto žiakov

- vyhovujúci rozvrh – vhodné nedávať TEV dva dni po sebe a taktiež v tom istom čase/napr.2x prvé hodiny/, zabezpečiť obsadenosť veľkej telocvične počas celého dňa

- učebné pomôcky, materiály sa dopĺňajú priebežne

**4. Priebeh a štruktúra vyučovacích hodín**

- na hodinách je dobrá komunikácia učiteľa a žiaka, sú vytvorené podmienky pre   
 samostatné myslenie, tvorivosť a aktivitu žiakov, tempo učenia je primerané

- na hodinách TEV sa rozvíja predovšetkým telesná zdatnosť, pohybová zručnosť,   
 tvorivosť, samostatnosť pri riešení úloh, zodpovednosť

- využitie IKT – videorekordér, notebook a dataprojektor – TEV (teoretické hodiny),   
 rádiomagnetofón, CD prehrávač

- spôsoby hodnotenia študentov sú individuálne i skupinové, slovné i známkou, skúšanie   
 z celkov vopred dohodnuté, niekedy uplatnené i sebahodnotenie

- v čase epidemiologických opatrení sme pri organizácii hodín rešpektovali odporúčania

ÚVZ i MŠ, dodržiavali výber aktivít i dezinfekčné opatrenia

**5. Sociálna klíma na vyučovaní**

- uplatňuje sa diskusia, žiaci majú možnosť vyjadriť svoj názor

- na všetkých hodinách sa za dobré výkony, ale aj snahu, používajú pochvaly, známky

- hoci je práca na hodinách dobre zorganizovaná, nie všetci študenti na každej hodine   
 sústredene pracujú, rezervy sú v disciplíne jednotlivých študentov

- pravidlá pre triedy sú jasné, v triedach sú väčšinou dobré vzťahy, učiteľ je príkladom,   
 podporuje spoluprácu žiakov

- učitelia vytvárajú priaznivú klímu, všímajú si potreby študentov, učiteľ je ochotný   
 študentom pomôcť a prispieva k zvýšeniu ich sebavedomia

- zvýšená pozornosť sa venuje zaostávajúcim žiakom a žiakom z málopodnetného   
 prostredia

**6. Výsledky výučby**

- ciele výučby boli splnené, študenti preukázali primerané vedomosti a zručnosti

- žiaci boli oboznámení s výsledkami svojho hodnotenia, nejasnosti boli prediskutované,   
 s výraznými pokrokmi (zaostávaním) boli oboznámení triedni učitelia

- spolupráca s triednymi učiteľmi je vyhovujúca

- o výsledkoch sa žiaci, učitelia, rodičia a verejnosť môže dozvedieť z webovej stránky   
 školy

- povinnú telesnú výchovu neabsolvovalo 38 žiakov, 15 bolo zaradených do 4. a 13 do 3. zdravotnej skupiny

- nakoľko sa naši žiaci úspešne zúčastňujú na športových súťažiach, teda postupujú do vyšších kôl, vyučujúci, ktorí ich doprevádzajú, nemôžu odučiť hodiny telesnej výchovy, učivo tak spájame a nie všetky tematické celky boli odučené v plnom rozsahu. Snažíme sa o dodržanie obsahu učiva, i keď v zníženom rozsahu

**7. Profesionálne kompetencie učiteľa**

- všetci učitelia sú kvalifikovaní, sledujú odbornú literatúru, v tomto školskom roku bola možnosť opäť sa prihlásiť na odborný seminár Škola v pohybe, ktorý sa kvôli proti pandemickým opatreniam posledné obdobie nekonal a v minulosti mal výbornú úroveň,

pp.Toporcerová a Černíková sa v auguste tohto roku na seminári zúčastnia

- p.Toporcerová a p.Dovčík spolupracovali s KSK pri príprave Krajskej futbalovej ligy

**8. Záver**

V súčasnej dobe má TEV nenahraditeľnú funkciu. Bez zdravých žiakov nemôžeme napredovať. Po psychickej záťaži nutne nasleduje relaxácia, pohyb, zábava. V tom našim žiakom pomôže TEV, ZÚ a iné formy telesnej výchovy. Sme za to, aby sa minimálne 3 hodiny telesnej výchovy do týždňa na školu opäť vrátili. Podporme preto našich žiakov v pohybe, športe, reprezentácii školy. Toho roku medzi najlepších patrili chlapci a dievčatá v basketbale..

Všetkým členom PK sa chcem poďakovať za prácu počas školského roka a popriať veľa úspechov

Sp. Nová Ves 23.06.2022 Renáta Toporcerová

predseda PK TEV