**Zápisnica z hodnotiacej porady konanej dňa 2. júla 2012**

**Prítomní**  : podľa prezenčnej listiny

Hodnotiacu poradu otvoril a viedol p. riaditeľ RNDr. D. Andraško. Program hodnotiacej porady bol nasledovný :

1. Kontrola uznesení

2. Hodnotenie výchovno-vzdelávacieho procesu za 2. polrok šk. roka 2011/2012

3. Organizačné pokyny pre šk. rok 2012/2013

4. Rôzne a diskusia

**K bodu 1:**  Pán riaditeľ stručne prešiel jednotlivé body uznesenia z predchádzajúcej porady. Konštatoval, že všetky body uznesenia boli splnené. Zároveň vyzdvihol úspešné ukončenie školského roka, ktoré sa uskutočnilo v telocvični gymnázia, ako i odovzdávanie cien najúspešnejším žiakom školy.

**K bodu 2:**  Vedúci PK zhodnotili výchovno-vzdelávací proces v šk. roku   
 2011/2012. V hodnotení boli vyzdvihnuté splnené i nesplnené úlohy, olympiády, súťaže, maturitné skúšky, aktivity, SOČ, hodnotenie žiakov, práce, ako i podmienok za akých pracujeme. Ku každej správe sa vyjadril i p. riaditeľ, kde ocenil prácu vedúcich PK, ako i jednotlivých členov, najmä prácu PK biológie, chémie a geografie. Zároveň poukázal na nedostatky, ktoré treba odstrániť. Koordinátori prevencii majú vyhodnotiť a odovzdať správy do 3. 7. 2012.   
 Ako posledná zhodnotila svoju činnosť výchovná poradkyňa Mgr. K. Blahovská. Všetky správy o činnosti sú priložené v prílohe.

**K bodu 3:**  Pán riaditeľ hovoril o úväzkoch a nadčasoch na budúci šk. rok. Všetky úväzky sú v pracovnej verzii a učitelia majú možnosť sa k nim vyjadriť a navrhnúť prípadné zmeny do 3. 7. 2012.

**K bodu 4:** Šk. rok bol vyhodnotený ako náročný a úspešný. Pán riaditeľ sa všetkým poďakoval a poprial príjemnú dovolenku.

Uznesenie : 1. Pedagogická rada berie na vedomie správy jednotlivých vedúcich PK, ako   
 i správu výchovnej poradkyni.

2. Ukladá všetkým učiteľom prekonzultovať úväzky a informovať vedenie   
 školy do 3. júla 2012.

Gymnázium Gelnica, 2. júla 2012

Vyhotovil : Overovateľ :