Hrá Boh kocky? Je možné, že náš vesmír je len hologram, tvrdia fyzici

Náš vesmír v skutočnosti neexistuje, pretože ide len o hologram z nižšej dimenzie iného vesmíru. Sú o tom presvedčení fyzici, ktorí tvrdia, že sa im to podarilo dokázať pomocou matematických výpočtov.

dnes, 15:05 Tokio

Živá diskusia (189)

Ilustračné foto

Je realita len jeden veľký hologram?

Vedci sa už celé desaťročia snažia zistiť, čo je vesmír a skadiaľ pochádza gravitácia. Existuje teória, že realita, tak ako ju vnímame dnes, je len jeden veľký hologram. Doteraz najpresvedčivejšie dôkazy o teórii desaťrozmernej gravitácie sa podarilo priniesť tímu japonských fyzikov.

Gravitácia z vibrujúcich strún

Ešte v roku 1997 výskumník a teoretický fyzik Juan Maldacena z Princeton University navrhol teóriu, že vesmír má gravitáciu, ktorá pochádza z vibrujúcich strún. Hovoril o matematicky zložitom svete, ktorý sa skladá zo zložitých reťazcov, ktoré podľa magazínu Nature existujú v deviatich dimenziách priestoru a jednej času. Skutočná akcia sa odohráva v plochejšom vesmíre, kde nie je gravitácia.

Odporúčame: Nebol žiadny veľký tresk, tvrdia vedci zastávajúci teóriu dúhovej gravitácie vesmíru >>

Vyvrcholenie dlhoročnej práce

To, že boli Maldacenove teórie pravdivé najnovšie majú potvrdzovať dve nové vedecké práce, ktoré sú vyvrcholením dlhoročnej práce tímu vedcov pod vedením Jošifumu Hjukutakeho z Ibaraki University v Japonsku. Vedci sa zaoberali hypotetickým výpočtom energie čiernych dier v rôznych vesmíroch.

Čo potvrdil výpočet?

"Číselne možno po prvýkrát potvrdili, niečo čím sme si doteraz neboli istí, že to je pravda, ale iba predpoklad - a síce, že termodynamika niektorých čiernych dier môže byť reprodukovaná z dimenzionálne nižších vesmírov," hodnotí prínos zistenia fyzikov teoretický fyzik na Standfordskej univerzite v Kalifornii pre britský Telegraph.

Paralelné vesmíry nemusia byť len výplodom fantázie

V praxi to znamená, že náš vesmír, ktorý nazývame aj univerzum, nie je jediný. V tomto prípade je lepšie hovoriť o viacrozmernom multiverze, v rámci ktorého existujú paralelné vesmíry. Ľuďmi vnímaná realita je vlastne dvojrozmerná projekcia na hranici vesmíru, ktorá vytvára ilúziu 3D.

Ako si to predstaviť?

"Ak to znie paradoxne, skúste si predstaviť holografický obrázok, ktorý sa mení tak, ako sa hýbete," pokúša sa vysvetliť teóriu svojim čitateľom britský Independent. "Aj keď je obraz dvojrozmerný, jeho pozorovaním z rôznych miest vytvára ilúziu, že to je 3D," dopĺňa.

Viac zo sveta vedy: Antarktické observatórium zachytilo extrémne energetické vesmírne častice >>

Súvisiace správy

Nebol žiadny veľký tresk, tvrdia vedci zastávajúci teóriu dúhovej gravitácie vesmíru

Astronómovia objavili zahmlené mimoslnečné planéty

Neuveriteľná teória o pôvode ľudstva. Vraj sme mimozemšťania

Video: Astronómovia pozorovali nebeského transformera

„Výrečné“ stopy na Mesiaci

Čítajte viac » Veda, Vesmír