**Pracovný materiál z literatúry – Tercia**

**1. Príslovia:**

Ak chceš spať sladko, večeraj ľahko.

Aká práca, taká pláca.

Čo sa v mladosti naučíš, v starobe ako by si našiel.

Čo si kto zaseje, to bude aj žať.

Trikrát meraj a raz strihaj.

Kto druhému jamu kope, sám do nej spadne.

Kto si nevie chleba odkrojiť, nevie si naň ani zarobiť.

Aká matka, taká Katka.

Aké drevo, taký klin, aký otec, taký syn.

Čo sa vlečie, neutečie. Čo v srdci vrie, v ústach kypí.

Komu sa nelení, tomu sa zelení.

Kto prútik neohýba, strom ťažko zotne.

**2. Porekadlá:**

Ten dostane teľa aj z jalovej kravy.

Sýty hladnému neverí.

V zdravom tele zdravý duch.

Ani čerta sa nebojí.

Keď netečie, aspoň kvapká.

Svetská sláva, poľná tráva.

Soli, korenia a žartu iba po troche treba.

Tichá voda brehy myje.

V noci každá krava čierna.

Akoby hrach na stenu hádzal.

Čuší ani voš pod chrastou.

Akoby jeden druhému z oka vypadol.

**3. Pranostiky:**

Lepšie, keď ťa zima chveje, než marcovô slnce hreje.

Keď je vo februári mokro, v auguste je sucho.

Teplý október, studený november.

Svätá Barbora, ťahá sane do dvora.

Do Jána ovsík, po Jáne ovos.

Apríl zimný, daždivý, úroda nás navštívi.

Ak je v januári jasno, bude veľa ovocia.

Medardova kvapka štyridsať dní kvapká.

**4. Hádanky:**

Už jabĺčko sčervenelo, už je pusté pole, padá lístok za lístočkom, už sú stráne holé.

Sukne, sukne, samé sukne, zaplače, kto na ne kukne.

Je to biela nádhera, zaodetá do peria, lode z diaľky čaká, jej meno je …

Má pätoro duší. Štyri letia o dušu, piata v kufri čuší.

Koho treba biť, aby nás mohol veseliť?

Stojí pani na streche, rozťahuje prsty, a čo chytí v povetrí, do izby nám vpustí.

Stromček ich má veľa všade, rastú rovno, rastú v rade. Na jeseň vždy opadajú, svoju zeleň postrácajú. Keď ju pustia na lúku, prechádza sa v kožuchu a zvonček jej na krku vycengáva do kroku.

Ryšavkastá kométa chvostom zametá a naháňa, kade chce, neposedné zajace.

Kto má vpredu dve oči, ale vzadu ešte veľa ďalších?

Hoc má dlhú bradu, nevie si dať radu.

Modrý klobúk, čo celý svet prikryje.