**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Ázia

**Téma:** Vodstvo Ázie

**Ročník:** II. O

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie: | * Poloha, povrch a podnebie Ázie, * Letný, zimný monzún, |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
| Prezentácia v programe PowerPoint, tabuľa, fixky, interaktívna tabuľa, notebook, internet, didaktická hra – purposegames, | * Samostatná práca, frontálna práca. * Didaktická hra, sokratovský rozhovor, metóda otázok a odpovedí. |

**Úvod (2 min.)**

Pozdrav so žiakmi. Zápis chýbajúcich žiakov.

**Opakovanie (5 min.)**

Opakovanie budem realizovať prostredníctvom didaktickej hry – loptička. Žiakom napíšem na papieriky otázky, ktoré po jednom skrčím do loptičky. Žiaci si medzi sebou budú loptičku hádzať a postupne odpovedať na tieto otázky:

* Aký je najnižší bod Ázie?
* Aký je najvyšší bod Ázie? Aké ďalšie naj mu ešte prislúcha?
* Aké je najvyššie pohorie Ázie?
* Vysvetli ako ovplyvňuje pevninu teplý a studený monzún.
* Ako sa nazýva silný vietor v Ázii?
* Vymenuj podnebné pásma Ázie od J na S.

**Motivácia (8 min.)**

Na motiváciu žiakov využijem aktivitu Áno-Nie.

*Realizácia:*

Učiteľ číta žiakom vopred pripravené tvrdenia. Ak si žiak myslí, že je tvrdenie pravdivé sa. Naopak ak si myslí, že tvrdenie je nesprávne sadne si. Na konci hodiny v rámci opakovania sa aktivita zopakuje znova.

*Cieľ:*

Prostredníctvom tejto aktivity sa na konci hodiny učiteľ zistí, čo si žiaci zapamätali.

Áno-nie

*Otázky:*

1. Druhá najdlhšia rieka sveta je Chang Jiang (Jang c´ťiang).
2. Najsladšie jazero miesto Ázie je Mŕtve more.
3. Rozlohou najväčším jazerom Ázie je Kaspické more.
4. Najhlbším jazerom Ázie je jazero Bajkal.
5. Každý rok zahynie v Mŕtvom mori v priemere 50 ľudí v dôsledku útoku žraloka.
6. Rieky Ázie sa vlievajú do úmoria Tichého, Južného alebo Severného ľadového oceána.
7. Jazero, ktoré sa každý rok zmenšuje sa nazýva Aralské jazero.

**Expozícia (15 min)**

Pri oboznamovaní žiakov s novým učivom využijem prezentáciu pripravenú v programe PowerPoint. Úlohou žiakov bude hľadať požadované pojmy v mape a následne ich ukázať na interaktívnej tabuli.

**Fixácia ( 15 min.)**

Na spätnú väzbu využijem znova aktivitu Áno- Nie.

Učivo zopakujem so žiakmi prostredníctvom didaktickej hry – Ázia – jazerá a rieky:

<https://www.purposegames.com/game/azia-rieky-a-jazera-game>

Žiaci budú požadované pojmy hľadať v atlase a následne žiak, ktorý pojem nájde ho príde označiť na tabuľu.