**Projekt vyučovacej hodiny**

**bc. dominik valeš**

**ŠKOLA:** Gymnázium Gelnica **Povoľujem odučiť: .......................**

**ROČNÍK**: II.A

**DÁTUM**: 9.11.2023

**TEMATICKÝ** **CELOK**: Psychológia

**TÉMA VYUČOVACEJ HODINY**: Učenie

**VZDELÁVACÍ CIEĽ**:

Žiak vie:

* Definovať pojem učenia.
* Vysvetliť proces učenia.
* Vymenovať typy a druhy učenia.
* Určiť podmienky pre učenie.

**VÝCHOVNÝ CIEĽ**: **POJMY:**

Žiak vie:

* Určiť vlastný štýl učenia.
* Prehodnotiť svoje podmienky pre učenie.
* Prehodnotiť efektivitu svojho vlastného učenia.

**TYP VYUČOVACEJ HODINY**: hodina výkladu a osvojovania nových vedomostí

**DRUH VYUČOVACEJ HODINY**: výkladovo-reproduktívny, motivačná a ilustračná demonštrácia obrazového materiálu

**FORMA VYUČOVACEJ HODINY:** frontálna

**METÓDY**: výklad, vysvetľovane, opis, motivačný rozhovor,

**POMÔCKY**: prezentácia,

**OSNOVA NOVÉHO UČIVA**:

1. Predstavenie definície procesu učenia.
2. Vysvetlenie základných pojmov súvisiacich s učením.
3. Vysvetlenie typov a druhov učenia.
4. Podmienky pre učenie.
5. Ako sa správne učiť?
6. DISKUSIA.

**ŠTRUKTÚRA VYUČOVACEJ HODINY**

**1. Organizačná časť**

Učiteľ privíta so žiakmi, zapíše hodinu a chýbajúcich do triednej knihy.

**2. Oznámenie cieľa vyučovacej hodiny**

Na dnešnej hodine budeme preberať tému, ktorá by Vám mala byť blízka. Budeme sa rozprávať o učení a o tom ako sa učíte vy.

**3. Motivácia žiakov a aktualizácia učiva**

Učiteľ sa opýta žiakov na to za akých podmienok sa im najlepšie učí a nasleduje diskusia.

**4. Prezentácia nového učiva**

**Učenie ako cieľavedomý proces**

Učenie je formou činnosti, prostredníctvom, ktorej jedinec mení správanie a svoje vlastnosti, a to pod vplyvom vonkajších podmienok a v závislosti od výsledkov svojho konania.

Hlavný cieľ učenia =  niečo sa naučiť

**Motivácia učenia:**

**a) Vonkajšia**→ rodičia očakávajú zlepšenie známky, dostanete nový darček

**b) Vnútorná** → predmet učenia vás zaujíma, chcete sa dozvedieť súvislosti, naučené overiť v praxi

**Druhy učenia:**

**1. Mimovoľné**- je proces získavania informácií v styku s prostredím, v ktorom žijeme, proces ktorý vytvára v našom správaní trvalejšie zmeny (kladné aj záporné).

**2. Cieľavedomé** - vlastní iba človek, uskutočňuje sa na základe reči. Prebieha pod vedením učiteľa alebo samovzdelávaním.

**3. Mechanické (memorovanie)** - väčšinu informácií vnútorne neprijmeme a zabudneme ich

**4. Logické** -  prináša najlepšie výsledky (chýbajú tam 3 slová)

**Prístup k učeniu:**

**1) Povrchový prístup**- je pasívne prijímanie poznatkov a memorovanie faktov (študent sa snaží zapamätať si učivo bez toho, aby porozumel obsahu). Prevláda vonkajšia motivácia.

**2) Hĺbkový prístup -** aktívny postoj študenta (študent sa snaží porozumieť tomu, čo sa učí usiluje sa pochopiť význam toho, čo sa učí; prístup tvorivý, snaží sa nájsť logické súvislosti). Prevláda vnútorná motivácia.

**Učebné typy:**

**a. Sluchový (auditívny)** = zapamätá si učivo podľa výkladu a učením sa nahlas (pomáha mu hudba – hudobníci)

**b. Zrakový (vizuálny)** = zapamätá si všetko farebne vyznačené a znázornené (obrázky, mapy, schémy, farby – maliari)

**c. Pocitový (kinestetický)** = veci musí ohmatať, učí sa rozprávaním o svojich pocitoch, rád pracuje s pomôckami (sochári)

**d. Pohybový (motorický) =** vytvára si pohybové predstavy, zapamätá si to, čo si napísal, nakreslil

**Ako sa správne učiť?**

**Čím začať:**

* vyber si vhodné prostredie, kde sa budeš učeniu pravidelne venovať,
* pred každým učením si svoje pracovné miesto uprav a poupratuj,
* vyvetraj dostatočne miestnosť, kde sa budeš učiť,
* odlož všetky zbytočné veci, ktoré by ťa mohli pri učení rozptyľovať a vopred si priprav veci potrebné na prípravu do školy, aby si nemusel odbiehať,
* v miestnosti by mala byť primeraná teplota, asi 18 - 20 °C – pri vyššej teplote sa skôr unavíš a chce sa ti spať, pri nižšej teplote ti bude zima,
* pracovné miesto musí byť dostatočne osvetlené, svetlo by malo dopadať na pracovnú dosku trocha zozadu,
* nevoľ si pracovné miesto priamo oproti oknu, pohľad z okna odvádza tvoju pozornosť od učenia na vonkajšie prostredie a okoloidúcich ľudí,
* zvykni si začať s prípravou do školy vždy v tom istom čase,
* pri učení nemusíš len sedieť, môžeš vstať, chodiť, ľahnúť si, čo je ti príjemné,
* niekedy je dobré si počas učenia urobiť krátku prestávku - ale skutočne len krátku (osviežiť sa, napiť), potom zas hneď naspäť do práce, aby si nevypadol z tempa.

**Psychohygienické podmienky:**

* k príprave na vyučovanie si sadaj vždy dostatočne oddýchnutý
* najvhodnejší čas spánku v dňoch pred školou, prácou je od 20:30 do 5.30
* nezvykaj si učiť sa v posteli – škodí to zraku a spánok je potom povrchnejší
* tak ako si pred spánkom vyzlečieš denný odev, tak treba mozog zbaviť všetkých problémov vyplývajúcich z učenia, najlepšie je prečítať si pred spaním niečo na rozptýlenie
* ak večer nemôžeš zaspať, prehadzuješ sa v posteli, neustále sa ti vybavujú tie isté časti učenia, je to príznak prepracovania
* nenechávaj si učenie na ranné hodiny, budeš nervózny z nedostatku času a učivo sa rýchlejšie zabúda

**Organizácia učenia:**

* eviduj si dosiahnuté známky a vytyčuj si to, čo by sa v prospechu mohlo a dalo dosiahnuť,
* dbaj, aby podobné predmety nenasledovali za sebou, ale aby sa striedali (napr. matematika a slovenčina),
* najvyššia výkonnosť človeka je medzi 10:30 – 11:30 a 16:30 – 17:30, najväčší pokles má výkonnosť okolo 14:30 – 15:30,
* vyhýbaj sa nočnému učeniu,
* prípravu začínaj najťažším predmetom a ukončuj relatívne najľahším
* čím viac spôsobmi sa človek učí, tým väčší je jeho predpoklad, že si z učiva viac zapamätá
* neusiluj sa zapamätať si učivo, ktorému nerozumieš
* treba spájať poznatky nové s vedomosťami, ktoré o danom jave už máš, urči si, čo je podstatné a čo menej, urob si schému členenia učiva alebo body jeho reprodukcie (hovorenia-opakovania)
* hlasité učenie používaj najmä pri učení cudzích jazykov, ak chceš potlačiť únavu, ak máš ťažkosti s vyjadrovaním
* skupinová – kolektívna príprava pôsobí pozitívne pri opakovaní alebo skúšaní naučeného, kedy sa môžete navzájom upozorňovať na nedostatky, podporuje taktiež zdravé súťaženie
* každé učivo si rozdeľ na odseky z každého si vyber podstatný fakt
* pri učení používaj techniky grafického spracovania učiva (viď nižšie uvedené)
* každé učivo si zopakuj, pričom kniha (zošit) má byť zásadne zatvorená, nenazeraj do nej

**Techniky grafického spracovania učiva**

-odhaduje sa, že to, čo si sami zapíšeme sa rovná päťnásobnému prečítaniu toho istého textu

PODČIARKOVANIE-pomáha analyzovať text na podstatné a menej podstatné, upozorňuje, čo je v texte známe a čo neznáme

NEFAREBNÉ PODČIARKOVANIE-sa odporúča pri štúdiu nového neznámeho textu

FAREBNÉ PODČIARKOVANIE-vhodné pri opakovaní, upozorňuje na základné pojmy, dáta, mená, fakty atď.

-akékoľvek podčiarkovanie a grafické prejavy sú dovolené iba vo vlastnej knihe

OBSAH-krátky výber z učebného textu

KONSPEKT-základné body, o ktoré sa budeš opierať pri učení a opakovaní učiva

**Typy pamäti:**

ZRAKOVÝ TYP-majú ľudia, ktorí si dokážu zapamätať jednotlivé texty, odstavce, či vety podľa ich priestorového umiestnenia, lepšie sa učia z ilustrovaných učebníc a zo svojich poznámok

SLUCHOVÝ TYP-majú ľudia, ktorí si lepšie zapamätajú učivo počuté, dávajú prednosť živému slovu pred písaným, viac sa naučia polohlasne

POHYBOVÝ TYP-majú ľudia, ktorí si zapamätajú učivo, ak sú v priebehu učenia pohybovo činní (prechádzajú sa)

-väčšina ľudí má typ zmiešaný, ale niektorý z typov prevažuje. Aký typ pamäti máš ty?

**Proces učenia-ako postupovať?**

1.čítanie-*informatívne*, oboznámiš sa s textom, aby si aspoň približne vedel, čo obsahuje

2.čítanine-*rozborové*, analyzuješ text, usiluj sa vyčleniť hlavné myšlienky

3.čítanie-*detailnejší rozbor*

**5. Fixácia nového učiva**

Pojmová mapa. Učiteľ na tabuľu napíše do stredu pojem UČENIE a žiaci chodia k tabuli a zapisujú pojmy, ktoré s tým súvisia. Dôležité je aby učiteľ vyžadoval vysvetlenie pojmu, ktorý žiak na tabuli napíše.

**Zadanie a vysvetlenie domácej úlohy:**

Za domácu úlohu sa skúste učiť iným ako obvyklým spôsobom a zapíšte si svoje dojmy. Na budúcu hodinu sa o to v úvode hodiny porozprávame.