**Projekt vyučovacej hodiny**

**oBčIANSKá NáUKA**

**BC. Dominik Valeš**

**ROČNÍK**: III.A

**TEMATICKÝ** **CELOK**: Štát a právo

**TÉMA VYUČOVACEJ HODINY**: Trestné právo

**VZDELÁVACÍ CIEĽ**:

**Žiak vie:**

* Vysvetliť a definovať základné pojmy: trestný zákon, trestný čin, trestná zodpovednosť, zadržanie, obvinený, polícia ako orgán činný v trestnom konaní.
* Odpovedať na otázky:

1. Kto je mladistvý?
2. Aký je rozdiel medzi zadržaným a obvineným?
3. Vysvetlite rozdiel medzi trestným činom a priestupkom?
4. Čo by podľa Vás znížilo kriminalitu mladistvých?

**VÝCHOVNÝ CIEĽ**:

**Žiak vie:**

* Vyhodnotiť svoje správanie v zmysle zákona.
* Uviesť či sa stretol/a s nejakou formou trestného činu alebo priestupku.
* Uvedomiť si hranice svojej trestnej zodpovednosti.

**KĽÚČOVÉ POJMY:**  trestný zákon, trestný čin, trestná zodpovednosť, obvinený, polícia.

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva, vyučovanie v triede, frontálna

**METÓDY**: vysvetľovanie, diskusná metóda

**POMÔCKY**: prezentácia

**OSNOVA NOVÉHO UČIVA**:

1. Predstavenie témy vyučovacej hodiny: Trestné právo.
2. Vysvetlenie základných pojmov.
3. Výklad spojený z písaním poznámok.
4. Diskusia na ujasnenie otázky trestnej zodpovednosti.
5. Rozhodovanie o príkladoch : Trestný čin alebo priestupok.

**ŠTRUKTÚRA VYUČOVACEJ HODINY:**

1. **Organizačná časť**

Učiteľ sa privíta so žiakmi a zapíše tému a chýbajúcich.

1. **Oznámenie cieľa vyučovacej hodiny**

Učiteľ oboznámi žiakov s cieľom vyučovacej hodiny.

*„ Na dnešnej hodine si budeme hovoriť o Trestnom práve. Povieme si o tom čo je to trestný čin a čo je to priestupok. Zadefinujeme si čo je to trestná zodpovednosť a od ktorého veku platí. Uvedieme si zopár príkladov a spoločne sa skúsime zamyslieť nad tým akú nesieme zodpovednosť z hľadiska práva za naše činy.“*

1. **Motivácia žiakov a aktualizácia učiva**

Na motiváciu žiakov vzhľadom na predošlé témy učiteľ nastolí otázku:

*„Čoho sa týka podľa Vás trestné právo, čím sa zaoberá?“*

Touto metódou učiteľ dáva možnosť žiakovi odpovedať si na otázku témy vyučovacej hodiny sám. Či je odpoveď správna sa dozvie následne vo výklade.

1. **Preverovanie vedomostí nadobudnutých na predchádzajúcich hodinách**

Učiteľ sa v prepojení na predošlé učivá opýta:

*„ Myslíte si, že rodinné právo a občianske právo súvisí z trestným právom?“*

Dualita odpovedí (áno – nie) podnieti diskusiu, ktorú učiteľ koordinuje až do momentu kedy túto súvislosť objasní z nadväznosťou na výklad nového učiva.

1. **Prezentácia nového učiva**

Učiteľ nariadi žiakom, aby si otvorili knihy a zošity. Žiaci si napíšu názov témy : Trestné právo. Učiteľ začne výklad. Výklad je vedený v súlade s učebnicou. Žiaci sledujú výklad učiteľa v učebnici. Učiteľ počas výkladu kladie kontrolné otázky, zisťuje či žiaci vnímajú a či rozumejú výkladu. Po výklade nasleduje nadiktovanie poznámok a doplňujúce otázky.

1. **Fixácia nového učiva**

V záverečnej fázy vyučovacej hodiny učiteľ pokladá otázky v ktorých sa pýta na to čo si zapamätali z tejto vyučovacej hodiny. Znova sa pýta na kľúčové pojmy témy vyučovacej hodiny.

***Nakoniec učiteľ položí otázky:***

1. *Kto je mladistvý?*
2. *Aký je rozdiel medzi zadržaným a obvineným?*
3. *Vysvetlite rozdiel medzi trestným činom a priestupkom?*
4. *Čo by podľa Vás znížilo kriminalitu mladistvých*

***Učiteľ uvedie pár príkladov, úlohou žiakov je rozhodnúť či ide o trestný čin alebo priestupok.***

1. **Zhrnutie učiva( 2 min)**

Učiteľ zhrnie v pár vetách podstatu témy Trestné právo a jeho význam v spoločnosti. Pri tejto fáze použije na zhrnutie učiteľ podľa času tajničku v učebnici na strane

1. **Zadanie a vysvetlenie domácej úlohy**

*„Za domácu úlohy si prečítajte v knihe alebo vyhľadajte na internete akú úlohu má Sudca a akú úlohu má právnik na súde.“*

**9. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.

**Poznámky:**

**Trestné právo**

***„ Neznalosť zákona neospravedlňuje.“***

**Kódexom (zákonníkom) trestného práva je Trestný zákon.**

**V Trestnom zákone je presne stanovené, aké konanie je pre spoločnosť natoľko nebezpečné, že ho možno považovať za trestný čin.**

**Za svoje skutky ste plne zodpovední od 15. roku života.**

**V období od 15 do 18 rokov - ako mladiství - už máte plnú trestnú zodpovednosť.**

**Ten, kto spácha trestný čin, je páchateľ. Ak ich je viac, sú spoluzodpovední všetci, sú spolupáchatelia.**

**Trestný čin vyšetruje polícia. V okamihu, keď vznesie obvinenie, môžete byť zadržaní, najneskôr do 48 hodín prepustení alebo odovzdaní súdu.**

**Sudca rozhodne, či vás prepustí, alebo dá do väzby.**

**Na súde sa obvinený mení na obžalovaného. Ak sudca rozhodne o jeho vine, stáva sa odsúdeným a dostáva trest.**

**Nie každé protiprávne konanie občanov je trestným činom. Mnohé skutky občanov sú hodnotené ako priestupok.**

**Slovník**

**priestupok - konanie, ktoré je zakázané, avšak jeho spoločenská nebezpečnosť je nižšia ako pri trestnom čine[[1]](#footnote-1)**

1. https://sites.google.com/site/obc4321/trestne-pravo-neznalost-zakona-neospravedlnuje [↑](#footnote-ref-1)