Školský vzdelávací program - inovovaný

*Kľúčové kompetencie pre život*

**Učebný plán pre šTVORročné štúdium**

**(A VYŠŠIE ROčNÍKY OSEMROČNÉHO ŠTúDIA)**

**ISCED 3A**

**VERZIA č. 1**

**Platí od 1.9.2015, aktualizovaný od 1.9.2017**

(v šk. roku 2017/2018 platí pre 1.-3. ročník a SEPTIMU)

|  |  |  |  |  |  |  |
| --- | --- | --- | --- | --- | --- | --- |
| **ŠTÁTNY VZDELÁVACÍ PROGRAM – ISCED3A** | | | | | | |
| **Vzdelávacia oblasť** | **Predmet/ročník** | **1./KV** | **2./SE** | **3./SP** | **4./OK** | **Spolu** |
| **Jazyk a komunikácia (JAK)** | slovenský jazyk a literatúra (SJL)  a) mediálna výchova, umelecké a národné povedomie  b) repetitórium zo SJL | 3 | 3 | 3+1a) | 3+2b) | **12+3** |
| prvý cudzí jazyk (ANJ)  c) konverzácie v cudzom jazyku | 4 | 4+1 | 3+2 | 3+3c) | **14+6** |
| druhý cudzí jazyk (NEJ, RUJ) | **3** | **3** | **3** | **3** | **12** |
|  | | | | | | **38+8** |
| **Človek a príroda (ČAP)** | fyzika (FYZ) | 2+1 | 2+1 | 1+1 | - | **5+3** |
| chémia (CHE) | 2 | 2+1 | 1 | **-** | **5+1** |
| biológia (BIO) | 2 | 3 | 1+1 | - | **6+1** |
|  | | | | | | **16+5** |
| **Človek a spoločnosť**  **(ČAS)** | dejepis (DEJ) | 2 | 2 | 2 | - | **6** |
| geografia (GEO) | 1 | 2 | 1 | - | **4** |
| občianska náuka (OBN) | – | **1** | 2 | - | **3** |
|  | | | | | | **13** |
| **Človek a hodnoty**  **(ČAH)** | etická výchova (ETV) / náboženská výchova (NAV) | 1 | 1 | - | - | **2** |
|  | | | | | | **2** |
| **Matematika a práca s informáciami**  **(MPI)** | matematika (MAT) | 4+1 | 4 | 4 | **-** | **12**+1 |
| informatika (INF) | 1+2 | 1 | 1 | - | **3+2** |
|  | | | | | | **15+3** |
| **Umenie a kultúra**  **(UMK)** | umenie a kultúra (UMK) | 1 | 0 | 0 | 1 | **2** |
|  | | | | | | **2** |
| **Zdravie a pohyb**  **(ZAP)** | telesná a športová výchova (TŠV) | 2 | 2 | 2 | 2 | **8** |
|  | | | | | | **8** |
| **Spolu – povinná časť** | | **28** | **30** | **24** | **12** | **93** |
|  | | | | | |  |
| **ŠKOLSKÝ VZDELÁVACÍ PROGRAM – disponibilné hodiny** | | | | | | |
| **Povinné vlastné predmety** | Finančná gramotnosť (FIG) | - | - | 1 | - | **1** |
| Úvod do sveta kariéry (USK) | - | - | - | 0 (1)d) | **0 (1)**d) |
| **Výberové predmety** | Aplikovaný voliteľný predmet | - | - | 2 | - | **2** |
| Voliteľné maturitné predmety | - | - | - | 4 (0)d) | **4 (0)**d) |
| Voliteľné maturitné semináre | - | - | - | 6 (9)d) | **6 (9)**d) |
| **Rozširujúce hodiny** | | 4 | 3 | 5 | 5 | **16** |
| **Spolu – disponibilné hodiny**  d) Pre disponibilné hodiny v poslednom ročníku štúdia platia 2 alternatívy vysvetlené nižšie | | **4** | **3** | **8** | **15** | **30** |
|  | | | | | |  |
| **CELKOM:**  **povinná časť + voliteľné hodiny** | | **32** | **33** | **32** | **27** | **124** |

**VLASTNÉ PREDMETY V PREDMATURITNOM ROČNÍKU**

Žiaciv 3. ročníku štvorročného štúdia (resp. v 7. ročníku osemročného štúdia) absolvujú povinný vlastný **jednohodinový predmet Finančná gramotnosť – FIG (MPI).** V predmete bude implementovaný Národný štandard finančnej gramotnosti pre stredné školy.

**VÝBEROVÉ PREDMETY V PREDMATURITNOM ROČNÍKU**

Študent si **vyberá 2 jednohodinové aplikované predmety** v 3. ročníku štvorročného štúdia (resp. v 7. ročníku osemročného štúdia). Študentov osemročného štúdia možno spájať do skupín so študentmi III. ročníka štvorročného štúdia. Ponuka predmetov sa môže v jednotlivých rokoch meniť podľa záujmu študentov a podľa personálneho zloženia pedagogického zboru. Ku každému predmetu je v zátvorke priradená skratka vzdelávacej oblasti, do ktorej spadá:

1. Matematika v príkladoch - MAP (MPI)
2. Aplikovaná ekonómia - APE (ČSP)
3. Úvod do sveta práce - USP (ČSP)
4. Počítačová grafika – POG (MPI)
5. Počítačová gramotnosť - PGR (MPI)
6. Praktikum z biológie a ekológie – PBE (ČAP)
7. Svet v obrazoch – SVO (ČAS)

**DISPONIBILNÉ HODINY V MATURITNOM ROČNÍKU**

Hlavnou myšlienkou pri rozdelení disponibilných hodín v maturitnom ročníku bolo, aby dva hlavné povinné maturitné predmety mali minimálne 5 hodinovú časovú dotáciu a každý študent sa tak mohol dôkladne pripraviť na maturitné skúšky. Preto sa **2 rozširujúce hodiny slovenského jazyka** využijú ako **repetitórium zo slovenského jazyka a literatúry** a v rámci **3 rozširujúcich hodín prvého cudzieho jazyka** sa budú vyučovať **konverzácie v cudzom jazyku**.

V rámci ostatných disponibilných hodín škola zvolí v aktuálnom školskom roku jednu z dvoch možných alternatív. Konkrétny variant bude zvolený v závislosti na naplnenosti posledného ročníka a z hľadiska predbežnej voľby maturitných predmetov študentmi tak, aby bolo možné otvoriť čo najviac skupín maturitných predmetov a zároveň, aby bola splnená podmienka efektívnosti využitia finančných prostriedkov podľa aktuálnych legislatívnych požiadaviek na minimálny počet žiakov v skupine daných MŠVVaŠ SR a zriaďovateľom školy KSK Košice. V jednej skupine sa budú môcť spájať študenti štvorročného aj osemročného štúdia. Študenti, ktorí sa rozhodnú maturovať aj z druhého cudzieho jazyka, budú (pri dostatočnom počte) namiesto jedného z voliteľných maturitných seminárov zaradení do skupiny konverzácií v danom cudzom jazyku. Žiaci, ktorým sa neotvorí maturitný seminár, sa budú na maturitnú skúšku pripravovať formou krúžkov, konzultácií, resp. samostatne.

**Alternatíva 1:**

V tejto alternatíve si žiak môže vybrať **2 voliteľné maturitné predmety** s 2 hodinovou a **2 voliteľné maturitné semináre** s 3 hodinovou časovou dotáciou z nasledovnej ponuky

1. Fyzika / Seminár z fyziky
2. Chémia / Seminár z chémie
3. Biológia / Seminár z biológie
4. Dejepis / Seminár z dejepisu
5. Geografia / Seminár z geografie
6. Občianska náuka / Spoločenskovedný seminár
7. Matematika / Seminár z matematiky
8. Informatika / Seminár z informatiky

**Alternatíva 2:**

Podľa tejto alternatívy žiaciv maturitnom ročníku absolvujú povinný vlastný **jednohodinový predmet Úvod do sveta kariéry – USK (ČSP).** Predmet bude v maturantoch upevňovať predovšetkým pracovné kompetencie a spôsobilosti smerujúce k iniciatívnosti a podnikavosti. Ďalej si žiak bude môcť vybrať **3 voliteľné maturitné semináre** s 3 hodinovou časovou dotáciou z nasledujúcej ponuky:

1. Seminár z fyziky
2. Seminár z chémie
3. Seminár z biológie
4. Seminár z dejepisu
5. Seminár z geografie
6. Spoločenskovedný seminár
7. Seminár z matematiky
8. Seminár z informatiky

Dva z nich si zvolí podľa prihlášky na maturitnú skúšku, zvyšný predmet si vyberie podľa výberu prípadného dobrovoľného maturitného predmetu, podľa predpokladaného využitia na vysokej škole alebo podľa vlastného záujmu.

**POZNÁMKY K UČEBNÝM PLÁNOM**

1. Vyučovacia hodina v tomto učebnom pláne trvá 45 minút. V prípade potreby sa v jednotlivých ročníkoch najmä v prírodovedných predmetoch vytvoria v rozvrhu 2-hodinové bloky, ktoré je možné využiť na realizáciu praktických laboratórnych cvičení alebo inovatívneho vyučovania s využitím IKT.
2. **Cudzie jazyky** – na škole sa  v každom ročníku vyučuje povinne **anglický jazyk** ako prvý cudzí jazyk a podľa výberu študentov jeden z nasledujúcich jazykov ako druhý cudzí jazyk: **nemecký alebo ruský.** Podľa štátneho vzdelávacieho programu a vzhľadom na personálne zloženie pedagogického zboru je možné vyučovať aj francúzsky, španielsky alebo taliansky jazyk, prípadne podľa potreby a možností školy aj ďalšie cudzie jazyky.
3. Trieda sa delí na skupiny na každej hodine v predmetoch 1. cudzí jazyk, 2. cudzí jazyk, informatika, etická výchova, náboženská výchova, telesná a športová výchova a na hodinách, ktoré majú charakter laboratórnych cvičení, praktických cvičení a projektov skupiny. Trieda sa na jednej hodine v týždni v jednom ročníku za celé štúdium delí na skupiny v jednom z predmetov fyzika, chémia, biológia, matematika. Delenie na skupiny je pri minimálnom počte 24 žiakov.
4. V predmete **informatika** môže byť v jednej skupine najviac 15 žiakov, pričom triedu delíme na skupiny tak, aby v rámci kapacity učebne pri jednom počítači sedel jeden žiak.
5. Na vyučovanie povinne voliteľného predmetu **etická výchova alebo náboženská výchova** možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine na vyučovanie etickej alebo náboženskej výchovy klesne pod 12, možno do skupín spájať aj žiakov z rôznych ročníkov.
6. Na vyučovanie ostatných povinne voliteľných predmetov (okrem ETV/NAV) možno spájať žiakov rôznych tried toho istého ročníka a vytvárať skupiny s najvyšším počtom 23.
7. Červenou farbou sú vyznačené disponibilné hodiny, ktoré škola využije:
   1. na rozšírenie a prehĺbenie obsahu povinných predmetov zaradených do ŠVP, pričom toto rozšírenie časovej dotácie sa využije prevažne na inovatívne, moderné metódy a formy vyučovania, čiastočne na precvičenie, resp. rozšírenie učiva podľa učebných osnov jednotlivých predmetov,
   2. na vyučovanie vlastných aplikovaných povinne voliteľných predmetov v predmaturitnom ročníku, ku ktorým si škola sama zvolí a pripraví ich obsah.
8. **Slovenský jazyk a literatúra** – rozšírená časová dotácia sa v rámci osnov predmetu využije takto:
   1. 1 h v 3. ročníku mediálna výchova, budovanie umeleckého a národného povedomia,
   2. 2h v 4. ročníku repetitórium zo slovenského jazyka a literatúry.
9. Predmet **umenie a kultúra** možno v rámci potreby v danom školskom roku odučiť v dvojhodinových alebo väčších blokoch.
10. **Učebný plán pre 5.-8. ročník osemročného štúdia je totožný s učebným plánom pre 1.-4. ročník štvorročného štúdia (ISCED3A).**