**5. ročník výstavy IT SHOW Datacomp**

Ďalšou akciou v rámci projektu „*Jednota v rozmanitosti“*, ktorej sa 22 žiakov z  I. A a  V.O  zúčastnilo, bola exkurzia na **5. ročník výstavy IT SHOW Datacomp**, konanejv OC OPTIMA KOŠICE. Hlavným cieľom exkurzie bolo oboznámiť sa s najnovšími trendmi v oblasti informačných technológií a informačnej techniky zúčastnených vystavovateľov (napr.: Lenovo, EPSON, ASUS, Microsoft, XBO, ESET, LOGITECH a ďalších významných značiek)prostredníctvom **pútavých prezentačných stánkov o trendoch a novinkách** **v IT**.

Účastníci exkurzie mali možnosť získať bližší pohľad na rôzne sféry a trendy vo vývoji moderných informačných technológií. Zaujímavou časťou výstavy boli konkrétne aktivity na niektorých vystavovaných zariadeniach: napr. vytváranie obrazov na veľkoplošnom grafickom tablete, ukážka 3D modelov (resp. ich vytvorenie pomocou 3D tlačiarne....). Žiaci si tiež mohli vyskúšať snímanie objektov pomocou minidronu, nové ergonomické klávesnice a myšky, najmodernejšie mobilné zariadenia, alebo si zahrať niektorú z najnovších počítačových hier v sále CINEMAXU. V rámci výstavy mali možnosť zapojiť sa do rôznych kvízov a súťaží, taktiež interaktívne reagovať na otázky moderátorov a youtuberov priamo na pódiu.

Naša aktivita vytvorila priestor, aby si žiaci uvedomili, aké dôležité je vedieť akým smerom sa uberá vývoj v informačných technológiách a zariadeniach. To, že si ich mohli aj vyskúšať a vidieť hneď okamžitý výsledok, ich môže motivovať do budúcna pre ďalšie štúdium, resp. pri hľadaní zamestnania v širokej oblasti informačných technológií.

*Podujatie je financované z projektu s názvom ,,Jednota v rozmanitosti“ podporeného v rámci Nórskych grantov a štátneho rozpočtu Slovenskej republiky****.***

***Bližšie informácie nájdete na:***

* [***https://www.eeagrants.sk/projekty/unity-through-diversity/***](https://www.eeagrants.sk/projekty/unity-through-diversity/) ***(popis projektu)***
* [***https://www.itshow.sk/***](https://www.itshow.sk/) ***(program výstavy)***

***Text, foto: Ing. Anton Pisko, Mgr. Renáta Faguľová***