**Projekt vyučovacej hodiny**

**Občianska náuka**

**bc. dominik valeš**

**ŠKOLA:** Gymnázium Gelnica **Povoľujem odučiť: .................................**

**ROČNÍK**: IV.A

**DÁTUM**: 13.11.2023

**TEMATICKÝ** **CELOK**: Sociológia

**TÉMA VYUČOVACEJ HODINY**: Rodina

**VZDELÁVACÍ CIEĽ**:

Žiak vie:

* Definovať pojem rodiny.
* Zaradiť rodinu do typológie sociálnych skupín.
* Uviesť zloženie rodiny.
* Vymenovať a vysvetliť práva rodičov
* Vymenovať a vysvetliť povinnosti rodičov.
* Vymenovať a vysvetliť práva dieťaťa.
* Vymenovať a vysvetliť povinnosti dieťaťa.
* Vysvetliť funkcie rodiny.

**VÝCHOVNÝ CIEĽ**: **POJMY:**

Žiak vie:

* Prehodnotiť svoju sociálnu rolu a status v rodine.
* Určiť svoje práva a povinnosti v kontexte rodiny.
* Prehodnotiť požiadavky svojich rodičov na nich samotných.
* Prehodnotiť svoje správanie voči rodičom.

**TYP VYUČOVACEJ HODINY**:

**DRUH VYUČOVACEJ HODINY**:

**FORMA VYUČOVACEJ HODINY:**

**METÓDY**: výklad, diskusná metóda

**POMÔCKY**: prezentácia,

**OSNOVA NOVÉHO UČIVA**:

1. Predstavenie pojmu rodina ako základnej spoločenskej skupiny.
2. Vzťahy a funkcie rodiny.
3. Vzťahy v rodine, generačné rozdiely.
4. Práva a povinnosti rodičov
5. Práva a povinnosti dieťaťa.

**ŠTRUKTÚRA VYUČOVACEJ HODINY**

1. **Organizačná časť**

Učiteľ privíta so žiakmi, zapíše hodinu a chýbajúcich do triednej knihy.

1. **Oznámenie cieľa vyučovacej hodiny**

Na minulej hodine sme diskutovali o sociálnom statuse, sociálnej role a typológii sociálnych skupín. Na dnešnej hodine sa bližšie pozrieme na základnú jednotku spoločnosti, teda na rodinu.

1. **Motivácia žiakov a aktualizácia učiva**

Učiteľ na úvod položí otázku:

Čo pre Vás predstavuje rodina ako pojem? Čo Vás prvé napadne keď počujete rodina?

Diskusiu učiteľ vedie tak, aby dospel k aspoň jednej zo základných funkcií rodiny a tak nadviazal na výklad.

1. **Preverovanie vedomostí nadobudnutých na predchádzajúcich hodinách dejepisu**

Aký typ sociálnej skupiny je rodina?

**Podľa veľkosti – malá**

**Podľa miery sociálnej dištancie (dôverných vzťahov) – primárna**

**Podľa charakteru zaradenia jedinca do skupiny – nedobrovoľná**

**Podľa vzťahu jedinca ku skupine – vnútorná/ vonkajšia**

**Podľa vzájomného vzťahu členov – neformálna**

**Podľa zamerania činnosti – rekreačná**

1. **Prezentácia nového učiva**

**Rodina, funkcie, kritéria**

* rodina = primárna sociálna skupina, pozostáva z 2 a viacerých členov

**VZŤAHY**

* manželské
* súrodenecké
* rodičovské
* pokrvné
* adoptívne

**FUNKCIE RODINY**

* reprodukcia
* ekonomická funkcia (základná ekonomická jednotka)
* socializácia (proces socializácie)
* stratifikácia (zaradenie človeka do spoločnosti)
* upokojenie emocionálnych potrieb, poskytnutie ochrany, pomoci a pocitu istoty
* zázemie (deti voči rodičom a aj naopak, opora a staranie sa o členov)
* sexuálne tabu (incestné, vytvára spoločnosť voči rodine)

**KRITÉRIA RODINY**

**FROMA USPORIADANIA RODINY**

– nukleárna rodina= pozostáva len z rodičov a detí; rozšírená v modernej spoločnosti  
– rozšírená rodina= súčasťou rodiny sú nielen rodičia a ich deti ale aj iný členovia rodiny(starí rodičia, tety, strýkovia, bratranci, sesternice)

**AUTORITA (MOC, PRESTÍŽ, STATUS)**

* patriarchát (otec)
* matriarchát (matka)
* egalitárna rodina (obidvaja majú moc)

**PÖVOD POTOMSTVA**

* patrlineárny (pôvod detí sa odvádza od otca; Čína, Japonsko)
* matrilineárny (od matky; Židia)
* bilaterálny (z obidvoch strán; Slovensko)

**KRITÉRIA MANŽELSTVA**

* usporiadanie manželstva
* monogamia (1 muž a 1 žena); homosexuálne, heterosexuálne; E­urópa
* polygamia (1 muž a viac žien= polygamia- Arabské krajiny, Afrika; 1 žena a viac mužov= polyandria- Mongolsko, Tibet)
* skupinové manželstvo (viac mužom a viac žien; sekty, kmene)

**VÝBER PARTNERA**

* endogamické (partneri pochádzajú z tej istej vrtvy)
* exogamické (partneri pochádzajú z rozličných sociálnych alebo etnických skupín)

**MODEL RODINNEJ VÝCHOVY**

* direktívna metóda – založená na autorite rodičov a poslušnosti dieťaťa bez možnosti podieľať sa na rozhodovaní, predkladať a obhajovať vlastné záujmy
* demokratická výchova – deti sú vedené k tomu aby sa postupne stávali rovnocennými partnermi rodičov, aby sa podieľali na rozhodovaní a preberaní zodpovednosti za svoje činy
* liberálna výchova – podobná demokratickej výchove, deti sú viac ponechané sami na seba, zostávajú bez kontroly a prípadné zlé návyky nie sú korigované
* výchova založená na prehnanej starostlivosti o potomstvo – cieľom je odstrániť mu z cesty všetky prekážky a prebrať zaňho zodpovednosť, vedie k strate iniciatívy dieťaťa ktoré sa stáva od rodičov závislé lebo nemalo možnosť získať dôveru vo vlastné schopnopsti

**ŽIVOTNÝ CYKLUS RODINY**

* výber partnera
* vznik manželstva
* trvanie manželstva
* zánik manželstva
* **Rodičovské práva a povinnosti majú obaja rodičia**. Pri ich výkone sú povinní chrániť záujmy maloletého dieťaťa. Rodičovské práva a povinnosti vykonáva jeden z rodičov, ak druhý z rodičov nežije, je neznámy alebo ak nemá spôsobilosť na právne úkony v plnom rozsahu. Platí to aj v prípade, ak jeden z rodičov bol pozbavený rodičovských práv a povinností, ak mu bol výkon jeho rodičovských práv a povinností obmedzený alebo pozastavený.
* Súd môže priznať rodičovské práva a povinnosti vo vzťahu k osobnej starostlivosti o maloleté dieťa aj maloletému rodičovi dieťaťa staršiemu ako 16 rokov, ak spĺňa predpoklady, že výkon tohto práva zabezpečí v záujme maloletého dieťaťa.
* Ak je potrebné spravovať majetok maloletého dieťaťa, v rozhodnutí o priznaní rodičovských práv a povinností podľa odseku 1 súd zároveň rozhodne o ustanovení opatrovníka na spravovanie jeho majetku (ďalej len „majetkový opatrovník").
* Rozhodujúcu úlohu vo výchove dieťaťa majú rodičia. Rodičia majú právo vychovávať deti v zhode s vlastným náboženským a filozofickým presvedčením. Na výchove dieťaťa sa podieľa aj manžel, ktorý nie je rodičom dieťaťa, ak žije s rodičom dieťaťa v domácnosti. Rodičia majú právo použiť pri výchove dieťaťa primerané výchovné prostriedky tak, aby nebolo ohrozené zdravie, dôstojnosť, duševný, telesný a citový vývin dieťaťa.
* **Zastupovanie maloletého dieťaťa**
* Rodičia zastupujú maloleté dieťa pri právnych úkonoch, na ktoré nie je spôsobilé. Žiadny z rodičov nemôže zastupovať svoje maloleté dieťa, ak ide o právne úkony, pri ktorých by mohlo dôjsť k rozporu záujmov medzi rodičmi a maloletým dieťaťom alebo medzi maloletými deťmi zastúpenými tým istým rodičom navzájom; v takom prípade súd ustanoví maloletému dieťaťu opatrovníka, ktorý ho bude v konaní alebo pri určitom právnom úkone zastupovať (ďalej len „kolízny opatrovník"). Kolízneho opatrovníka súd ustanoví aj v prípadoch, ak maloleté dieťa nemá zákonného zástupcu alebo ak zákonný zástupca nemôže z vážneho dôvodu maloleté dieťa v konaní alebo pri určitom právnom úkone zastupovať. Funkcia kolízneho opatrovníka zaniká ukončením konania alebo vykonaním právneho úkonu, na ktorého účely bol ustanovený.
* **Správa majetku maloletého dieťaťa**
* Rodičia sú povinní spravovať majetok maloletého dieťaťa s náležitou starostlivosťou. Výnosy z majetku maloletého dieťaťa získané pri jeho spravovaní môžu rodičia maloletého dieťaťa použiť najmä na uspokojovanie potrieb maloletého dieťaťa a v primeranom rozsahu aj na uspokojovanie potrieb rodiny. Vyživovacia povinnosť rodičov k deťom zostáva zachovaná. Ak vznikol bez zavinenia osôb, ktoré sú povinné maloletému dieťaťu poskytovať výživu, hrubý nepomer medzi ich majetkovými pomermi a majetkovými pomermi maloletého dieťaťa, možno na účel uvedený v odseku 2 použiť aj majetok maloletého dieťaťa. Rodičia odovzdajú dieťaťu jeho majetok, ktorí spravovali, najneskôr do 30 dní od dosiahnutia plnoletosti dieťaťa. Maloleté dieťa má právo požiadať rodičov alebo osoby, ktoré spravujú jeho majetok, o vyúčtovanie týkajúce sa správy jeho majetku; toto právo zanikne, ak sa neuplatnilo na súde do troch rokov po skončení správy majetku. Práva dieťaťa zo zodpovednosti za škodu a z bezdôvodného obohatenia zostávajú zachované.
* **Rozhodovanie súdu pri nezhode rodičov**
* Ak sa rodičia nedohodnú o podstatných veciach súvisiacich s výkonom rodičovských práv a povinností, najmä o vysťahovaní maloletého dieťaťa do cudziny, o správe majetku maloletého dieťaťa, o štátnom občianstve maloletého dieťaťa, o udelení súhlasu na poskytovanie zdravotnej starostlivosti a o príprave na budúce povolanie, rozhodne na návrh niektorého z rodičov súd.
* **Práva a povinnosti dieťaťa**
* 2) Dieťa je povinné svojim rodičom prejavovať primeranú úctu a rešpektovať ich. Ak dieťa žije v domácnosti s rodičmi, je povinné podieľať sa osobnou pomocou na spoločných potrebách rodiny a prispievať na úhradu potrieb rodiny podľa svojich schopností, možností a majetkových pomerov.  
    
  (3) Dieťa je ďalej povinné:  
  a) spolupracovať so svojimi rodičmi v záujme starostlivosti o neho a jeho výchovu,  
  b) plniť si svoje vzdelávacie povinnosti primerane svojim schopnostiam a  
  c) vyvarovať sa spôsobu života, ktorý by mohol byť preň ohrozujúci, najmä užívania látok, ktoré poškodzujú jeho telesné a duševné zdravie.

1. **Fixácia nového učiva**

**Učiteľ prečíta príklady situácií. Úlohou žiakov je určiť správnosť alebo nesprávnosť tvrdenia.**

1. Rodič zakáže dieťaťu záujmový krúžok, kvôli zlým známkam v škole.