**Projekt vyučovacej hodiny**

**oBčIANSKá NáUKA**

**Bc. Dominik Valeš**

**ŠKOLA:** Gymnázium Gelnica **Povoľujem odučiť:** ..................................

**ROČNÍK**: IV.A

**DÁTUM**: 6.11.2023

**TEMATICKÝ** **CELOK**: Základy sociológie

**TÉMA VYUČOVACEJ HODINY**: Spoločenský status, soc. rola, soc. vplyv, soc. výmena, Osobnosť a socializácia

**VZDELÁVACÍ CIEĽ**:

**Žiak vie:**

* Definovať základné pojmy učiva: sociálny status, sociálne zmeny, sociálna rola, sociálna skupina
* Vysvetliť socializačné procesy v spoločnosti.
* Určiť typy jednotlivých sociálnych skupín a charakterizovať ich.

**VÝCHOVNÝ CIEĽ**:

**Žiak vie:**

* Uvedomiť si svoj status v spoločnosti a to ako sa môže zmeniť, ale i to čo ho ovplyvňuje.

**KĽÚČOVÉ POJMY:**  sociálny status, sociálna rola, sociálne skupiny

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva, vyučovanie v triede, frontálna

**METÓDY**: vysvetľovanie, diskusná metóda

**POMÔCKY**: Interaktívna tabuľa, ppt. prezentácia

**OSNOVA NOVÉHO UČIVA**:

1. Predstavenie témy vyučovacej hodiny.
2. Vysvetlenie základných pojmov.
3. Výklad prepojený s písaním poznámok z prezentácie.
4. Otázky do diskusie.
5. Zhrnutie a ukončenie hodiny.

**ŠTRUKTÚRA VYUČOVACEJ HODINY:**

1. **Organizačná časť**

Učiteľ privíta so žiakmi, zapíše hodinu do triednej knihy.

1. **Oznámenie cieľa vyučovacej hodiny**

Učiteľ oboznámi žiakov s  cieľom vyučovacej hodiny. Predstaví žiakom tému a plynule prechádza do motivačnej a aktivizačnej časti hodiny.

1. **Motivácia žiakov a aktualizácia učiva**

Na motiváciu žiakov učiteľ nastolí otázku:

„Aký je podľa Vás váš momentálny status a aká je vaša sociálna rola?“

Nasleduje diskusia, ktorou sa učiteľ dopracuje až k úvodu a začiatku výkladu.

1. **Preverovanie vedomostí nadobudnutých na predchádzajúcich hodinách**

Učiteľ sa v prepojení na predošlé učivá opýta základné otázky:

* + - 1. Čo je to sociológia?
      2. Ako sa delí skúmanie sociológie?
      3. Kto bol Auguste Comte?

1. **Prezentácia nového učiva**

Učiteľ nariadi žiakom, aby si otvorili zošity. Žiaci si napíšu názov témy. Učiteľ dialogickou formou vysvetľuje jednotlivé pojmy nového učiva a priebežne diktuje poznámky žiakom. Diskusiu sa snaží moderovať tak , aby si vystačil s časom na ostatné fázy hodiny.

**Výklad:**

Spoločnosť

* Je zložitý systém. Jeho štruktúru tvoria ľudia, inštitúcie, organizácie korporácie, ktoré sú vzájomne prepojené zložitou sústavou činností a vzťahov.
* Je to usporiadané spoločenstvo ľudí, ktoré obýva určité územie a je riadené svojimi vlastnými inštitúciami.
* Toto spoločenstvo zdieľa spoločnú kultúru a funguje ako špecifická jednotka.

Kritériá :

1. biologické – rasa, pohlavie,
2. vekové – mládež, dospelí,
3. historicko-etnické –rod, kmeň, národnosť,
4. geografické – Európan, Afričan,
5. konkrétno-etnické - Slovák, Maďar,
6. kvalifikačno-ekonomické – robotníci, policajti, úradníci,
7. politické – liberáli, socialisti, kresťanský demokrati,
8. záujmové – záhradkári, skauti,
9. zárobkové – kvalifikovaný robotníci, manažérska elita
10. Základnou jednotkou spoločenskej štruktúry je sociálna skupina.

**Typológia skupín**

Podľa velkosti: malé( rodina), veľké (podnik)  
Z hladiska väzieb medzi členmi: primárne( citové, dôverné ), sekundárne (náhodné )  
Podľa charakteru zaradenia jedinca do skupiny: dobrovoľné (vlastné rozhodnutie jednotlivca), nedobrovoľné (určené inou, od vôle jednotlivca nezávislou okolnosťou)  
Podľa vzťahu jednotlivca ku skupine: vlastné (jednotlivec sa stotožňuje s ideálmi, hodnotami skupiny),cudzie (jednotlivec odmieta hodnoty a normy skupiny )  
Podľa vzájomného vzťahu členov : Formálne (neosobné vzťahy založené na predpisoch), neformálne (osobné vzťahy, intímne)  
Podľa zamerania činnosti : pracovné , rekreačné

**Sociálna pozícia**

* každý má v danej sociálnej situácii a sociálnom prostredí určité miesto
* reprezentuje jeho **spoločenskú funkciu.**
* sociálna pozícia **súvisí s**
  1. vekom a pohlavím
  2. zamestnaním
  3. rodinou (otec, matka, dieťa)
  4. prestížou (majster – robotník, učiteľ – žiak)
  5. vnútorným členením skupiny (vedúci – člen)

**Sociálny status**

* miesto aké zaujíma jedinec v spoločenskej situácii, resp. v spoločnosti
* sociálny status je **trvalejším stavom**
  + **vrodený:** najmä zdedené, stále danosti
  + **získaný:** všetko nadobudnuté v procese vývinu
  + **pripísaný:** (nanútený) určuje niektorým jedincom ich postavenie najmä z hľadiska ich spoloč.-ekonomickej situácie (riaditeľ firmy je dobrý manažér a má vysokú autoritu)
* status **zvýrazňujú** aj **rôzne symboly** (označenia), ktorými sa nositelia istého statusu odlišujú od príslušníkov iného statusu

**Sociálna rola**

* definovaná ako **očakávané spôsoby správania** každého s určitým sociálnym statusom
* sú **vopred dané vzorce správania**
* sú naučiteľné, odmietnuteľné, závisia na čase
* je **individuálne spracovaná**
* nejako sa **prejavuje**
* vyplýva z určitej sociálnej pozície, resp. statusu
* každý sociálny status má špecifickú sociálnu rolu
  + u človeka, ktorý sa správa v súlade s očakávaniami, hovoríme o

**„rolovom“ správaní**

**Typy rolí**

* základné (mužská, ženská)
* špeciálne (otec novorodenca)
* slobodne zvolené (futbalista)
* vnútené (žiak)
* zreteľné (učiteľ)
* nezreteľné (katolík)
* kontinuálne (Slovák)
* diskontinuálne (študent univerzity)

**Každý** z nás **„hrá“ viacero rolí**, ktoré **môžu aj splývať**

* + žena, predavačka, matka, manželka, športovkyňa
  + existujú aj **opačné roly**
  + matka – dieťa, predavačka – kupujúca, pacient – lekár
  + niekedy môžeme **roly krátkodobo zameniť**
  + predavačka sa zmení na matku, keď jej dieťa príde do obchodu

**Konflikt rolí**

* nezhoda medzi požiadavkami viacerých rolí...
* napr. žena sa môže dostať do konfliktu medzi rolou matky a rolu zamestnankyne.
* Potreby dieťaťa môžu ženu „vyrušovať“ od plnenia úloh nariadených zamestnávateľom...
  1. **Fixácia nového učiva ( 10 min)**

V záverečnej fázy vyučovacej hodiny učiteľ pokladá otázky v ktorých sa pýta na to čo si zapamätali z tejto vyučovacej hodiny. Znova sa pýta na kľúčové pojmy témy vyučovacej hodiny.

Nakoniec učiteľ položí otázky:

1. *Ako by ste definovali Váš status v spoločnosti?*
2. *Môže mať človek len jeden status alebo ich môže mať aj viac?*

* **Zhrnutie učiva**

Učiteľ zhrnie v pár vetách podstatu sociálnych zmien v spoločnosti.

* **Zadanie a vysvetlenie domácej úlohy**

**9. Zhodnotenie vyučovacej hodiny a jej záver**

Učiteľ zhodnotí splnenie cieľa vyučovacej hodiny a rozlúči sa so žiakmi.