Imatrikulácie 2018

*...ako sme prijímali nováčikov do cechu študentského*

Na našej škole je tradícou, že posledný deň pred začiatkom jesenných prázdnin sa konajú imatrikulácie. Tento rok ich mali organizačne na starosti študenti 4.A a tercie. Témou pre primánov boli šmolkovia a pre prvákov postavy z príbehov Walta Disneyho. Podmienkou bolo pripraviť si aj plagát a nacvičiť si krátke tanečné číslo.

V pondelok 29. 10. 2018 to všetko začalo... Po 4. vyučovacej hodine sa hlavní aktéri tejto šou museli pripraviť – obliecť sa a nechať si svoju tvár pomaľovať, všetko však v medziach študentskej zábavy a recesie. Následne sa sprievod vybral do mesta za zvuku rapkáčov a skandujúcich prvákov a primánov. Samozrejme, trochu vzbudzovali záujem okoloidúcich, ale takto to má predsa byť...

Po návrate so školy sa všetci presunuli do telocvične, kde bola pre každého prváka a primána pripravená konkrétna úloha, po jej zvládnutí prešiel pasovaním a za odmenu získal pasovací dekrét. Nasledovali už spomínané tanečné čísla.

Všetci sme sa dobre zabavili, naši primánia a prváci to zvládli a sú odteraz neodeliteľnou súčasťou veľkej rodiny s názvom Gymnázium Gelnica.

Text: Mgr. K. Blahovská, VP školy