**Immanuel Kant**

Kritika čistého rozumu

Kant riešil to či metafyzika môže byť vedou, či my môžeme poznávať objektívne skutočne svet.

**Kritika čistého rozumu**

* zaoberá sa problémom – kam siahajú hranice nášho poznania, našej skúsenosti; čo všetko je dostupné nášmu poznaniu

Metafyzika je tradičná filozofická disciplína, ktorá sa venuje otázkam čo je svet, priestor, bytie, súcno, čas, hmota... Zaoberá sa tým čo je svet. Kant rieši otázku, aké je to naše poznanie a či skutočne môžeme poznať tento svet. Kant hovorí že nie, nemôžeme poznať skutočný svet. Nemôže ho poznať preto, lebo máme v sebe tzv. predskúsenostný rozum, ale i zmyslové nazeranie a vďaka týmto apriorným, vrodeným formám nášho poznania my nepoznávame aký svet skutočne je, ale len to ako sa nám javí. A kedže všetci máme naformátovaný rovnaký poznávací aparát, mechanizmus, rovnakú formu nášho poznania, tak všetkým sa nám to javí rovnako. To ale znamená že my skúmame

niečo čo sa nám rovnako javí, a nie ako to skutočne je. Nájdeme tu intersubjektívnu zhodu, lebo všetci máme rovnaký poznávací aparát a všetkým sa nám to javí rovnako.

Aposteriórne poznanie Apriórneformy poznania

zmyslové dáta, idey predskúsenostné, dané

My nepoznáme skutočnú podstatu toho domu, ale len to ako sa nám javí a javí sa nám rovnako, lebo všetci máme rovnaký poznávací aparát, rovnaké apriórne formy poznania.

Empirici tvrdia, že všetko poznanie je v zmysloch, v zmyslových ideách. Racionalisti tvrdia, že poznanie je v rozume. Kant tvrdí, že všetko poznanie je v zmysloch čo do obsahu a v rozume čo do formy, tvaru poznania. Čiže jedno i druhé je dôležité. Zmysly nám dávajú látku a rozum formu a to patrí k sebe rovnako ako ten dom, je z látky ale i formy.

Apriórne formy poznania: je to 1. **názor, zmyslové nazeranie**

2. **um, malý rozum**, rozvažovanie

3. **rozum,** abstraktný, všeobecný a najvyšší. Sú vrodené.

**Zmyslové nazeranie** má 2 apriórne formy čas a priestor. Pri tom ako nazeráme a vnímame tento svet sa nám do mozgu dostáva mnohosť vecí v priestore, rôznych tvarov, veľkost, kvalít, farieb... a my si ich v hlave usporiadame najprv do časových a priestorových súvislostí. Čas minulý, prítomný a budúci a priestor výška, šírka a hĺbka.

**Um, nižší rozum, rozvažovanie** Má v sebe schopnosť vytvárať z obsahov zmyslového nazerania pojmy. Má v sebe vrodené mechanizmy pre vnímanie sveta. Máme v mozgu nejaké tie schémy, vzorce, mechanizmy, ktorými uchopujeme tú rozmanitosť a rozdeľujeme ju, kategorizujeme , typizujeme. Um, teda to rozvažovanie má celkom 12 kategórií, pomocou ktorých syntetizuje celú tú rozmanitosť zmyslových vnemov.

**Transcendentálny idealizmus**

Kant tvrdí, že ak máme istú skúsenosť a vieme, že sú tu i nevyhnutné apriórne pravdy, musia byť i vo svete. Teda štruktúra sveta závisí od štruktúry skúseností a nie naopak. Svet je taký aký ho my vidíme, cítime... A nie naopak. Ak by sme mali v hlave iné apriórne formy poznania, videli by sme svet inak. Ak by sme všetci nosili ružové okuliare, svet by bol ružový. Musíme sa vzdať túžby poznať vec o sebe noumenon a musíme prijať fakt, že nám sú dostupné len zmyslové javy, teda fenomény. Tu sú hranice poznania. Kopernikovský obrat

**Rozum –** najvyššia poznávacia schopnosť, najabstraknejšia. obsahuje 3 idey: Boh, duša a svet. Nemajú konkrétnu zmyslovú obsažitosť, sú to len tie najvyššie myšlienkové entity, kam až môže rozum zájsť. Nemôžeme sa s nimi obsahovo stretnúť, nemajú chuť, tvar ako konkrétne súcna okolo nás, sú to len také cesty kam až môže a chce rozum zájsť. Svet ako celok, duša vo mne a Boh ako transcendentno, presahujúce tento svet. Transcendentno je to, čo je mimo moju skúsenosť, prekonáva skúsenosť, je mimo poľa môjho poznania. Ale tam nemôžeme zájsť, nám je dostupný len ten svet, ktorý sa nám javí.