**Immanuel Kant**

Nemecký filozof, 18. - 19. storočie, predstaviteľ nemeckej klasickej filozofie, ktorá sa venovala otázkam ontológie. Kant sa však pokúsil nastoliť otázku , ako človek poznáva. Jeho dielo rozdeľujeme na dve obdobia : **predkritické a kritické**.   
**Predkritické** - zaoberá sa prírodovednými otázkami na základe uplatnenia Newtonovej fyziky.  
Skúmal ako vznikol vesmír. Predpokladal mechanickú koncepciu vzniku vesmíru. Základ videl v hmote a zákonoch. Na začiatku videl chaos. Hmota podlieha prírodným zákonom, tak  z plynného prachu postupne príťažlivosťou vznikla hmota, z nej planéty a hviezdy. Prírodnými zákonmi sa mení chaos na rovnováhu, v nej sa dnes pohybujú všetky planéty.

**V kritickom období** sa zameral na metafyziku, ontológiu a skúmanie nadzmyslových javov ako duša a boh. Kládol i otázku, či môžeme rozumne poznať dušu a boha. Ale predtým sa zameral na to ako dokážeme rozumne poznať a čo mu je vlastne pri poznaní dostupné. Dospel k záveru : „ Hranice nášho poznania sú hranicami našej skúsenosti. A nadzmyslové mimoskúsenostné veci sú nepoznateľné. Hlavné dielo tohto obdobia je Kritika čistého rozumu. Tu sa zaoberá otázkou čo môžem poznať a čo je dostupné môjmu poznaniu. Tvrdil , že svet môže byť i iný, ako sa nám javí, preto skúsenosť nestačí, empirizmus nevysvetľuje tento svet. Kant sa považuje skôr za racionalistu. Kant upozorňuje na poznatky, ktoré skúsenosť nemôžu vyvrátiť, na poznatky, ktoré sú nevyhnutné apriórne. Pripúšťa ale, že vo vedeckom poznaní sú dôležité i aposteriórne poznatky. Apriórne poznatky sú v matematike a fyzike, sú to nespochybniteľné pravdy ( matematické vety ). Aposteriórne poznatky sú skúsenostné napr. jablko môže byť červené, zelené ale nikdy nie modré. Kant sa pýta na základe čoho je apriórne poznanie možné. Takéto poznanie, poznanie apriórnych viet nazýva transcendentálnym poznaním. Kant teda dospel k názoru, že pri poznaní musíme vychádzať zo zmyslovej skúsenosti ( empirizmu ) ale i apriórneho poznania ( racionalizmu).  
To sú dve kmene ľudského poznania : zmyslovosť a um. Zmyslovosť a um majú svoje kategórie.

**Zmyslovosť má kategórie čas a priestor**  
Um má kategórie priestor čas, kvalita, kvantita činnosť a trpnosť, príčina a účinok  
Apriórne formy priestor a čas sú základné kategórie, ktoré vystupujú pri každom empirickom poznaní. Všetky javy vonkajších vecí nazeráme v Čase a priestore. Čas a priestor náležia ale vonkajšiemu svetu a my nikdy nespoznáme aké sú veci o sebe. Človek nikdy nespozná noumeon - vec aká je sama o sebe, jej podstatu. My môžeme spoznať len vec ako sa nám javí. Čiže fenomén. Ak tvrdíme , že niečo sa nedá spoznať, tak som agnostik, Kant to tvrdil, úpreto ho mnohí považovali za agnostika. Um je schopnosť vytvárať z obsahov zmyslového nazerania pojmy.

Napr. ak vidím niečo čo má 4 kolesá a ide to, pomenujem to auto, ak visím niečo čo má 4 nohy a dá sa na tom sedieť pomenujem to - stolička atď. Rozum nás vedie ďalej a kladieme si otázky, čo je predtým tak sa dostávame k pojmu Boh, duša ... Rozum ale nedokáže spoznať nadzmyslové veci a tak sa dostáva do antinómii, nevieme si vysvetliť aký je svet. Antinómie sú protiklady pri myslení. Je boh alebo nie je, je vesmír nekonečný alebo nie je...

***Kritika praktického rozumu*** -- zamýšľa sa nad morálkou, Je to praktická filozofia. Kant tvrdí, e každý sa má v sebe požiadavku konať podľa morálneho zákona. Na to ale musíme mať slobodnú vôľu. Človek ju má , preto usmerňuje svoje konanie k dobru. Kant hovorí o morálnom zákone, ktorá vystupuje v každom jednotlivcovi. Túto požiadavku nazval : Kategorický imperatív.

**Kategorický imperatív formuluje takto** : Konaj tak, aby maxima tvojej vôle vždy mohla byť princípom všeobecného zákonodarstva. To znamená, že máš robiť to čo bude pre iných príkladom. Inou podobou kategorckého imperatívu je veta : Konaj tak, aby si ľudstvo v sebe i v osobe každého druhého používal vždy ako účel nie ako prostriedok. To znamená, že by si sa mal správať jk druhým tak, že im chceš dobre a nie že ich zneužiješ vo svoj prospech.

V 3 diele Kritiky súdnosti sa zaoberá otázkami krásy...