**Inakosť a netolerancia v spoločnosti**

**Bc. Dominik Valeš**

**Poznámky k prezentácii**

**Prezentovanie: cca 20 min**

1. **SLAJD**

Dobrý deň, dnes som si pre vás pripravil prezentáciu na tému, ktorá je veľmi aktuálna. Inakosť a netolerancia v spoločnosti.

1. **SLAJD**

Obsahom mojej prezentácie bude stručné predstavenie problémov, ktoré sa vyskytujú v spoločnosti. Pokúsim sa vysvetliť rozdiel medzi akceptovaním a tolerovaním. Nastolím základnú ideologickú úvahu ako utopické riešenie. Pri svojom spracovaní som používal aj rôzne filozofické diela na komplexné zostavenie názoru na túto tému.

1. **SLAJD**

Hodnotenie jednotlivcov v rámci society prebieha na báze vytvárania hodnôt v subjektívnom sektore každého z nás. Problémy v rámci tolerancie nastávajú hlavne kvôli diferenciám, ktoré nastávajú v jednotlivých hodnotových systémoch individuálnych axiologických subjektov. Problém individuality jednotlivcov v rámci spoločnosti je základným kameňom konfliktov a podstatným aspektom netolerancie v rámci spoločnosti. My sami pripisujeme jednotlivcom nejakú hodnotu avšak napriek tomu, že nikto z nás toto právo súdenia nemá. Každý z nás ma individuálne hodnoty, individuálne postoje ale taktiež to základné generalizované právo, právo slobodnej existencie.

1. **SLAJD**

Rozdielnosť a neschopnosť človeka chápať či akceptovať tieto rozdiely sa ukazuje ako základný faktor netolerancie a konfliktov. V našej aktuálnej spoločnosti najviac rezonuje problém rasizmu, radikalizmu a extrémizmu. Tieto konfliktové diferencie sú založené na rozdielnom postavení hodnôt a tradícií v rámci rozdielnej rasy či náboženského presvedčenia. Rozdielnosť je, ale problém len v jednom aspekte a to v aspekte komparácie s nami samotnými.

1. **SLAJD**

Medzi toleranciou a akceptáciou je zásadný rozdiel. Toto vymedzenie rozdielnosti je môj subjektívny názor.

Akceptovanie - Ak niečo akceptujeme (názor, teóriu, atď..) pripúšťame aj tú možnosť, že nami akceptovaný názor môže byť rovnako pravdivý či dokonca pravdivejší ako náš. Pripúšťame jednoducho možnosť mylnosti nášho presvedčenia či názoru.

Tolerovanie - Ak niečo tolerujeme (názor, teóriu, atď..) odmietame možnosť prijatia či možnosť akceptovania nami tolerovaného názoru. Tolerovať niečo znamená laický povedané len trpieť niečiu alebo ničoho existenciu.

1. **SLAJD**

Problémom iracionality v hodnotení, ktoré spôsobuje následnú netoleranciu sú v prvom rade tendencie človeka starať sa sám o seba. Táto ľudská prirodzenosť je v rozpore z konceptom akceptovania ale zároveň podľa E. Cassiera aj v rozpore so záujmami nás samotných. Ak sa zameriam na otázku či sa máme zaoberať vecami mimo náš záujem ako tvrdí Cassierer tak narážame na druhú rovinu problému netolerancie. Druhou rovinou ktorá ovplyvňuje toleranciu a jej protiklad je rovina morálky a etiky. Morálne pravidla nefungujú univerzálne podobne ani tie etické, ale podľa akého systému teda máme vytvárať súdy? No naše hodnotenie zrejme nikdy nedosiahne mieru objektívnosti a práve preto sa musíme mať na pozore či hovoríme a čo hovoríme o iných.

1. **SLAJD**

V prípade, že hľadáme východisko zo sveta netolerancie teoretickým riešením je už spomínaná akceptácia. Akceptovanie ale je z hľadiska ľudských tendencií v praxi len utopickou predstavou. Ale je to krok, ktorý vie vyriešiť minimálne teoretickú základňu lepšieho sveta a tolerancie.

1. **SLAJD**

Zdroje obrázkov

1. **SLAJD**

Zoznam použitej literatúry

1. **SLAJD**

**Ďakujem za pozornosť**