**Informácia o záverečnej práci a skúške**

pre účastníkov vzdelávacieho programu Inovatívne prvky v kariérovej výchove a poradenstve v školách

Vážené účastníčky a vážení účastníci,

tešíme sa, že ste absolvovali vzdelávací program, v ktorom sme sa Vám snažili sprostredkovať zážitky a informácie, ktoré rozvinú Vaše kompetencie v oblasti kariérovej výchovy a poradenstva. Veríme, že Vás budú viesť k možnosti lepšie sa zapájať do kariérovej výchovy a poradenstva vo Vašej škole a prinášať žiakom, a prípadne aj ich rodičom, kolegom a iným aktérom hodnotné vstupy v tejto oblasti.

Do úplného ukončenia programu a získania certifikátu ostávajú už len 2 kroky - odovzdanie záverečnej práce a úspešné absolvovanie skúšky. V tomto materiáli nájdete užitočné informácie, ktoré Vám pomôžu ich zrealizovať.

1. **Skúška** prebehne formou skupinovej diskusie v online priestore, v menších skupinách (5 účastníkov vzdelávania a 3 členovia komisie). Členmi komisie sú lektori, interní experti, tútori dištančného vzdelávania, ktorí vás sprevádzali vzdelávaním. Pripojíme sa prostredníctvom platformy Zoom alebo MS Teams. Link Vám zašleme e-mailom v dostatočnom časovom predstihu.
2. Skúška bude zameraná na diskusiu o tom, ako sa Vám darilo aplikovať zážitky, zručnosti a kompetencie, ktoré ste získali na vzdelávaní v programe *„Inovatívne prvky v kariérovej výchove a poradenstve v školách“* vo Vašej práci.
3. Termín skúšky pre Vašu skupinu je oznámený lektormi na poslednom dni prezenčného vzdelávania.
4. Predpokladom pre účasť na skúške je odovzdanie záverečnej práce minimálne 1 týždeň pred realizáciou skúšky.
5. Odovzdať **záverečnú prácu j**e potrebné prostredníctvom platformy MS TEAMS v časti **„priradené úlohy“**. Rozsah záverečnej práce je maximálne 2 normostrany na 1 žiaka. Záverečná práca poskytuje možnosť preukázať, ako účastník dokáže aplikovať nadobudnuté zručnosti v práci s deťmi v oblasti kariérovej výchovy a poradenstva. Zadanie záverečnej práce nájdete ako novú priradenú úlohu v platforme MS TEAMS.
6. Záverečná práca musí spĺňať nasledovné formálne kritéria:

* Maximálny rozsah 2 normostrany na 1 žiaka.
* Odporúčaný typ písma je Times New Roman, veľkosť 12 a je jednotný v celej práci. Odporúčané nastavenie strany - riadkovanie 1,5, okraje zľava 3,5 cm, sprava 2 cm, zhora a zdola 2,5 cm, päta dole 1,25 cm, 1800 znakov na jednu normostranu, zarovnanie podľa okrajov.
* Práca má rešpektovať formálne a citačné kritériá i zásady odkazovania na primárnu a sekundárnu literatúru v zmysle všeobecných právnych predpisov a požiadaviek EÚ.

1. Priebeh skúšky vo forme kolokvia (diskusia - max. 15 min na jedného účastníka):

* účastník vzdelávania vlastnými slovami predstaví ciele a výsledky záverečnej práce (max. 5 min.)
* autor práce odpovie na otázky alebo pripomienky komisie
* komisia diskutuje s autorom k záverečnej práci

Veríme, že ste absolvovali vzdelávanie a dostali podporu, ktoré Vám v tom boli nápomocné a že tieto dva kroky vynikajúco zvládnete. Držíme Vám palce a tešíme sa na to, ako Vám budeme môcť odovzdať osvedčenia o absolvovaní.

Tím vzdelávania v oblasti kariérovej výchovy a poradenstva v školách