**Ivan Krasko Otrok**

Som ten, ktorému v uši znela pieseň matky – otrokyne.

Tá pieseň z mojej duše nikdy, nikdy nevyhynie.

Tak smutno znela, divným bojazlivým bôľom

sa tíško niesla naším úhorovým poľom,

až chytila sa v detskej trasúcej sa duši.

Som ten, čo dozrieval pod bičom otrokára,

pod bičom, ktorý nestrábené rany denne znovu pootvára,

že žiadna z nich sa nikdy, nikdy nezahojí.

Môj chrbát skrivený už narovnať sa bojí,

no v skopenom zraku posiaľ skrytá iskra horí...

Som ten, čo čaká na ston poplašeného zvona,

bo ťažko zhynúť otrokovi, pokiaľ pomstu nevykoná.

Až potom vystriem chrbát, rumeň sfarbí líce.

Dovtedy sadiť budem stromy, z ktorých rastú šibenice...

Ó, smutno znela pieseň matky-otrokyne!

**Ivan Krasko Otrok**

Som ten, ktorému v uši znela pieseň matky – otrokyne.

Tá pieseň z mojej duše nikdy, nikdy nevyhynie.

Tak smutno znela, divným bojazlivým bôľom

sa tíško niesla naším úhorovým poľom,

až chytila sa v detskej trasúcej sa duši.

Som ten, čo dozrieval pod bičom otrokára,

pod bičom, ktorý nestrábené rany denne znovu pootvára,

že žiadna z nich sa nikdy, nikdy nezahojí.

Môj chrbát skrivený už narovnať sa bojí,

no v skopenom zraku posiaľ skrytá iskra horí...

Som ten, čo čaká na ston poplašeného zvona,

bo ťažko zhynúť otrokovi, pokiaľ pomstu nevykoná.

Až potom vystriem chrbát, rumeň sfarbí líce.

Dovtedy sadiť budem stromy, z ktorých rastú šibenice...

Ó, smutno znela pieseň matky-otrokyne!