**Janko Matúška: Lúčenie**

  
Preletel sokolík nad tichým Dunajom,  
Zaplakalo dievča za svojím šuhajom.  
Vyšvihla sa rybka nad tichou vodičkou,  
Smutno šuhajkovi za svojou Aničkou.  
Dve srdiečka plačú, v slzách sa kúpajú,  
Bolestne sa lúčia, že sa nezhliadajú.  
Tri rôčky minuli, čo sme sa poznali,  
Ako matka s deťmi sme sa milovali.  
Či čuješ tie hlasy aj zhora, aj zdola?  
To mňa vlasť strápená do tábora volá.  
Milo vernô dievča čisto je milovať,  
Ale ešte milšie za národ bojovať.  
Srdce je do smrti, ale potom zhnije,  
A vlasť život hodný večným vencom zvije.  
Ty si len samotná, a tam národ celý —  
Vidíš, jak lietajú nad ním divé strely!  
Keď sa z boja vrátim, vlasti muky stenčím, **(1821 - 1877)**Potom ťa svadobným venčekom ovenčím.  
Šuhaj sa odbiera, sadne na koníka,  
A milá len plače a boľno si fiká.  
Jej plač sa ozieva temno po doline,  
Až medzi jedľami docela zahynie.

--------------------------------------------------------------------------------------------------------------

**Autor:** patrí ku generácii štúrovcov (1. pol. 19. st. ), bol básnikom, spisovateľom,

publicistom, **autor textu slovenskej hymny**

**Tvorba:** balady, veršované historické povesti, básne

**Práca s textom:**

1. Ktoré dve lásky prebývajú v jeho srdci?
2. Aký vnútorný konflikt prežíva lyrický hrdina básne?
3. Ako ho rieši: - dokumentuj na konkrétnych veršoch (= zapíš číslami - verše si najprv očísluj).
4. Ako svoje riešenie zdôvodňuje, dokumentuj konkrétnymi veršami (= zapíš číslami).
5. Ako súvisí názov básne s jej obsahom?
6. S kým vedie básnik vo svojej mysli rozhovor?
7. Ako sa volá takýto prehovor?
8. Ktorá postava básne predstavuje autora J. Matušku?

**Vonkajšia kompozícia básne:**

1. Verš: zisti počet slabík vo verši.
2. Urči rým, pomenuj ho a zapíš rýmovú schému.
3. Ako sú usporiadané verše do strof v tejto básni.
4. Na čom je založený rytmus tejto básne?
5. Nazýva sa tento verš sylabický (slabičný)?
6. Aký umelecký jazykový prostriedok čitateľovi padne do oka ako prvý?
7. Aký cieľ sleduje autor využívaním zdrobnenín v texte?
8. Vyhľadaj a zapíš:
   * personifikáciu:
   * básnickú otázku:
   * prirovnanie:
   * epiteton vytvorený pomocou nárečovej podoby prídavného mena:
   * zdrobnenina:
9. Vysvetli význam veršov:
   * To mňa vlasť strápená do tábora volá.

Milo vernô dievča čisto je milovať

Ale ešte milšie za národ bojovať.

* + Keď sa z boja vrátim, vlasti muky stenčím

Záver: Napíš krátke zamyslenie o tvojom vzťahu k  vlasti (5 viet):

.......................................................................................................................................

.......................................................................................................................................

......................................................................................................................................

......................................................................................................................................