Článok na web:

Text:

Jazyková súťaž ENGLISH STAR

Začiatkom mája sa žiaci tried osemročného gymnázia zúčastnili súťaže ENGLISH STAR. Ide o medzinárodnú súťaž v anglickom jazyku pre žiakov základných škôl. Jej hlavným poslaním je propagovať a popularizovať anglický jazyk ako vyučovací predmet, ale aj zábavnou formou motivovať žiakov k úspešnému riešeniu písomných testov a skúšok.

Veľkou motiváciou pre zapojenie sa do súťaže bola možnosť vyhrať Smartfón pre najúspešnejšieho žiaka v každej kategórii na Slovensku a tlačiareň pre našu školu. Aj napriek tomu, že naši žiaci nevyhrali Smartfóny, priemerná dosiahnutá úspešnosť všetkých zúčastnených žiakov nášho gymnázia predstavuje 86,4 percenta, v Kvarte IV.O dokonca žiaci dosiahli úspešnosť 92,8 percenta.

Foto a text: Mgr. Miroslava Petríková

                     PaedDr. Daniela Molnárová