**Tematický poznávací zájazd pre študentov - The English Heritage Londýn – Windsor – Greenwich – Canterbury**

Je lepšie raz vidieť ako stokrát počuť.

Milí študenti, vážení rodičia,

mali ste už tú možnosť poprechádzať sa ulicami očarujúceho Londýna? Mesta s najväčšou koncentráciou turistických atrakcií? Ak nie, poďte sa s nami nadýchať „kráľovskej" atmosféry anglickej monarchie pri Buckinghamskom paláci, prestaviť si čas na hodinkách pri veži Big Ben, nechať sa očariť majestátnosťou slávnych kostolov  [St. Paul's Cathedral](http://www.stpauls.co.uk/page.aspx?theLang=001lngdef&pointerid=169345dwprEOVViTRLd8xXbHBDHGbzge) a [Westminster Abbey](http://www.westminster-abbey.org/)či kŕmiť veveričky v jednom z najväčších parkov v centre Londýna.

Gymnázium Gelnica, spolu s cestovnou kanceláriou FIFO, s.r.o. organizuje **Tematický poznávací zájazd pre študentov - The English Heritage Londýn – Windsor – Greenwich – Canterbury,** počas ktorého navštívimevyhľadávané turistické atrakcie ako [London eye](http://www.londoneye.com/) (135 metrov vysoká pozorovateľňa), [Madame Tussaud's](http://www.madame-tussauds.co.uk/) (múzeum voskových figurín),  [Hyde Park](http://www.royalparks.org.uk/parks/hyde_park/) (známy vystúpeniami a rečníkmi v slávnom Speaker´s Corner), [Greenwich](http://en.wikipedia.org/wiki/Greenwich) (centrum námorníctva; miesto, kde prechádza nultý poludník; je tu napríklad i Kráľovská hvezdáreň), [Piccadilly Circus](http://sk.wikipedia.org/wiki/Piccadilly_Circus) (jedna z najrušnejších dopravných križovatiek známa soškou Erosa či svetelnými reklamami), [Oxford Street](http://sk.wikipedia.org/wiki/Oxford_Street) (preslávená obchodná ulica), historické mesto Canterbury a mnohé ďalšie.

Všetky dôležité informácie ohľadom ceny, termínu či programu zájazdu nájdete vo fotogalérii. V prípade záujmu, či akýchkoľvek otázok kontaktujte organizátorku Mgr. Kristínu Vargovú **najneskôr do** **22.10.2018** na [**vargova.gymgl@gmail.com**](mailto:vargova.gymgl@gmail.com)

Tešíme sa na Vás!

Mgr. Kristína Vargová

organizátorka poznávacieho zájazdu