Ján odpovedal: *„Medzi vami stojí ten, ktorého nepoznáte*.*“* Jn 1, 19 – 28  
Narodil sa ako obyčajný človek a prežil také isté životné výzvy ako každý iný človek. Správal sa, pravda, trochu inak, ako by od Mesiáša mnohí čakali, ale ani to nie je tým ústredným faktom, ktorý by ho robil počas 2000 rokov stále nepoznaným. Hovorí o ňom dvadsaťsedem kníh Nového zákona a státisíce kníh profesionálnych aj amatérskych teológov. A aj napriek tomu, že rokmi viac a viac odkrývame *„chrámovú oponu“* jeho života, predsa ho tu na zemi nebudeme dokonale poznať. A to je dobre, pretože nás to neustále núti ísť, hľadať a skúmať. Prišiel ako : *„Pravé svetlo, ktoré osvecuje každého človeka. Bol na svete a svet povstal skrze neho, a svet ho nepoznal. Prišiel do svojho vlastného, a vlastní ho neprijali“*. Označenie *„nepoznaný, ktorý stojí uprostred nás“* vyjadruje aj to, že nie je iba uprostred zástupov ľudí, ale aj uprostred každého človeka, v strede jeho osobnosti – v jeho srdci. Ježiš bol aj uprostred srdca každého jednotlivca v komisii z Jeruzalema, ktorá prišla skúmať Jána Krstiteľa. Je v **srdci každého človeka** ako príležitosť objaviť Boha a v Bohu svoju vlastnú nesmiernu hodnotu. Preto povyšovať sa nad „tými ktorí nežijú podľa Božej vôle, ktorí žijú v nejakom zle, závislosti, hriechu alebo neveriacimi“ je hlúpe. Aj v nich sa skrýva Boh. Otec, mama, brat, sestra, dieťa...