**Veľký utorok -** Jn 13, 21-33.36-38 - Ježiš, ktorý vždy panuje nad situáciou *zakúsil hlboký otras*, hovorí Ján v dnešnom Evanjeliu.

Tragédia hanebnej smrti, pred ktorou stál Ježiš, vplýva na atmosféru veľkonočnej večere. Pri stole je prítomný ten, ktorý zradí Ježiša samoľúbo, neľútostne a bez ľútosti. Prítomný je aj ten, ktorý zaprie Ježiša, ale z vášne a s okamžitými výčitkami svedomia a ľútosťou.

Ježiš vedel skoršie o zámere Judáša (pozri Jn 6, 70n). Ten, kto pozná srdce človeka, musel to vycítiť, ale mu dáva šancu až do konca. Hoci posolstvo Ježiša je posolstvom o Božom milosrdenstve voči všetkým hriešnikom, ak sa obrátia, ak Judáš stojí pred ponurou možnosťou úplného zavrhnutia tohto daru lásky.

Keď Ježiš predpovedá, že jeden z učeníkov Ho zradí, odpoveďou je nedôvera. Ako by mohol byť jeden z vyvolených a privilegovaných učeníkov taký nespravodlivý? Čo by ho mohlo pohýnať k takémuto aktu zrady? Ťažko je uveriť, že Judáš bol pripravený urobiť to za trošku peňazí.

Ježiš dovoľuje, aby sa zrada uskutočnila. Váži si slobodnú voľbu Judáša. I dnes má tú istú úctu k ľudskej slobode voľby. Dokonca ak naša voľba je úplným zavrhnutím Ježiša a Jeho lásky, On nám dovoľuje vykonať takúto voľbu. Čo nás prekvapuje je to, že učeníci nemali ani len potuchy o tom, že by Judáš plánoval Ježiša zradiť. Ako mohli žiť tak blízko pri ňom a byť takí slepí, že si nevšimli, čo sa to odohráva v jeho vnútri? Dve poznámky: Prvá: naše vonkajšie slová a skutky môžu podviesť ľudí, ale nikdy nimi nepodvedieme Boha. Druhá: Príde deň, keď sa každý dozvie, čo je v našom srdci. Lebo je zákonom ľudskej nátury, že čo je v našom vnútri si nájde spôsob, ako sa to stane viditeľným aj navonok.

Charakter sa najlepšie prejavuje vo veľkých momentoch, no tvorí sa v malých. (Phillips Brooks)

Prosme Boha, aby každé naše rozhodnutie viedlo nás bližšie k Ježišovi a aby nás s Ním užšie spájalo.