Jn 15,9-12 – svadobná Milí Vladimír a Katarína o malú chvíľku vyslovíte slová sviatostného sľubu, ktorým sa v Kristovi stanete pred Bohom a cirkvou manželom a manželkou. Sú to výstižné slová, ale ich zmysel, ich význam a ich intuitívna moc sú obzvlášť veľké. Tím, že si vzájomne sľúbite lásku, vernosť a manželskú čnosť nielen znovu potvrdíte to, o čom teraz svedčia Vaše mladé srdcia, ale súčasne tiež položíte základy k budovaniu domova vašej spoločnej budúcnosti.

Človek musí žít na zemi a k tomu potrebuje nielen budovu postavenú na materiálnych základoch, ale i základy duchovné. Láska, vernosť a manželská čnosť tvoria jediné základy, na ktorých môžeme stavať manželské spoločenstvo, na ktorých je možné postaviť duchovný domov pre budúcnosť. Všetci, ktorý sme tu dnes zhromaždení, prikladáme týmto slovám, ktoré o malú chvíľku vyslovíte, veľký význam. Vieme, akú majú cenu pre Vás osobne a súčasne akú veľkú majú cenu pre cirkev a spoločnosť.

Prajeme vám a nad to všetko vyprosujeme od Boha pre dnešní deň len jednu vec: aby sa tieto slová stali nosnou myšlienkou celého vášho života, aby ste ich s pomocou Božej milosti dokázali uviesť do praxe vo svojom živote, vzájomne zachovávajúc slávnostné sľuby, ktoré ste si dnes dali pred Bohom. Nech je Kristus stále pri vás. Nikdy z neho nespúšťajte oči. Hľadajte ho vo svojom myslení, vo svojich srdciach a vo svojich modlitbách, a aby tak mohol viesť vašu mladú lásku k veľkým úlohám, k zodpovednosti, ktorú od dnešného dňa prijmete.

A nech nový ľudia – vaše deti, budúce plody vašej vzájomnej lásky – nesú svedectvo, že verne plníte večný plán lásky samého veľkého Stvoriteľa, a potom nech nájdu skrze vás cestu ku Kristovi a Jeho cirkvi. Tak najlepšie vzdáte vďaku Bohu za lásku, ktorú vzbudil vo vašich srdciach a ktorej denne umožňuje, aby sa vyjadrovala a upevňovala touto veľkou sviatosťou.