6. Veľkonočný týždeň - piatok Jn 16,20-23

**Vy budete plakať a nariekať, a svet sa bude radovať**

Nikoho nepotešíme, keď mu predpovedáme, že bude plakať. Jedna indická múdrosť hovorí: *„Plakal si, keď si sa narodil. Ale všetci okolo teba sa smiali. Ži tak, aby si sa v hodine smrti smial ty a ostatný budú plakať“.* Plač novonarodeného dieťaťa ako sa hovorí, je prirodzená reakcia na nové prostredie. Vyskytuje sa preto častejšie v živote: keď človek odchádza z domu, keď sa nevesta vydáva, keď ide dieťa po prvý krát do školy a pod. Okolostojaci sa tomu často smejú. Nech si každý v živote svoje prežije. Smiech môže byť i škodoradostný, keď je tu radosť zo škody druhého. A v takom momente hovoríme: *„Zvykni si na to, nič si s toho nerob!“* Stať sa skutočný kresťanom znamená nie **jednu**, ale mnoho vážnych **zmien** v živote. Sú tým radikálnejšie, čím vážnejšie sa berie nasledovanie Krista. Preto si musíme zvyknúť, že to so sebou prináša i ťažké chvíle, ale musíme ich prekonávať.

**Keď žena rodí, je skľúčená, lebo prišla jej hodina.**

Prirovnanie k plaču rodiacej ženy je veľmi vhodné. V tomto prípade ide skutočne o veľkú zmenu, o vznik nového života. Zmeny v kresťanskom živote sú – životné, sú súčasťou nového života v Kristovi. Svojho času sa hovorilo mnoho o tzv. metóde bezbolestného pôrodu. Má to byť psychologická príprava ženy, aby svoj okamih prijala ako prirodzený, bez strachu a s istou radosťou. Znova sa k nej vracala jedna francúzska skupina veriacich, ktorí sa snažia žiť pospolu, ako v pravej kresťanskej dedine. Pokúšajú sa to robiť takto. Pri hodine pôrodu sa nezažínajú zbytočne svetlá, len malá lampička pri obraze Panny Márie. Muž drží ženu za ruku a recituje s ňou modlitby. Dieťa, ktoré príde na svet, ponorí do vlažnej vody. Vraj sú to krásne chvíle a bez plaču. Podarí sa to vždy? Ťažko povedať. Ale zodpovedá to psychologickej skúsenosti: zmena, ktorú prijímame ako prirodzenú, prestáva bolieť. Rast v duchovnom živote je prirodzený. Premieňa - plač v radosť.

**No len čo porodí dieťa, už nemyslí na bolesti pre radosť.**

Sú všetky minulé rany v našom živote zacelené? Niektoré sú a niektoré nie aj po rokoch sú živé. Prežité sklamania, hrubá urážka, krivda, životný nezdar sa vracajú do pamäte stále s ostňom. Naopak rozprávame ich niekedy ako veselé príhody z nášho života, ako sme stratili peňaženku aj z dokladmi a následne ich našli bez škody. Ešte radostnejšia je spomienka študenta, ako sa zapotil pri skúške, ktorá skončila najlepšou známkou. Premena bolesti v radosť - tu spôsobuje vedomie, že bolo to utrpenie k dobrému, že malo šťastný výsledok. V jednom nacistickom policajtovi sa s času na čas prebudilo jeho srdce a potešoval väznou takto: *„Nič si s toho nerobte, budete mať rýchlo po tom.“* Slabá útecha, ale predsa ju niektorí prijímali. Útechy, ktoré dáva Kristus, sú skôr iného razenia. On nás uisťuje, že bolesti života na zemi skoro skončia, ale nie beznádejnou smrťou, rozpadom k ničomu, ale, že sama bolesť sa stáva krokom do nového radostného života.