Jn 17,11b-19

Legenda hovorí, že keď sa Ježiš vrátil do neba archanjel Gabriel sa ho spýtal, či už všetci ľudia vedia o jeho láske k nim. „Ô, nie!" hovorí Ježiš, „iba hŕstka z nich to vie." Gabriel bol prekvapený a preto sa pýta ďalej: „Ako sa o nej dozvedia tí ostatní?" Ježiš hovorí: „Tá hŕstka im to povie." „Ale", hovorí Gabriel, „čo, keď ťa sklamú? Čo, keď sa stretnú s protivenstvami a prekážkami? Čo, keď sa znechutia? Nemáš vypracovaný aj nejaký náhradný plán?" „Nie", hovorí Ježiš. „Spolieham sa na nich, že ma nesklamú."

V dnešnom čítaní nám sv. Pavol pripomína, že je blaženejšie dávať, než prijímať. Čo to máme dávať predovšetkým? LÁSKU. Ježiš sa v dnešnom evanjeliu modlí, aby apoštoli boli jedno tak, ako je jedno on a Otec. A ako sú jedno? Sú jedno v láske. Oni sú LÁSKOU. Duch Svätý je podstatou tejto lásky. Vo sviatostiach túto lásku prijímame pri každej sv. omši.

V slovách, gestách a rituáloch sviatosti zakúšame Božiu lásku k nám. V slovách, gestách a rituáloch bežného všedného života zakúšame svoju lásku k druhým a naopak. Slovách, gestách a rituálom modlitby môžeme vracať svoju lásku Bohu. Sme vzkriesený ľudia. Pretože už končíme veľkonočné obdobie, obnovme sa vo vzťahu k Bohu a k druhým ľudom i k všetkému stvoreniu. Túto nedeľu budeme oslavovať narodeniny cirkvi. Modlime sa, aby Duch Svätý uzdravil naše rany, aby boli obnovené naše sily a aby sme všetci mohli pokračovať v jeho diele s láskou.

Zvykol som prosiť Boha, aby mi pomohol. Potom som sa ho začal pýtať, či by som ja nemohol pomôcť jemu. (Hudson Taylor)