**Jn 17,20-26 - Ako ty, Otče, vo mne a ja v tebe.**  
  
Už Aristoteles pochopil, že jednota, ktorá odpovedá hodnote človeka, je tá, ktorá vzniká zo slobodných osobných vzťahov, z priateľstva. To však má rôzne stupne. Aristoteles rozlišuje **tri.** Je priateľstvo zo zábavy. Je roztomilé, ak je zábava nevinná, ale len tak dlho, ako ich to baví. Potom sa rozpadne. Druhé priateľstvo je z úžitku: obe strany z toho majú zisk, pomáhajú si. Ako dlho? Dokiaľ ten úžitok a zisk z toho spojenia trvá. Keby im to bolo na škodu, rozídu sa. Trvalé priateľstvo je len to tretie: z čnosti. Ak spája ľudí čnosť, nerozídu sa, pretože čnosť je večná. Aristoteles zostal pri tejto všeobecnej zásade. Ťažko sa rozvádza do detailov. Kresťania idú ešte ďalej. Najdôležitejšia čnosť je láska. Jej najdokonalejší vzor je v živote Najsvätejšej Trojice. Tri božské Osoby sa navzájom tak milujú, že sú jeden Boh. Neslily sa v jedno, neobetovali sa pre jedno, ale vytvorili jednu slobodnú láskou.