2. nedeľa cez rok C Jn 2,1-11

Viete, že medzi najväčších znalcov Svätého písma patril sv. Hieronym. Rozpráva sa, že raz, keď kázal o svadbe v Káne Galilejskej, prišiel za nim jeden posmeškár a hovorí: “500 – 700 litrov vína, to je pekné množstvo. Mňa by zaujímalo, ako to mohli tí ľudia všetko vypiť”. Na to Hieronym odpovedal: “Máš pravdu. Z toho vína pijeme až dodnes”. Áno, vína z Kány neubudlo do dnešného dňa, keď uvážime, čo tá udalosť znamená. Kľúčom k porozumeniu sú slová evanjelia: “Toto urobil Ježiš v Káne Galilejskej, bol to začiatok jeho znamení. Tak zjavil svoju slávu, a jeho učeníci uverili v neho”. Evanjelista sv. Ján nehovorí o zázraku, ale o znamení. Ono v premenení vody na víno nám ukazuje, prečo Ježiš prišiel na tento svet. Prišiel, aby ukázal Božiu slávu a lásku a zároveň prebudil vieru ľudí v neho. Preto môžeme naozaj so sv. Hieronymom povedať, že z tohoto vzácneho vína zo svadby v Káne Galilejskej môžeme “piť” do dnešného dňa, lebo Ježiš nás stále volá, aby sme pili z prameňov jeho slávy a lásky. Z evanjeliovej udalosti by sme mohli vydedukovať, že nás chce naplniť radosťou, plnosťou a vierou.   
  
Vieme, že s pohárom dobrého vína sa spája radosť. Starejší bol šťastný, keď mohol po premenení vody na víno povedať ženíchovi, že dobre víno zachoval až do konca svadby. Tým “dobrým vínom” je sám Ježiš. On spôsobil radosť nielen svadobným hosťom, ale chcel ukázať ešte viac. Chcel ukázať, že on prišiel na svet, aby ľudia mali radosť. Keď učeníkom hovorí prirovnanie o viniči a ratolesti, tak ich vyzýva k láske, aby v nich ostala jeho radosť (Porov. Jn 15, 1 11). Základom našej radosti je láska k Ježišovi a k ľuďom. Ak človek dokáže milovať, dokáže aj každý smútok premeniť na radosť. Radosť nespočíva v prejavoch tela, ale v stave duše. Kde je v duši láska, tam je aj radosť. Ježiš prikázal obsluhujúcim: „Naplňte nádoby vodou! A oni ich naplnili až po okraj”. Toto znamenie poukazuje na to, aký je Ježiš. Mohol povedať: nenaplňte šesť nádob, ale stačí vám len jedna. Načo vám je toľko vína? On ale chcel, aby ho mali dostatok, hojne a plno. Neskoršie povedal: „Ja som prišiel, aby mali život a aby ho mali hojnejšie.” Ježiš to vysvetlil v Podobenstve o svadbe kráľovho syna (Mt 22, 1 – 10), že všetci sme pozvaní k nebeskej hostine k plnosti života. Akýkoľvek môže byť náš život na tejto zemi krásny, nie je nikdy absolútne krásny. Ježiš nás potešuje, že úplnú krásu života dosiahneme až vo večnosti.   
  
Na konci rozprávania o svadbe v Káne počujeme: „a jeho učeníci uverili v neho”. Môžeme povedať, vsadili svoju dôveru na neho. Ešte skôr ale vsadila na neho jeho matka. Povedala mu: “Už nemajú vína”. A obsluhujúcim povedala: „Urobte všetko, čo vám prikáže!” Mária nás učí, že podstatou vzťahu k Ježišovi je ochota veriť, že on z nemožného dokáže urobiť možné, z beznádeje nádej, z neznesiteľného znesiteľné, z prehry víťazstvo, zo smútku radosť. Je možno sympatické, že niekto si z Ježišových zázrakoch pamätá práve ten na svadbe v Káne Galilejskej. Ak si ho ale pamätá len preto, že je tam reč o víne, o veľkom množstve vína, tak to si pamätá to najmenej dôležité. Najdôležitejšie je to, že Ježiš nás obrazom premenenej vody na víno povoláva k novému životu. Tento nový život by mal byť ozdobou každého nášho dňa. Deň prežitý bez radosti, nádeje a viery je dňom „mŕtvym”. Oživujme preto každý deň vínom Ježišovej lásky. Pravdu mal sv. Hieronym, že z vína na svadbe v Káne neubudlo do dnešného dňa. Každý kto má chuť, môže z neho piť a nikdy mu nebude chýbať.

Jn 2,1-11

Udalosť na svadbe v Káne Galilejskej si najčastejšie spájame so zázračným rozmnožením vína a v Ježišovej účasti vidíme jeho potvrdenie manželstva, ktoré v Cirkvi povyšuje na jednu zo sviatostí. V Máriinom odkaze „urobte všetko, čo vám povie“ zas čítame jej duchovný testament. Konať nie na základe vlastných rozhodnutí a svojho rozumu a sily, ale na základe Božích podnetov a v Božej sile je naozaj obrovský rozdiel. V tom je Máriin testament viery. Už zriedkavejšie sa hovorí o tom, že práve taká zdanlivo profánna vec, ako je víno, sa stala príležitosťou, aby Ježiš zjavil svoje Božstvo a vo svojich učeníkoch zasial semienko viery.   
  
No takmer nám tu uniká jedna dôležitá črta: Máriina diskrétnosť. Do poslednej chvíle nikto si z hostí ani hostiteľov nevšimol, že chýba víno, ani to, kde sa ho zrazu nabralo tak veľa. Mária bola pri tom najaktívnejšia a zároveň najnenápadnejšia. V našom prípade to býva presne naopak. Keď sa dozvieme niečo zaujímavé, ak odhalíme niečo škandalózne, už sa aj náhlime povedať to každému okolo. Kdesi v pozadí sa skrýva naša túžba vyniknúť, povedať, že to som bol ja, kto to prvý zbadal, ja som bol pri tom nešťastí, ja som prvý videl dym a volal hasičov, ja som zbadal, že on chodí s ňou a tá s ním, ja som počul, ja si myslím atď. A ani si neuvedomíme, ako v snahe upútať na seba pozornosť klonujeme zlo tým, že ho zasievame do iných. Z objaviteľov neporiadkov a pohoršení sa stávame ich spolupáchateľmi. Aby sme vyzneli dobre, zlo rozhorčene odsudzujeme, a zároveň usilovne rozmnožujeme. Klebety sú len prestrojenou formou egoizmu. Mária nám ukazuje inú cestu. Aj ona si všetko pozorne všíma. Nerobí však rozruch, nepriťahuje pozornosť na svoju osobu. Potichu, diskrétne a zároveň účinne hľadá, ako pomôcť, aby neutrpel hanbu hostiteľ a nestratili náladu hostia. Mária nebola klebetná. Učí nás, že veľa kriku nenarobí veľa dobra a veľa dobra nenarobí veľa kriku.

Jn 2,1-11

„To je hrozné, že musíme bydlet v této staré chatrči. Je tu smrad a nevlídno. Mohl sis přát hezký domek. Běž ještě jednou k moři, zavolej tu rybu a řekni, že chceš domeček!“ „Proč bych se tam měl zase vracet?“ řekl muž. „Hele,“ odpověděla žena, „chytils ji a zase pustil, určitě pro tebe něco udělá. Hned tam běž!“ Muži se nechtělo, když ale žena neustále naléhala, tak nakonec šel. „Ilsebill, moje žena, nechce nikdy, co chci já a pořád si něco vymýšlí,“ opakuje si cestou rybář z pohádky O rybáři a jeho ženě, kterou také známe jako pohádku O zlaté rybce. Rybářova žena nemá nikdy dost a je neustále nespokojená. Její muž vždy udělá, co může, překoná svůj odpor a udělá všechno, co po něm žena chce. Přání ženy se neustále stupňují, až nakonec přijde spravedlivý trest – žena přijde o všechno, co dostala.   
  
Když jsem znovu pročítal tuto pohádku, tak se mi vybavily mnohé manželské páry, které znám. Na jedné straně věčně nespokojená žena, a na straně druhé svolný muž. To je tak typické manželské schéma. Nespokojená žena a svolný muž. Proč je ale tolik žen v partnerském vztahu nespokojených? Nedávno se dělal výzkum, který došel k závěru, že manželky bývají častěji depresivní než neprovdané ženy. Člověk by ale předpokládal, že horší náladu budou mít neprovdané, osamělé ženy. Vědci ale zjistili, že platí pravý opak. Když se budeme ptát mužů, mnozí skutečně řeknou: „Moje žena je nespokojená, ona by toho ode mě chtěla víc.“ Odkud se to bere? Jsou ženy od přírody nespokojené, nebo je to ještě trochu jinak? Myslím, že naše pohádka nám může v mnohém napovědět. Když rybář chytí rybku, jeho žena dostane nápad. Ilsebill rozvíjí svoji fantazii. Naopak rybář tuto fantazii nesdílí. Už si přivykl na vzorec, ve kterém léta žil a už si nedokáže představit, že by najednou měl žít jinak. Žena má fantazii, muž je méně pružný. To je jedna z příčin nespokojených žen. Žena má smysl pro fantazii, muž je spokojený s tím, co má.   
  
Dalším zajímavým rysem pohádky je, že muž pociťuje odpor vůči přáním své ženy. Také proto, že se nedokázal vcítit do své ženy. Kdyby třeba řekl: „Tak ty se doma opravdu cítíš špatně? To jsem ale vůbec nevěděl.“ Nic takového. To také znají mnohé ženy. Vypráví svým mužům o tom, jaké mají pocity a potřeby a muž toto sdělení odstřelí věcnými argumenty nebo je zlehčí. Přesto ale znovu chodí k moři a přednáší rybě její přání. Proč ale žena nešla sama k moři? Proto, že by musela vyjít ze svého malého světa a opustit svůj dům. Je zde pach a špína, ale zároveň teplo a bezpečí. Zdá se, že se také trochu bojí a že jí chybí sebevědomí. Proto zůstane raději doma a muž má zařídit, aby ona byla spokojená. Tato žena potřebuje především, aby se víc postavila na vlastní nohy. I když nakonec rybář znovu vyjde vstříc své ženě, ona se v hloubi duše stále cítí nespokojená a chce víc. Místo domu chce zámek, pak se chce stát královnou. Ona se pořád cítí prázdná a nenaplněná.   
  
A zde se dostáváme k jádru pohádky. O přání zde vlastně vůbec nejde. Žena svému muži totiž ve skutečnosti vyčítá, že pro něho není tím nejdůležitějším. Ona si nepřeje nic jiného, aby on ji vzal vážně, aby se setkaly jejich pohledy i srdce. Potom by Ilsebill nemusela mít ani žádný zámek. V případě těchto lidí se tedy vůbec nejedná o nedostatek peněz, věcí nebo majetku, ale o nedostatek vztahu. Za všemi těmi přáními rybářovy ženy není tedy nic jiného, než touha po hlubším a krásnějším vztahu. Toto je ten hlavní důvod, proč jsou mnohé ženy nespokojené. Rybář měl nepochybně dobrou vůli, chtěl ženě vyhovět, ale vyhovět ještě neznamená pochopit. A nakonec, co bychom mohli oběma poradit? Ilsebill, aby se víc postavila na vlastní nohy. Rybáři, aby dokázal víc vnímat pocity své ženy. A oběma: aby hledali rozumný kompromis a pokusili se k sobě víc přiblížit.

Jn 2,1-11

Na našich svadbách naozaj víno nikdy nechýba. Nechýba ani alkohol. Nechýba ani dostatok jedenia. Akokoľvek sa sťažujeme, že všetko je drahé, na našich svadbách nechýba nič. Možno až po svadbe chýba niečo manželom. Čo? Povieme si to za chvíľu. „Urobte všetko, čo vám prikáže“, tak povedala panna Mária obsluhujúcim a myslela na príkaz svojho Syna Ježiša. Samotný rozhovor Márie s Ježišom je zaujímavý. Mária sa predstavuje ako pozorná a citlivá žena, ktorá si všimla nepríjemný problém na svadbe – minulo sa víno. Ježiš sa na prvý pohľad tak pozorne nespráva. Akoby matke odvrkol: „Čo odo mňa chceš, žena? Ešte neprišla moja hodina“. Na akú hodinu Ježiš myslel? Ježiš si je vedomý, že jediné znamenie, ktoré mu Otec prikázal je znamenie jeho smrti na kríži. Nechce sa preto dať vtiahnuť do pozície divotvorcu, o ktorú sa budú aj neskôr ľudia domáhať. Prečo teda urobil zázrak? Z možných vysvetlení je zaujímavé aj také, ktoré hovorí, že Ježiš odmeňuje vieru svojej matky. Ona ešte nevidela žiaden jeho zázrak a predsa uverila v jeho Božskú moc skôr, ako ju zázrakom prejavil. Preto Mária dáva taký jednoznačný pokyn obsluhujúcim. Učeníci uverili v Ježišovu božskú moc až po tomto zázraku. Mária predtým. Z tohto dôvodu sa Mária nazýva aj prvou učeníčkou Ježiša. Pápež Ján Pavol II. vo svojej mariánskej encyklike pridáva k udalostiam v Káne logický dôsledok: Mária „ako matka môže, ba dokonca „má aj právo“, predkladať Synovi potreby ľudí. Jej prostredníctvo má teda ráz príhovoru. Mária sa „prihovára“ za ľudí“ (RM 21). Sv. Otec vyjadril Máriino dejinné poslanie, ktoré jej zveril Ježiš na svadbe: byť prostredníčkou medzi ľuďmi a Synom.   
  
Na začiatku sme sa opýtali, čo chýba po sobáši našim manželom. Teraz už môžeme odpovedať: hodnotná mariánska úcta. Naši manželia a rodiny málo využívajú prostredníctvo Panny Márie. Zvlášť muži, ako by sa báli prijať do svojho náboženského života vzťah k Matke Božej. Keby som sa teraz opýtal, koľko mužov sa vie modliť ruženec, tak neviem koľko by bolo súhlasných odpovedí. Tak isto neviem, koľko by bolo súhlasných odpovedí, keby som sa mužov opýtal, či boli so svojou rodinou na nejakom mariánskom pútnickom mieste. Pritom nemyslím na to, že mužovia by mali mať nejaký sentimentálny, neprirodzený vzťah k Panne Márii, ktorý nám niekedy „predvádzajú“ naše sestry. Má to byť vzťah, ako má dobrý muž k svojej matke. Vzťah lásky a dôvery s presvedčením, že matka mi vždy pomôže, vždy ma „podrží“.   
  
V 19. storočí, keď Američania obsadzovali Filipíny, stala sa zaujímavá príhoda v americkom námorníctve. Loďstvo plávalo pred Manilou, hlavným mestom Filipín. A vo chvíli, keď mala začať paľba, jednému námorníkovi padol z lode do mora plášť. Námorník prosil veliteľa, aby mohol plášť vytiahnuť, ale on mu to nedovolil. Napriek tomu sa vrhol do vody a vytiahol plášť. Za toto neposlúchnutie príkazu sa dostal pred vojenský súd. Pred vynesením rozsudku sa ho opýtal generál Dewey: „Ako si mohol urobiť kvôli jednému plášťu takú hlúposť v čase, keď sa pripravovala paľba,“? Námorník vytiahol z vrecka fotografiu a povedal dve slová: „moja matka“. V plášti, ktorý mu padol do vody nosil fotografiu svojej matky a preto skočil do vody, lebo ju nechcel stratiť. Generál bol dojatý, odpustil mu trest a povedal: „Človek, ktorý vsadil svoj život za fotografiu svojej matky, iste bude vedieť ho dať aj za vlasť“! A v tom je aj podstata mariánskej úcty pre každého z nás, teda aj pre mužov. Kto má v úcte Pannu Máriu, ten bude schopný robiť tie najväčšie, najkrajšie a najťažšie skutky pre svoju ženu a deti. Na svadbe je možno dôležité víno. Po svadbe je dôležitejšie už všeličo iné. Rozumní a zodpovední manželia vedia, že je to aj úcta k Panne Márii.

**Posledné slová Panny Márie**  
  
Možno sme si to ešte nikdy neuvedomili, ale Máriine slová „Urobte všetko, čo vám povie“, sú jej poslednými, ktoré nám zapísali evanjelisti. Môžeme ich preto pokladať za jej testament. Tieto slová nezmenili len veľmi nepríjemnú situáciu na svadbe, ale sú jej odkazom pre každého kresťana, ktorý chce radikálne poslúchať a nasledovať Ježiša. Len ten to dokáže, kto urobí všetko, čo Ježiš prikazuje. On sám dal apoštolom misiu: „… a naučte ich zachovávať všetko, čo som vám prikázal“ (Mt 28, 20). Zamyslime sa nad tým, čo sa nazýva kresťanský radikalizmus. Je prejavom, ktorý by mal charakterizovať každého, kto chce naplno žiť podľa evanjelia. Toto rozhodnutie však nie je pre človeka vôbec ľahké. Kresťanských radikálov totiž pokladajú za kresťanských fanatikov. Na prvom mieste ich pokladajú za fanatikov vlastní pokrstení bratia a sestry z toho istého cirkevného spoločenstva alebo farnosti. Často aj pokrvní príbuzní. Sme svedkami toho, že mnoho našich spolubratov a spolusestier má rado plytké a povrchné kresťanstvo. Preto je logické, že nikdy nebudú sympatizovať s tými, ktorí chcú radikálne prežívať svoje kresťanstvo.   
  
Aj verejná mienka ich pokladá za fanatikov. Dnes sa vynakladajú veľké finančné prostriedky, predovšetkým v médiách, na boj proti radikálnym kresťanom. Oháňajú sa tmárstvom, toleranciou a dialógom. Zúria na kresťanov, ktorí nechcú podporovať mnoho „maštaľných“ projektov mediálneho sveta. Popri politickom terorizme pokladajú radikálne postoje za náboženský, duchovný a morálny terorizmus. Zrejmé je, že pod takýmto tlakom veľa kresťanov nemá odvahu žiť radikálne podľa evanjelia.  
Kedy by sa náboženský radikalizmus zmenil na náboženský fanatizmus? Bolo by to vtedy, keby takí kresťania nenávideli ľudí s iným zmýš¬ľaním. Alebo by proti nim bojovali nie silou ducha, viery a svedectva, ale silou tvrdých slov a zbraní. Keby boli presvedčení len o svojej hodnosti a nechceli by komunikovať s inými náboženstvami a názormi. Ak však radikálni kresťania milujú všetkých ľudí, aj keď nesúhlasia s ich postojmi, ak bránia záujmy Stvoriteľa a Vykupiteľa na našej planéte a v celom vesmíre, tak je to požehnaný radikalizmus. Máriine posledné slová sú pre nás kresťanov vzácnym testamentom, ktorý máme s jej pomocou a v spojení s Ježišom každodenne uskutočňovať.