# Nemecký klasický idealizmus

Je to filozofia 18 – 19 stor.

Najvýznamnejšími predstaviteľmi boli Kant, Hegel, Fichte a Schelling. My si povieme niečo o Hegelovi a Kantovi.

Nemecký klasický idealizmus sa podobne ako osvietenstvo hlási k rozumu, ale čo viac snaží sa pochopiť jeho skutočnú podstatu, jeho tvorivú povahu. Teda všetci títo 4 páni vychádzajú vo svojich dielach z racionalizmu, sú **racionalisti**, preferujú pri skúmaní sveta rozum, nie zmysly. Pri poznaní sveta vychádzajú tiež z **idealizmu**, to znamená že základ sveta je nehmotný, duševný.

**Kritika praktického rozumu**

**Imanuel Kant** však patrí síce k racionalistom, ale snaží sa vo svojej filozofii spojiť racionalizmus a empirizmus. On totiž za dôležité považuje i naše zmysli.

Vo svojom diele Kritika praktického rozumu sa venuje etike a morálnemu správania.

Podľa neho by sa v správaní človeka mala vždy prejavovať požiadavka: KATEGORICKY IMPERATÍV. Táto časť jeho filozofie sa nazýva praktická filozofia. Prečo praktická? Kant síce preferuje racionalizmus, ale zároveň tvrdí, že k takým otázkam ako je BOH, sloboda, nesmrteľnosť sa nepriblížime rozumom ale len vierou. Tu sa zameriavame na vôľu, vôľa usmerňuje naše praktické činy a praktické činy tým myslí naše morálne zásady, náš etický kódex, to ako sa správame k iným, aký je náš postoj k tomuto svetu. Kant verí, že naše morálne správanie nie je predurčené ovládané pudmi a žiadostivosťou, ale že podlieha rozumu. Aby sme však mohli rozum používať prakticky musíme mať na výber medzi viacerými možnosťami. Len vtedy, ak máme na výber nachádzame v sebe požiadavku konať podľa morálneho zákona. Aby sme mohli morálny zákon prijať musíme mať slobodnú vôľu.

Morálny zákon vystupuje ako bezpodmienečná platná požiadavka, ako predpis a nariadenie ako sa máme správať. To sa nazýva kategorický imperatív. A formuloval ho takto:

**Konaj tak, aby maxima tvojej vôle vždy mohla byť zároveň princípom všeobecného zákonodarstva.**

Skrátka Dobro treba konať pre dobro samo, nie pre to, že to niekto chce.

Moje správanie a konanie má vychádzať z tejto požiadavky a to tak, že to čo je správne a dobré pre mňa, je správne a dobré pre všetkých. Príklad: Ak chcem aby iní neklamali mne, nebudem ani ja klamať, ak chcem aby iní rešpektovali moje súkromie, budem i ja rešpektovať ich súkromie.

Kant ale vie, že ľudí často zvedie egoizmus, že tak nekonajú, ale konajú, len aby im bolo dobre.

**Ďalej hovorí: Konaj tak, aby si ľudstvo v sebe i v osobe každého druhého používal vždy ako účel a nikdy nie iba ako prostriedok.**

Znamená to, že všetko tvoje konanie je zamerané pre blaho toho človeka, nemáme použiť meno toho druhého pre zviditeľnenie seba. Uvediem príklad: nedávame príspevky chorým preto, aby všetci videli, že ja som ten dobrý, ale dávame ich preto, lebo to tí chorí skutočne potrebujú. Iba ten to robí skutočne pre toho druhého, kto nezneužije tento čin pre svoj prospech.

Kantov imperatív platí nepodmienečne, nie je to hypotetický imperatív, ktorý má v sebe nejaké podmienky, pre ktoré máš niečo urobiť: napr. Daj si pas v aute, lebo môžeš prísť o život. Platí nepodmienečne. Znamená to, že napr. nemáme klamať za žiadnych okolností. . Kantova etika je etika pravidiel, povinnosti. Táto etika je v nás, v každej kultúre…

Kategorický imperatív ma svoje podmienky, musí existovať slobodná vôľa medzi tým čo mi káže kategorický imperatív a čo moje ego. Skrátka naše rozhodnutie musí mať na výber.

Ak by sme nemali napr. slobodnú vôľu, tak by sme ani nemali možnosť slobodne sa rozhodovať, Boli by sme ako roboti. Boh je tu ako garant morálky, inak by to bolo nespravodlivé. Za to, že celý život konám v súlade s týmto imperatívom, by som mal byť nejako odmenený. Ak by nebol, tak ten kto klame podvádza by bol na tom lepšie, ako ja, čo robím všetko v súlade s imperatívom.