**KLASICIZMUS V EURÓPSKEJ LITERATÚRE**

**(17. – 18. storočie)**

classicus (lat.) – dokonalý, vzorový, príkladný

**Je to nový umelecký smer, ktorý vznikol vo Francúzsku za vlády Ľudovíta XIV., nazývaného "kráľ Slnko". U nás bola osvietenou panovníčkou Mária Terézia.**

**Klasicizmus sa chápe ako ostrý opak baroka**. Rozvíjal sa súbežne s myšlienkovým hnutím **osvietenstvo** (viera v osvietený rozum, ten je možné osvietiť poznatkami, vedomosťami; odmieta predsudky a povery).

Klasicizmus vychádzal z **racionalizmu** – filozofický smer považujúci rozum za jediný alebo rozhodujúci zdroj poznania. **Zakladateľom bol René Descartes - ,,Cogito ergo sum.“ Myslím, teda som.**

Klasicisti videli zmysel umenia v napodobňovaní prírody, ale najmä v tom, čo je podstatné a nemenné. Vzorom pre umelcov sa opäť stáva **antické umenie -** súlad pravdy, krásy a dobra sa stáva pre umenie najvyšším zákonom.

**Literatúra si podľa antického vzoru určila prísne pravidlá - v literatúre sa rozlišovali vysoké a nízke žánre, nepripúšťalo sa prelínanie žánrov**

a) k **vysokým žánrom** patrili óda, elégia, *tragédia* a *epos*; boli veršované, ich hrdinami boli príslušníci vyšších spoločenských vrstiev (šľachtici), ktorí bojovali o vznešené ideály (spravodlivosť, slobodu) – prvoradá bola povinnosť, aj keď v rozpore s citom; prevládali v nich monológy, dej nemal spád, reč bola vznešená; **spracúvali najmä historické námety**

b) k **nízkym žánrom** patrili *komédie, bájky* a *satiry*; neboli veršované, predstavil v nich nový typ hrdinu z nižších spoločenských vrstiev s pokrivenou malomeštiackou morálkou (mešťania, remeselníci, sluhovia), ktorí bojovali o svoje osobné šťastie; prevládali v nich dialógy, dej mal rýchly spád a nečakané zvraty, reč bola ľudová, plná vtipu; **námety z každodenného života a zo súčastnosti**

**Literatúra sa viac sústreďovala na všeobecné črty človeka, vytvára typy postáv (napr. Harpagon v Lakomcovi).**

**Autori využívajú časomerný veršový systém.**

Klasicistická dráma dodržiavala **tri jednoty**: **jednotu času** (príbeh sa musel odohrať počas 24 hodín), **jednotu miesta** (musel sa odohrať na jednom mieste) a **jednotu deja** (rozvíjala sa len jedna dejová línia bez odbočení);

***Francúzska literatúra***

***Pierre CORNEILLE*** (pier kornej)

- francúzsky dramatik, autor tragédie ***Cid*** (sid), v ktorej čerpal námet zo Španielska; hlavný predstaviteľ je rytier, šľachtic, ktorý bojuje medzi láskou a povinnosťou;

***Jean Baptiste Poquelin MOLIÉRE*** (žán baptist poklén moliér)

- francúzsky herec, režisér, autor komédií, riaditeľ divadelnej spoločnosti;

- využíval smiech ako zbraň a sám vravel, že povinnosťou komédie je naprávať ľudí tým, že ich bavíme;

- na javisku aj zomrel po predstavení svojej hry *Zdravý nemocný;*

*-* preslávil sa hrami: ***Misantrop***– človek, ktorý nenávidí ľudí; *Škola manželov, Škola žien, Tartuffe* (tartif) - o pokrytcovi;

- jeho najhrávanejšou hrou je ***Lakomec***- je to obraz lakomca Harpagona, ktorý viac než svoje deti miluje peniaze; **charakterový typ hrdinu**

***Jean de la FONTAINE*** (fontén) – písal bájky

V tomto období je obľúbená **dobrodružná a vzdelávacia literatúra**:

***Denis DIDEROT*** (deni didro) – so skupinou spolupracovníkov zostavil *Encyklopédiu*

***Anglická literatúra***

***Daniel DEFOE*** (denjel difou) – *Robinson Crusoe* (krúsou) (dobrodružný román o človeku, ktorý bojuje na opustenom ostrove)

***Jonathan SWIFT*** (džonatan svift) – *Gulliverove cesty(dobrodružný román, satira anglickej spoločnosti)*