**KONTINUÁLNE VZDELÁVANIE**

ZŠ- Nám.L.Novomeského 2, Košice

Školský rok: 2017/2015

Koordinátor kontinuálneho vzdelávania : Mgr. Daša Sojková

**Informácie z PEDAGOGICKO – ORGANIZAČNÝCH POKYNOV NA ŠKOLSKÝ ROK 2017/2018**

1. Zoznamy poskytovateľov akreditovaných programov kontinuálneho vzdelávania a akreditovaných programov doplňujúceho pedagogického štúdia je zverejnený na webovom sídle MŠVVaŠ SR: <http://www.minedu.sk/akreditacie-v-rezorte-skolstva/>

2. VÚDPaP zabezpečuje pre pedagogických zamestnancov aj špecializačné vzdelávanie Edukácia intelektovo nadaných detí v základnej škole a pre odborných zamestnancov inovačné vzdelávania Psychologická starostlivosť o intelektovo nadané deti a Špeciálnopedagogická starostlivosť o intelektovo nadané deti (žiakov). Informácie sú zverejnené na [www.vudpap.sk](http://www.vudpap.sk).

3. ŠIOV zabezpečuje a vykonáva kontinuálne vzdelávanie prostredníctvom akreditovaných vzdelávacích programov. Informácie sú zverejnené na webovom sídle ŠIOV www.siov.sk. Informácie sú zverejnené na webovom sídle www.siov.sk.

4. ŠPÚ zabezpečuje pre pedagogických zamestnancov prvého stupňa základných škôl akreditované inovačné vzdelávanie pod názvom „Interkultúrne vzdelávanie v základných školách so žiakmi z rómskych komunít“. Informácie sú zverejnené na [www.statpedu.sk](http://www.statpedu.sk).

5. MPC zabezpečuje a vykonáva kontinuálne vzdelávanie v súlade so zákonom č. 317/2009 Z. z. a vykonávacími predpismi vrátane povinného vzdelávania pre vedúcich pedagogických zamestnancov a vedúcich odborných zamestnancov (funkčné vzdelávanie a funkčné inovačné vzdelávanie). Informácie sú zverejnené na webovom sídle MPC [www.mpc-edu.sk](http://www.mpc-edu.sk).

6. MPC je organizáciou na uskutočňovanie prvej a druhej atestácie pedagogických zamestnancov a odborných zamestnancov škôl a školských zariadení. Žiadosti o vykonanie atestácie sa podávajú v termíne do 30. júna alebo do 31. decembra spolu s atestačnou prácou. Aktuálne informácie sú zverejnené na <http://www.mpc-edu.sk/aktuality/atestacie>.

7. MPC poskytuje odborno-metodickú podporu pedagogickým zamestnancom a odborným zamestnancom škôl a školských zariadení v oblasti kontinuálneho vzdelávania a procesu atestácií.

8. MPC prostredníctvom regionálnych pracovísk realizuje pre pedagogických a odborných zamestnancov odborné semináre a workshopy na základe regionálnych potrieb a priorít a špecifík MŠVVaŠ SR.

9. MPC vydáva odborný metodicko-pedagogický časopis Pedagogické rozhľady, ktorý prezentuje poznatky, názory a skúsenosti pedagogických zamestnancov a odborných zamestnancov v súvislosti s realizáciou kontinuálneho vzdelávania, výsledky z uskutočnených výskumov, analýz, reakcie na aktuálne problémy týkajúce sa oblasti výchovy a vzdelávania.

10. MPC participuje na rozvojových a grantových projektov na medzinárodnej úrovni s cieľom získať overené pedagogické skúsenosti a následne ich aplikovať vo vzdelávaní. 13. MPC realizuje národný projekt „Škola otvorená všetkým (ŠOV)“, ktorého cieľom je podporiť inkluzívne vzdelávanie.

1. Pedagogickí zamestnanci a odborní zamestnanci v kariérovom systéme naďalej získavajú kredity len za absolvovanie akreditovaných programov kontinuálneho vzdelávania v SR alebo za absolvovanie vzdelávania v zahraničí v zahraničnej vzdelávacej inštitúcii, nie však za overenie profesijných kompetencií.

2. Kredity za absolvované vzdelávanie v zahraničí súvisiace s výkonom pedagogickej činnosti alebo s výkonom odbornej činnosti podľa § 47 ods. 1 písm. c) zákona 317/2009 priznáva akreditačná rada.

3. Kredity za vykonanie rigoróznej skúšky alebo za vykonanie štátnej jazykovej skúšky z cudzieho jazyka priznáva riaditeľ školy alebo školského zariadenia, ktorý vydá pedagogickému zamestnancovi s najmenej trojročnou pedagogickou praxou alebo odbornému zamestnancovi s najmenej trojročnou odbornou praxou.

4. Kredity za autorstvo alebo spoluautorstvo schválených alebo odporúčaných učebníc v tlačenej alebo digitálnej podobe a ich pracovných zošitov priznáva riaditeľ školy alebo školského zariadenia.

5. Riaditeľ školy alebo školského zariadenia uznáva pedagogickému zamestnancovi a odbornému zamestnancovi získané kredity za programy kontinuálneho vzdelávania v závislosti od potrieb a zamerania školy alebo školského zariadenia a v súlade s plánom kontinuálneho vzdelávania. Riaditeľovi školy a školského zariadenia uznáva kredity zriaďovateľ. Riaditeľ školy alebo školského zariadenia uzná kredity priznané poskytovateľom len za jeden program kontinuálneho vzdelávania, ak pedagogický zamestnanec alebo odborný zamestnanec absolvoval viac programov kontinuálneho vzdelávania rovnakého alebo podobného obsahového zamerania.