***„Kniha je záchranné koleso samoty.“***

Medzinárodný deň školských knižníc

Dňa 24. 10. 2011 sme si pripomenuli Medzinárodný deň školských knižníc, preto sme hodinu literatúry s triedou príma strávili v našej školskej knižnici. Jej neveľký priestor skrýva vzácne poklady v podobe množstva zaujímavých kníh. Je len na nás, či tieto poklady objavíme.

Knihy určené pre mladšiu vekovú kategóriu boli vystavené a každý si mohol prelistovať knihu podľa vlastného výberu. Pre mňa ako učiteľku bolo zaujímé sledovať zanietenosť týchto našich primánov, s akou knihy hneď začali čítať, ako o nich živo diskutovali. Čo nasledovalo potom? Predsa zadanie úlohy. Knihu, ktorá žiakovi „padla do oka“, musí prečítať a spracovať ju do podoby projektu. Spoločne sme si stanovili aj termín odovzdávania projektov a primánia ma opäť milo prekvalili. Otázka, či môžu odovzdať práce skôr, ma utvrdila v tom, že väčšina z nich rada číta.

Želám si, aby im záujem o knihy vydržal čo najdlhšie. Veď nudu a samotu je najľahšie zahnať čítaním dobrej knihy.

Text a foto: Mgr. Kamila Blahovská, vyučujúca SJL