Kniha – priateľ človeka

Táto známa myšlienka konštatuje rokmi overenú múdrosť. Po knihe siahame, keď sa chceme niečo nové dozvedieť, keď si chceme oddýchnuť alebo peknými myšlienkami pohladiť dušu.

Členovia PK SJL každoročne pripravujú pre mladších študentov /nižšie triedy osemročného štúdia/ v spolupráci s pracovníčkami Mestskej knižnice v Gelnici podujatie s názvom Večerné čítanie. Žiaľ, akcia, ktorá sa mala konať v piatok 1. 4. 2011, sa pre malý záujem zo strany študentov nekonala. Námaha, ktorú zainteresovaní vynaložili, bola zbytočná.

Chceme veriť, že nezrealizované podujatie bolo len náhodným nahromadením rôznych okolností.

Dúfame, že nezačne platiť: Internet – jediný priateľ človeka. Bolo by to veľmi smutné konštatovanie.

Mgr. Kamila Blahovská, vedúca PK SJL