**Komisionálne preskúšanie zo SJL – Tomáš Pollák – 4.A – 12. 12. 2019**

**1. Zaraď nasledujúce periódy literárneho vývoja chronologicky, časovo ohranič storočím**

**(svetová literatúra) a rokmi (slovenská literatúra):** baroková lit., staroveká lit., humanistická

a renesančná lit., stredoveká lit.

**2. a) Charakterizuj didakticko-reflexívnu poéziu. Uveď meno autora, zaraď ho do príslušného**

**kontextu a uveď názov diela, ktoré patrí do slovenskej didakticko-reflexívnej poézie.**

**b) Definuj pojmy humanizmus, renesancia**

**3.** Sofokles – Antigona (úryvok)

K: Nehanbíš sa, že sa správaš ináč ako ostatní?

A: Je hanbou ctiť si brata?

K: A ten, kto ho zabil, to ti nebol brat?

A: Bol, boli obaja z tej istej krvi ako ja

K: A prečo uctievaš tak bezbožne len jedného?

A: Ten druhý brat by nesúhlasil s tým, čo vravíš. Niet medzi nimi rozdielu pred tvárou

smrti.

K: Vždy je rozdiel medzi dobrým a zlým!

A: Ale ja som prišla na svet milovať, nie nenávidieť!

**Prečítaj ukážku a vyrieš nasledujúce úlohy: kto sú účastníci uvedenej ukážky, čo je**

**obsahom rozhovoru zúčastnených postáv, ako sa volá forma komunikácie, ktorou je písaná**

**ukážka, sformuluj vlastnými slovami hlavnú myšlienku ukážky.**

**4.** Keď bol v Benátkach, zhromaždili sa proti nemu latinskí biskupi a kňazi i mnísi ako havrany

Odpovedal im Filozof:

„Či neprichádza dážď od Boha na všetkých rovnako? Alebo či slnce tak isto nesvieti na

všetkých? či nedýchame na vzduchu rovnako všetci? A tak vy, nehanbíte sa, tri jazyky

len uznávajúc a prikazujúc, aby všetky ostatné národy a plemená boli slepé a hluché?

Povedzte mi, Boha robíte bezmocným, že nemôže toto dať, alebo závistlivým, že nechce?

(Moravsko-panónske legendy – úryvok)

**O ktorých 3 jazykoch sa hovorí v ukážke? Vysvetli slová Filozofa. Kto je autorom diela?**

**Akú hodnotu majú Moravsko-panónske legendy?**

**5. Čo je to rétorika? Kedy a kde vznikla? Zaraď rečnícky štýl medzi funkčné jazykové**

**štýly. Uveď fázy tvorenia rečníckeho prejavu. Aké zásady platia pri tvorbe úvodu**

**a záveru?**