**Gymnázium Gelnica, SNP 1, 056 01 Gelnica**

Komisionálne preskúšanie z predmetu slovenský jazyk a literatúra **–** 2. ročník

Žiak: Sára Pšenková

Dátum: 25. 8. 2022

**1. Teória literatúry – pojmoslovný aparát**

Definujte 5 ľubovoľne vybraných pojmov z teórie literatúry – epika, dráma, román, tragédia, próza, dialóg, dramatický monológ, vonkajšia kompozícia epického diela, vnútorná kompozícia epického diela, estetický zážitok;

**2. Analýza literárneho diela**

**a) W. Shakespeare – Hamlet (literárna ukážka)**

TRETIE DEJSTVO. Prvý obraz  
***HAMLET:   
Byť, či nebyť - kto mi odpovie,   
čo šľachtí ducha viac: či trpne znášať   
strely a šípy zlostnej Šťasteny,   
či pozdvihnúť zbraň proti moru bied   
a násilne ho zdolať? Umrieť, spať -   
nič viac, a namýšľať si, že tým spánkom   
sa končí srdca bôľ a stovky hrôz,   
čo sú nám súdené; tak umrieť, spať -   
či v tom je méta našich túžení?   
Spať - azda snívať - to nás zaráža,   
čo prisniť sa nám môže v spánku smrti,   
keď unikli sme svetským krútňavám.   
A človek zaváha - tie obavy   
nám predlžujú strasti života...***

**Úlohy –** zaraďte autora do národnej literatúry, prerozprávajte stručne dejovú líniu diela, charakterizujte hlavnú postavu a sformulujte ideové posolstvo diela pre dnešok **–** pracujte s krátkou literárnou a ukážkou;

.................................................................................................................................

**3. Slovenský jazyk – úvahový slohový postup, úvaha**

***Tak často počúvam túto vetu z úst svojich rodičov, starých rodičov a často aj v škole!***

***Keď niekto urobí chybný krok, zvyčajne k nemu dostane pripomienku: ,,Každý je kováčom svojho šťastia!“***

***Ale keď sa zas niekomu niečo podarí alebo dosiahne úspech, ľudia to okorenia vetou: ,,Ten má ale šťastie!“***

***Ako je to teda so šťastím? Môžeme si ho sami ukovať alebo sa nám primotá do cesty, kedy ono chce?***

***Môj pohľad na šťastie sa začína príbehom, vlastne predstavou kováča z dávnych čias. Mocný chlapisko tlčie na nákove do žeravých kusov železa, pot mu steká po tvári a svaly na rukách mocné ako oceľ sa vzpínajú od ťažkého kladiva. Dočervena rozpálené kúsky kovu získavajú tvár: krúžok, hák, podkova... Ako vidno, kováčska robota nezaváňa pohodou ani zábavou. Je to riadna drina! Takáto je cesta ku šťastiu? Nestačilo by len zbierať podkovy, podkovičky, štvorlístky, staré symboly šťastia a čakať, kedy sa šťastie zatúla ku mne?***

***Už teraz viem, že mňa veru sedieť a čakať na šťastie neláka. Ani zbierať podkovy, ktoré ktosi iný ukoval. Môj pohľad na šťastie pokračuje inou predstavou...***

**Úlohy –** charakterizujte úvahový slohový postup, jeho funkciu a uplatnenie v praktickom živote – pracujte s krátkou ukážkou, dotvorte text 5 vetami, ktoré budú vyjadrovať vašu predstavu o šťastí;

**Gymnázium Gelnica, SNP 1, 056 01 Gelnica**

Komisionálne preskúšanie z predmetu slovenský jazyk a literatúra **–** 3. ročník

Žiak: Sára Pšenková

Dátum: 2. 9. 2022

**1. Teória literatúry – pojmoslovný aparát**

Definujte 5 ľubovoľne vybraných pojmov z teórie literatúry – epika, dráma, román, tragédia, próza, dialóg, dramatický monológ, vonkajšia kompozícia epického diela, vnútorná kompozícia epického diela, estetický zážitok;

**2. Analýza literárneho diela**

**a) E. M. Remarque – Na západe nič nové (literárna ukážka)**

***Sme opustení ako deti a skúsení ako starí ľudia, sme suroví a smutní a povrchní – myslím, že sme stratení.***

***Táto kniha nechce byť ani obžalobou, ani vyznaním, chce sa iba pokúsiť vydať svedectvo o generácii, ktorú poznačila vojna, i keď unikla jej granátom*.**

***Padol v októbri 1918, jedného dňa, čo bol na celom fronte taký pokojný a tichý, že***

***sa správa z bojiska obmedzila iba na vetu...***

**Úlohy –** zaraďte autora do národnej literatúry, prerozprávajte stručne dejovú líniu diela, charakterizujte hlavnú postavu a sformulujte ideové posolstvo diela pre dnešok **–** pracujte s krátkymi citátmi z diela;

..............................................................................................................................

**3. Slovenský jazyk – výkladový slohový postup, výklad**

**Úlohy –** charakterizujte výkladový slohový postup, jeho funkciu a uplatnenie v praktickom živote – pracujte s krátkou ukážkou, aplikujte poznatky o výklade na ukážke;

***Oproti minulosti je diagnóza celiakie jednoduchšia. Môžeme ju zistiť serologicky, teda vyšetrením krvi. Na základe toho až na 95 percent dokážeme povedať, či má niekto celiakiu alebo nie. Pomôcť nám však môže aj enterobiopsia, čiže preskúmanie vzorky odobratej z tenkého čreva. Môžeme zjednodušene povedať, že celiakia je neznášanlivosť lepku. Lepok je súčasť múčnych výrobkov, nachádza sa v obilninách, konkrétne v pšenici, jačmeni, raži a ovse. Pravá celiakia je celoživotným ochorením...***