1. **Právne skutočnosti** sú podmienky či predpoklady, ustanovené [právnou normou](http://sk.wikipedia.org/wiki/Pr%C3%A1vna_norma), ktoré determinujú vznik, zmenu a zánik právnych vzťahov. Podľa toho, či sú prejavom vôle ľudí, alebo vznikajú nezávisle na ich vôli, delíme na subjektívne a objektívne právne skutočnosti. Medzi objektívne právne skutočnosti zaraďujeme právne udalosti, čo sú prírodné a spoločenské javy mimo ľudského správania (napr. zničenie knihy pri požiari), a právne domnienky a fikcie (napr. prezumpcia neviny, prezumpcia znalosti práva atď.).Subjektívne právne skutočnosti môžu byť – konštitutívne rozhodnutie súdu (to je také rozhodnutie, ktoré zakladá nové práva a povinnosti), vytvorenie veci alebo diela (napr. namaľovanie obrazu) alebo [právne relevantný úkon](http://sk.wikipedia.org/w/index.php?title=Pr%C3%A1vne_relevantn%C3%BD_%C3%BAkon&action=edit&redlink=1). Právne relevantné úkony sa potom delia na právne (napr. podpis zmluvy) a protiprávne úkony. Pri protiprávnych úkonoch rozlišujeme, či išlo o zavinené (tzv. delikty) alebo nezavinené protiprávne konanie.
2. **Prejav vôle** je v [práve](http://sk.wikipedia.org/wiki/Pr%C3%A1vo) náležitosť [právneho úkonu](http://sk.wikipedia.org/wiki/Pr%C3%A1vny_%C3%BAkon), ktorá spočíva vo [vyjadrení](http://sk.wikipedia.org/wiki/Vyjadrenie) [vôle](http://sk.wikipedia.org/wiki/V%C3%B4%C4%BEa) navonok, aby bola poznateľná inými [osobami](http://sk.wikipedia.org/wiki/Osoba). Prejav vôle môže byť výslovný (písomný alebo ústny) alebo konkludentný (urobený konaním alebo opomenutím konania). Prejavom vôle rozumieme jej vonkajšiu manifestáciu. Vôľu možno prejaviť akýmkoľvek spôsobom. Pri výslovnom prejave vôle sa ako vyjadrovací prostriedok využíva reč. Na platnosť písomných právnych úkonov sa vyžaduje, aby takýto úkon bol podpísaný konajúcou osobou.  
   V niektorých prípadoch musí byť pravosť podpisu úradne overená. Podpis možno nahradiť mechanickými postriedkami v prípadoch, keď je to obvyklé. Takýmito mechanickým prostriedkom je pečiatka napodobňujúca vlastnoručný podpis (tzv. Faksimile) alebo nahrádzajúca vlastnoručný podpis, elektronicky podpis, prenesenie podpisu telegramom,ďalekopisným zariadením a pod. vací prostriedok používa reč.Právne úkony možno urobiť tak ústne ako aj písomne. Písomne ich možno urobiť listom, listinou, telegraficky, ďalekopisom, atď.

**Výslovným prejavom vôle** môže byť aj prejav vytvorený na počítači a prenesený jeho adresátovi buď priamo (napr.e-mailom) alebo pomocou výstupu z tlačiarne, faxu, či odovzdaním prenosového média, na ktorom je prejav zaznamenaný.  
**Konkludentný prejav vôle** nemá znaky výslovného prejavu, ale vyjadruje vôľu konajúceho takým spôsobom, že so zreteľom na všetky okolnosti prípadu niet pochybnosti o tom, že ide o prejav vôle a aký je jeho obsah.  
Konkludentný prejav možno urobiť napr. prikývnutím ako prejav súhlasu alebo zničenie listiny ako prejav nesúhlasu.) S konkludentným prejavom výslovne počíta aj Občiansky zákonník napríklad v ust. § 480 ods.2 (zničenie listiny, na ktorej bol napísaný závet) alebo § 792 ods.2 (uzavretie poistnej zmluvy zaplatením poistného)

V občianskom zákonníku sa s prejavom vôle stretávame najmä v súvislosti s právnymi úkonmi. právnym úkonom je prejav vôle smerujúci najmä k vzniku, zmene alebo zániku tých práv a povinností, ktoré právne predpisy s takýmto prejavom spájajú.

1. Právnymi následkami označujeme vznik, zmenu alebo zánik právneho vzťahu. Jednotlivým subjektom práva teda vznikajú, menia sa alebo zanikajú konkrétne subjektívne práva alebo povinnosti, ktoré im priznáva právny poriadok. **Právny vzťah** alebo **právny pomer** je právom regulovaný spoločenský [vzťah](http://sk.wikipedia.org/wiki/Vz%C5%A5ah), v ktorom účastníci vystupujú ako nositelia [práv](http://sk.wikipedia.org/wiki/Subjekt%C3%ADvne_pr%C3%A1vo) a [povinností](http://sk.wikipedia.org/wiki/Povinnos%C5%A5) vyplývajúcich z [právnej normy](http://sk.wikipedia.org/wiki/Pr%C3%A1vna_norma). Predpokladom je existencia platnej a účinnej [právnej normy](http://sk.wikipedia.org/wiki/Pr%C3%A1vna_norma).
2. **Spôsobilosť na právne úkony** alebo **spôsobilosť právne konať** je aktívnou stránkou [právnej subjektivity](http://sk.wikipedia.org/wiki/Pr%C3%A1vna_subjektivita). Rozumieme ňou spôsobilosť [fyzických](http://sk.wikipedia.org/wiki/Fyzick%C3%A1_osoba) alebo [právnických osôb](http://sk.wikipedia.org/wiki/Pr%C3%A1vnick%C3%A1_osoba) vlastným [právnym konaním](http://sk.wikipedia.org/wiki/Pr%C3%A1vne_konanie) a vo vlastnom mene nadobúdať, meniť alebo rušiť [oprávnenia](http://sk.wikipedia.org/wiki/Subjekt%C3%ADvne_pr%C3%A1vo) a brať na seba [povinnosti](http://sk.wikipedia.org/wiki/Povinnos%C5%A5), čiže zakladať, meniť alebo rušiť [právne vzťahy](http://sk.wikipedia.org/wiki/Pr%C3%A1vny_vz%C5%A5ah). S ňou je spätá [deliktuálna spôsobilosť](http://sk.wikipedia.org/wiki/Deliktu%C3%A1lna_sp%C3%B4sobilos%C5%A5), teda povinnosť subjektu právneho vzťahu niesť [právnu zodpovednosť](http://sk.wikipedia.org/wiki/Pr%C3%A1vna_zodpovednos%C5%A5) a s ňou spojené právne následky za prípadné [zavinené](http://sk.wikipedia.org/wiki/Zavinenie) [protiprávne konanie](http://sk.wikipedia.org/wiki/Protipr%C3%A1vne_konanie). Spôsobilosť [fyzických osôb](http://sk.wikipedia.org/wiki/Fyzick%C3%A1_osoba) právne konať môže determinovať vek, duševné zdravie, vzdelanie či profesia, [štátne občianstvo](http://sk.wikipedia.org/wiki/%C5%A0t%C3%A1tne_ob%C4%8Dianstvo). Spôsobilosť na právne úkony *v plnom rozsahu* na Slovensku nadobúdajú fyzické osoby dovŕšením 18. roku alebo osoby staršie ako 16 rokov, ktoré majú povolenie súdu na uzavretie manželstva. Maloletí majú *obmedzenú* spôsobilosť len na také [právne úkony](http://sk.wikipedia.org/wiki/Pr%C3%A1vny_%C3%BAkon), ktoré sú primerané rozumovej a vôľovej vyspelosti zodpovedajúcej ich veku. Plnoleté osoby možno vo výnimočných prípadoch čiastočne alebo úplne pozbaviť spôsobilosti právne konať, a to len súdnym rozhodnutím v dôsledku [duševnej poruchy](http://sk.wikipedia.org/wiki/Du%C5%A1evn%C3%A1_choroba) alebo nadmerného požívania [alkoholických](http://sk.wikipedia.org/wiki/Alkoholick%C3%BD_n%C3%A1poj) či iných [omamných látok](http://sk.wikipedia.org/wiki/Droga_(omamn%C3%A1_l%C3%A1tka)). Konajú za nich zákonní zástupcovia alebo súdom určení opatrovníci. Právne úkony osoby pozbavenej právne konať sú absolútne neplatné. [Právnické osoby](http://sk.wikipedia.org/wiki/Pr%C3%A1vnick%C3%A1_osoba) majú aktívnu a pasívnu stránku [právnej subjektivity](http://sk.wikipedia.org/wiki/Pr%C3%A1vna_subjektivita) časovo totožnú, teda spolu so spôsobilosťou mať [práva](http://sk.wikipedia.org/wiki/Subjekt%C3%ADvne_pr%C3%A1vo) a [povinnosti](http://sk.wikipedia.org/wiki/Povinnos%C5%A5) nadobúdajú aj spôsobilosť na [právne úkony](http://sk.wikipedia.org/wiki/Pr%C3%A1vny_%C3%BAkon). Ich právna spôsobilosť je obmedzená predmetom ich činnosti alebo určená [zákonom](http://sk.wikipedia.org/wiki/Z%C3%A1kon).

**Deliktuálna spôsobilosť** znamená spôsobilosť osobne sa zodpovedať za vlastné [zavinené](http://sk.wikipedia.org/wiki/Zavinenie) [protiprávne konanie](http://sk.wikipedia.org/wiki/Protipr%C3%A1vne_konanie). Zakladá sa ním [právna zodpovednosť](http://sk.wikipedia.org/wiki/Pr%C3%A1vna_zodpovednos%C5%A5) spojená s povinnosťou niesť právne následky. Na Slovensku sa nadobúda dovŕšením 14. roku života.